
ANTANAS 


I 


Įvadas į rusų politinės ir socialinės 
minties raidą 


Sekdami Vakarų Europos politinės ir socia- 
linės minties raidą, mes palyginti nesunkiai pa- 
stebime ir išskiriame ne tik didesnius valstybi- 
nius bei visuomeninius pakitimus ir bangavimus, 
bet ir smulkesnius individinius vingius, atitols- 
tančius nuo daugumos praminto kelio. Palikę se- 
novės Mezopotamiją ir Egiptą nuošalėje ir pra- 
dėdami senovės graikais, toliau sustodami ties 
romėnais, o vėliau ties viduramžių mąstytojais, 
mes įžengsime į naujųjų laikų valstybininkų bei 
filosofų siauresnius ar platesnius akiračius, ir 
visur mes suvoksime gana aiškiai, kaip įvairiais 
laikais buvo suprasta ideali valstybė, valdžia ir 
visuomenė bei jų tarpusavio santykiai. Dar dau- 
giau — tai, ką mes dabar vadiname moderniąja 
demokratija, jau pasiekta ar dar pasiektina, yra 
ne kas kita, kaip ilgos ir nuolatinės Vakarų po- 
litinės ir socialinės patirties išdava. Patirtis šiuo 
atveju suvcktina dviejų veiksnių sankryžoje, kur 
asmuo ir situacija vienas antrą sąlygoja. Vakarų 
politinės minties atstovai negali būti suprasti be 
jų laiko situacijos, kuri būtinai sukeldavo dides- 
nius ar vos pastebimus pakitimus, atsitikimus ir 
prisitaikymus valstybinėj teorijoj ir praktikoj. 
To pasekoje politikų ir filosofų raštuose mes nuo- 
lat užtinkame šviežią jų laikų pulsaviinį ir besi- 
kaitaliojantį bangavimą, kurie šimtmečių gran- 
dinėj yra suvokiami kaip nuolatinės pažangos 
raida ar bent jos iliuzija. Šitų dalykų mes kaip 
tik ir pasigendame rusų politinės ir socialinės 
minties plėtotėje. 

Pirmiausia, iki pat devynioliktojo šimtme- 
čio rusuose mes beveik visai neužtinkame vals- 
tybininkų ar filosofų, kurie būtų palikę kokį nors 

įnašą politiniuose moksluose. Daugumas turėju- 
sių ryšį su socialiniais klausimais, kaip Radišče- 
vas dar Kotrinos II laikais, nėra tiesiogiai pri- 
skirtini politinių mokslų sričiai. Taip pat ir visa 
eilė žymiųjų devynioliktojo amžiaus rusų, kurių 
raštuose mes užtinkame apstaus domėjimosi vi- 
suomeniniais reikalais, yra poetai, rašytojai. Tie- 
sa, jų daugelis ir rašė todėl, kad norėjo taisyti 
visuomenę, tačiau socialinė ir politinė mintis 
kaip tik dėl to literatišikumo dažnai ir neliko po- 
litinių mokslų įnašu. 

Antra, rusų politinės ir socialinės minties 
raida, nors ir suvokiama dviejų veiksnių san- 
kryžoje, yra labiau apspręsta asmens, bet ne si- 
tuacijos. Šitai krinta į akį tais atvejais, kai Rusi- 
jos ir Vakarų Europos situacijos atrodo vi- 
sai lygiagrečiai panašios, tačiau pakitimų, atiti- 
kimų ir prisitaikymo skalė rusuose buvo daug 
siauresnė, negu vakariniuose europiečiuose. 

Trečia, ryšium su aukščiau minėtos skalės 
siaurumu rusų socialinės ir politinės minties, o 
taip pat ir visos kultūros raida suponuoja vy- 
raujantį statikos principą. Rusijos gyvenimas 
kito labai lėtai, ir ne vienam stebėtojui atrodo, 
kad, pvz., rusų kaimietis iki paskutinių laikų dar 
tebegyvena Europos viduramžius. 

Po šių ivedamų pastabų mes galime nertis 
į rusų kultūros faktus, turinčius tiesioginio ar 
netiesioginio ryšio su mūsų tema. Šiuo metu, 
artinantis krizei, Rytų ir Vakarų nesutaikomi 
prieštaravimai dažną stebėtoją palenkia vienon 
ar kiton šalin, ir yra sunku nagrinėti problemą 
su olimpišku ramumu, t. y. “gryno" mokslo ob- 
jektyvumu. Štai dėl ko, tik žvilgterėję, mes ga- 
lime atskirti dvi ryškias pažiūras: komunistinę 
ir antikomunistinę, atremtas į skirtingas pasau- 
ležiūras. Idomu pastebėti, kad jos viena kitai 
griežtai prieštarauja tik tais klausimais, kurie 
tiesiog liečia Sovietų Sąjungos vidinę santvar- 

ką, teisę, bažnyčią, darbą, spaudą, laisves ir t.t. 
Tačiau vertindami caristinę Rusiją, jųjų šalinin- 
kai sąmoningai ar nesąmoningai randa bendrą 
kalbą. Dėl to caristinis imperializmas, komunis- 
tų ir antikomunistų nuomone, yra visai natūra- 
lus istorijos etapas, kurį, atrodo, privalėtume su- 
rasti ir kitose Vakarų Europos valstybėse. Ta- 
čiau pastaruoju metu, kaip tai aiškiai matyti iš 
amerikietiškų publicistinių straipsnių, nauja — 
trečioji — pažiūra iškyla viešumon. Ji nesutin- 
ka su nė viena iš pirmųjų pažiūrų. Kadangi jos 
atstovai yra kilę iš tų tautų, kurios gyveno ir 
tebegyvena Rusijos pašonėje ir kurios “ant savo 
kailio" patyrė galingos kaimynės kėslus ir 
skriaudas, ši naujoji pažiūra yra kritiškesnė bent 
vienu atveju, būtent: ji nėra rusiškojo etnocent- 
rizmo įtakoje. O etnocentrizmas, kaip žinome, 
yra kiekvienos tautos sąmonėje ar pasąmonėje, 
tik rusuose jis yra ypatingai stiprus. Pagal šią 
pažiūrą, visa rusų istorija yra žengusi skirtingu, 
uždaru keliu, kurs ją atskyrė nuo Europos ir 
leido susiformuoti ypatingai kultūrai, kuri ir yra 
raktas į mūsų problemą. 

Rusija, ar turime galvoje senąją ar naują- 
ją (komunistinę) Rusiją, dažnai yra palyginama 
su sfinksu. Antropologai galėtų dažnai sutikti 
su įvairiais Rusiją pažinusiais keleiviais, kurie tą 
kraštą vadina egzotišku, nors jis ilgus amžius 
gyveno vakarų kultūros pašonėje. Kai skaitome 
nepropagandines knygas apie Rusiją, mes esa- 
me pagauti neiprasto jausmo, kad atitrūkstame 
nuo savos kasdienybės ir sustojame prie nuoša- 
lios ir keistos salos. Intuityviai mes tuoj pat su- 
vokiame, kad ruso poelgių skalė yra labai plati 
ir būtinai išsiskaidžiussi į du kraštutinumus. Kaip 
Dostojevskis viename savo romane išsireiškė, 
yra negalima numatyti, ką rusų mužikas, stovįs 
ir mąstąs, sekantį momentą padarys: ar jis pra- 
dės naują bažnyčią statyti ar šoks senosios griau- 
ti. Šiuos rusų polinkius svetimtaučiai dar aštriau 
charakterizuoja. Vokiečiai juos pavadintų genia- 
lumo ir beprotybės pasireiškimais (Plg. eilinę 
Leo Matthias apybraižą: “Genie und Wahnsinn 
in Russland"“, 1921). Šie kraštutinumai yra pa- 
stebimi visoje rusų kultūroje. Maždaug tuo pat 
metu rusų caras Nikalojus I buvo visai pagrįs- 
tai vadinamas Europos žandaru, o Turgenevas 
atidengė rusų mužiko žmoniškumą ir Dostojevs- 
kis surado dievišką kibirkštėlę didžiausiame ru- 
sų nusikaltėlyje. 

Nors mokslas dabartiniame žemės rutuly ne- 
randa grynų rasių ar vienos kurios nors tauty- 
bės rasinės pirmenybės, tačiau kiekvienas kraš- 
tas su savo gyventojais dažnai turi bendras ypa- 
tybes, kurios juos išskiria iš kitų. Kyla klausi- 
mas, kiek aukščiau minėta rusų kultūros charak- 
teristika yra savita, tai yra skirtinga nuo kitų, 
ir kiek ji galėjo turėti itakos rusiškojo imperia- 
lizmo plėtotėj? Toliau, kokios sąlygos padėjo jai 
susiformuoti? Ar naujųjų laikų sąlygos (situaci- 
jos) sutrikdė ankstyvesnį procesą? Aplamai kal- 
bant, pagrindinis klausimas yra šis: ar rusų po- 
litinės ir socialinės minties raida yra daugiau ar 

mažiau nuolatinės tąsos ar aštrių posūkių bei su- 
trikimų išdava? Šios problemos išsprendimas iš- 
aiškins ir kitą su šiuo susijusį klausimą: ar gali- 
ma laikyti didžiąją rusų revoliuciją vien tik is- 
torinio atsitiktinumo, nelyginant kaprizo, pada- 
riniu, kuris negalėtų dominuoti ilgesnį laiką, o 
ir dominavęs, nepaliktų ryškesnių pėdsakų rusų 
kultūroj ? 

Atsakydami į aukščiau pateiktus klausimus, 
mes paseksime rusų socialinės ir politinės min- 
ties raidą keturių ryškiausių rusų istorijos laiko- 
tarpių grandinėje, kurią galime pradėti nuo Jo- 
no Žiauriojo, per Petrą Didįjį į devynioliktojo 
šimtmečio Aleksandrų-Nikalojų dinastinę tąsą ir 
baigti vadinamąja proletariato diktatūra. 


II 


Jonas Žiaurusis — Jono Kalitos 
Žibinto Sargas 


Jonas Žiaurusis (1533-1584) yra laikytinas 
ryškiausiuoju atstovu tos Rusijos, kurios pir- 
muoju paveldėtoju buvo Jono Kalitos sūnus Si- 
monas Išdidusis. Šisai po priesaika įpareigojo 
savo sūnų, kad ateityje didysis Maskvos kuni- 
gaikštis “nepamirštų savo tėvų ir kad jų žibintas 
neužgestų". Ypatingai Jonas III, šalia kitų di- 
džiųjų aukščiau minėto Simono Išdidžiojo testa- 
mento vykdytojas penkioliktajame šimtmety. 
Visų didžiųjų kunigaikščių tikslas buvo valsty- 
bės organizavimas ir plėtimas. Tačiau būdas, ku- 
riuo tai buvo pasiekta, yra ne tik charakteringas 
tiems laikams, bet dažnai neturįs pavyzdžio anks- 
tesnėje ar vėlesnėje carų (did. kunigaikščių) is- 
torijoje. 

Yra galimas daiktas, kad Machiavellis, stu- 
dijavęs autoritarinio valdymo meną, tikrai būtų 
galėjęs paryškinti savo “ Kunigaikščio" argumen- 
tus įvairesniais pavyzdžiais, jeigu būtų sekęs Jo- 
no III arba Jono Žiauriojo pėdsakus. Rusų carų 
(didžiųjų kunigaikščių) valstybės plėtimas buvo 
spraudžiamas i tariamosios teisės ir teisingumo 
rėmus; tai buvo vadinamasis rusiškųjų žemių 
vienijimas. Tikrumoje šis vienijimas buvo įvyk- 
dytas jėga ir baisiu žiaurumu, nesiskaitant su 
gyventojų valia. Tautinio vienijimo miražas bu- 
vo tik veidmainiškas pretekstas, skirtas bruta- 
lios jėgos veiksmams pridengti. Iš pat pradžios 
Maskvos valdovai parodė rinktinius sugebėji- 
mus savo teritoriniams jieškiniams “iškasti? ir 
pagristi. Kai tik Maskva ruošdavosi kokiai nors 
ekspedicijai prieš kitą kraštą, ji iš anksto pa- 
skelbdavo, kad teisiškai ji yra įgaliota tai įvyk- 
dyti. Pavergdama kitus kraštus, ji sunaikindavo 
Jų vyriausybes, išžudydavo ar sukišdavo į kalė- 
jimus valdančias ar įtakingas šeimas, įvesdavo 
priespaudą gyventojams. Beatodairinės pastan- 
gos suvienodinti, suuniforminti, grasinąs lygini- 
mo įkarštis tapo valdžios ir tautos instinktu (J. 
Pacha, The Origins of Modern Russia, 
[84 63) 


A. TAMOšAITIENĖ a ns sioj Aika e se 


Joninių naktis 

“Visų Rusijų" centralizacija, kas reiškė kai- 
myninių kraštų pajungimą, suponavo kietą cent- 
ralizaciją “namie", vedančią didžiuosius kuni- 
gaikščius, vėliau carus, į absoliutizmą. Nesigi- 
lindami į pirmykščią rusų kultūrą, charakteri- 
zuojamą tariamai taikingų bendruomenių, vadi- 
namų “mir", ir šeimyninių grupių, vadinamų 
“zadruga", kurios gali būti vadinamos “negaty- 
vios demokratijos? apraiškomis (T. G. Masaryk, 
The Spirit of Russia, p. 13 s.), mes randame Rusi- 
jos valstybę iškylančią tarpusavinėj aukštojo 
sluogsnio kovoj. Kol rusų bajorai išlaikkė savo 
pirmykštį karinį svorį, kunigaikščiai, netgi caras, 
buvo lygūs arba pirmi tarp lygių. Jono Žiauriojo 
laiku visa valstybė buvo padalinta į bajorų ir ca- 
ro žemę (zemščina ir oprična). Centralizacijos dė- 
ka Maskvos kunigaikščių šeimos, kaipo dinasti- 
jos nariai, užtikrino sau aukštesnę padėtį negu 
kiti bajorai. Buvo pabrėžiama bajorų pareiga 
valstybei. Anksčiau bajorai, kurie buvo laisvi 
nuo tarnybos valstybei, buvo labiau respektuo- 
jami negu valdžios tarnautojai. Palengva, vals- 
tybei ir administraciniams reikalams didėjant, 
caro pareigūnų bajorų jėga ir prestižas pralenkė 
likusių bajorų ir kunigaikščių galią. Tuo pačiu 
ir caro autoritetas buvo stiprinamas. Skirdamas 
valdžios pareigūnus ir mažindamas kunigaikščių 
galią, Jonas Žiaurusis, panašiai kaip Jonas III, 
iš pagrindų supurtė savo valstybę. Žemės savi- 
ninkai buvo nužudomi, o jų žemė perleidžiama 
kitiems bajorams,  įsipareigojusiems carui. 
Kurbskio sukilimas prieš Joną Žiaurųjį yra vie- 
nas iš retų atgarsių, primenančių “senesnės"' ba- 
jorijos kovą prieš “modernų" absoliutizmą. Ši- 
tuo būdu Rusijos socialiniame ir politiniam gy- 
venime buvo tvirtinamas caro autoritetas valsty- 
bės pakraščiuose ir viduje. Tačiau carai nesiten- 
kino bajorų padėties nužeminimu ir sulyginimu, 
o skverbėsi dar toliau — į religijos sritį. 

Nors “Šventosios Rusijos" sąvoka buvo pir- 
mą kartą pavartota aukščiau minėto Kurbskio 
šešioliktajame šimtmetyje, tačiau krikščionini- 
mo procesas rusuose tada dar vargiai bebuvo 
įpusėjęs. Pagoniškų ir krikščioniškų elementų 
ideosinkretizmas vyravo dar ilgus šimtmečius, 
nežiūrint to, kad krikščionybė rusuose buvo 
įvesta dešimtajame šimtmety. Religiniai židiniai 
rusuose, kaip ir Vakarų Europoje, tuo metu bu- 
vo atstovaujami vienuolynų, tačiau jie jokiu bū- 
du neatliko tos misijos, kuria yra charakterizuo- 
jami Vakarų vienuolynai. Vienuoliai rusai buvo 
per žemo išsilavinimo lygio, kad būtų galėję 
šviesti ir kelti tamsuolių mases. Dar daugiau, jie 
nepajėgė pareikšti savo iniciatyvos ir savaran- 
kiškumo galimoj kovoj su graikų dvasininkais 
ar savais carais. Jie ir nesuvaidino to vaidmens, 
kuris Vakaruose yra charakterizuojamas kaip 
pusiausvyros jėga, atsverianti valstybinį viena- 
šališkumą. 

Šis rusų vienuolyno bruožas labiau išryškė- 
ja, kai turime galvoj dar vieną labai svarbų fak- 
tą, kad rusai priėmė rytinę (graikų) krikščiony- 
bę. Konstantinopolio patriarchas ilgus šimtme- 

čius skirdavo arba tvirtindavo rusų teritorijos 
metropolitus. Graikai buvo pirmieji ir vyriausi 
dvasininkai  Rusijoj. Bizantijos imperatorius, 
“žemiškųjų reikalų prelatas", kaip Konstantinas 
Didysis save vadindavosi, turėjo galią “ant baž- 
nyčios". Jis galėdavo įeiti į švenčiausią šventyk- 
los dalį, laiminti žmones. Didieji kunigaikščiai, 
žinoma, nebuvo patenkinti Konstantinopolio pat- 
riarcho kišimusi į rusų diocezijas, nustatant jų 
ribas, skiriant aukštesnius hierarchus, persekio- 
jant nusižengusius. Augant Maskvos galiai, kon- 
fliktas didėjo. Du veiksniai, rytų ir vakarų baž- 
nyčios susijungimas ir Konstantinopolio kriti- 
mas į priešų rankas, buvo gera proga išsilaisvin- 
ti iš Bizantijos įtakos. Kiek anksčiau panašiai 
pasielgė pietų slavai. Pažymėtina, kad didieji 
kunigaikščiai kovojo prieš pasaulinio valdovo ki- 
šimąsi į bažnyčios reikalus, kai toji jėga ėjo iš 
Bizantijos, bet atsikratę ją, jie perėmė senąją 
idėją ir pajungė bažnyčią valstybei. 

Tuo metu ir nacionalinei idėjai buvo jieško- 
ta filosofinės ir religinės atramos. Konstantino- 
polio kritimas Maskvoje buvo aiškinamas kaip 
dieviškoji bausmė tai Bizantijai, kuri atsigręžė 
nuo tikrosios tikybos — stačiatikybės — ir su- 
darė bedievišką sąjungą su Roma. Graikai patys 
anksčiau mokė Maskvą nekęsti Romos, ir toji 
neapykanta buvo godžiai pasisavinta barbariškų 
kilčių, kurios aplamai buvo linkusios į ksenofo- 
biją ir svetimų religijų, kalbos, įpročių bei pa- 
pročių neapykanta (Kurchazewski, p. 11). Štai 
kodėl dar penkioliktajame šimtmety nuskamba 
charakteringos rusų kultūrai Pskovo vienuoly- 
no viršininko Filotėjaus mintys apie Dievo iš- 
rinktą tautą. Pagal jį, pirmoji Roma žlugo, nes 
įkrito į ereziją, antroji Roma, Konstantinopolis, 
buvo okupuota ismaelitų, Agaro palikuonių, tuo 
tarpu kai trečiosios Romos, Maskvos, šventoji 
apaštališkoji bažnyčia šviečia pasaulyje skais- 
čiau negu saulė. Todėl rusų caro (nuo Jono III) 
pareiga ir yra išlaikyti tikrąjį tikėjimą ligi pa- 
saulio pabaigos. Kaip giliai šis tautinis mesia- 
nizmas buvo įleidęs šaknis to meto Rusijoj, ypač 
bajoruose, matyti iš Jono Žiauriojo ir kunigaikš- 
čio Kurbskio polemikos. Caras tvirtina gavęs 
valdžią iš Dievo; jis jaučiasi esąs dieviškasis vie- 
tininkas žemėje, kuri jo dėka paplūdo netgi jo 
paties artimųjų bei giminių krauju... Kurbskis 
gi nė kiek neabejoja caro teise kaip Dievo duo- 
ta. O Vakaruose tuo tarpų humanizmas ir refor- 
mos pasiekė kitus kraštutinumus... 

3 Formuluodami politinę ir socialinę mintį 
pirmajame rusų kultūros laikotarpy, kurio vir- 
šunę mes simbolizavome Jono Žiauriojo stichi- 
ja, galime pasakyti štai ką: totorių jungo ir grai- 
kų bažnytinės ir valstybinės galios maišymo vie- 
name asmeny sėkla krito į gerą dirvą ir davė 
vaisių. Tamsiųjų amžių Jono Kalitos žibintas 
neprigeso. Priešingai, atkaklus konservatyvumas 
virto dorybe. Bajorai neįstengė surasti kokį nors 
kitą tikslą, iškyrus senąji tradicinį, kuris pa- 
lengva tapo instinktu: veržtis ir griebti kuo dau- 
glau, apgaudinėti ir pasireikšti brutalia jėga, 


kad galima būtų laimėti juo daugiau jėgos 
ir pinigų (P. Miliukov, Outlines of Russian Cul- 
ture II p. 29). 

Kai Vakaruose vėlieji viduramžiai, atstovau- 
jami Jono iš Salisbury, Dantės, Brachtono, For- 
tsgue, Marsilijaus iš Paduvos ir kitų, žengė 
į konstitucionalizmą, sakysime, į valstybės ir 
Bažnyčios dinaminę pusiausvyrą, Rusijoj randa- 
me instinktyvų despotizmą ir absoliutizmą, re- 
mMiamą primityvaus nacionalimo ir pravoslavi- 
jos. Kai šiek tiek vėliau Hobbes, jieškodamas vi- 
suomeninės tvarkos, nerado kitų priemonių, kaip 
pliką valstybės jėgą, vienintelį gero gyvenimo 
laidą, tai Jonas Žiaurusis nekvaršino sau galvos 
apie visuomenės gerovę ar tvarką. Jis atsidavė 
savo brutaliems instinktams ir tik vėliau išras- 
davo jų pateisinimą. Dvi pagrindinės socialinės 
jėgos to meto visuomenėj apsprendė bendruome- 
ninį gyvenimą. Jas vadiname baime ir garbe. 
Dvaro arba karinė tarnyba buvo laikoma dory- 
be, bet ši dorybė buvo skatinama ir palaikoma sa- 
vos rūšies Damoklio kardu, kurio kritimas pri- 
klausė nuo caro kaprizo ar malonės. Taigi nau- 
jų laikų sąvartoj, kai Vakaruose subangavo re- 
nesansas, reformacija, kontrareformacija, o tai- 
pogi racionalistinis ir individualistinis požiūris 
pasireiškė nauja jėga, rusų socialinė ir politinė 
mintis palengva buvo konservuojama į autori- 
tarinį ir pravoslavinį kiautą, besiginantį nuo Va- 
karų itakos. 


III 


Petro Didžiojo Langas į 
Vakarų Europą 


Petras Didysis yra kita labai ryški asme- 
nybė, kurio reikšmė Rusijai yra rusų kultūros 
žinovų įvairiai vertinama. Klausimas, ar Petras 
Didysis atidarė langą į Europą, kad išvystų nau- 
ją šviesą, ar kad parodytų Vakarams kažką 
aukštesnio, europiečių yra atsakomas nedvejoja- 
mai: caras bandė europietinti Rusiją. Tačiau ru- 
suose yra ir kitaip manančių. Prie šio klausimo 
mes dar grįšime kitame skirsnyje. 

Kad absoliuti caro galia patapo tradicija ir 
įstatymu, yra ryšku iš to fakto, jog, vienai di- 
nastijai pasibaigus, naujos Romanovų dinastijos 
carai neturėjo vargo savo polėkiuose į absoliu- 
tizmą. Tad ir Petras Didysis septynioliktojo 
šimtmečio pabaigoje neprivalėjo eikvoti energi- 
jos, sąmoningai stiprindamas savo galią. Jis ją 
iš karto pasuko reformų keliu, kurios jau buvo 
bandytos jo pirmtakų. Beje, rusai negalėjo iš- 
likti visai izoliuoti nuo Vakarų. Turkų imperia- 
lizmo grėsmė, rytinės ir vakarinės bažnyčių su- 
sijungimo idėjos, reformacijos sąjūdis ir kt. pa- 
šaukė vienokią ar kitokią rusų reakciją bei lai- 
kyseną Vakarų link. Bet tik Petras Didysis sa- 
moningai atidarė langą į Vakarų Europą, norė- 
damas atmiešti rusų gyvenimą Vakarų kultūra, 
kai ankstyvesnieji kultūriniai kontaktai buvo 
atsitiktinio pobūdžio ir “nesąmoningi", jeigu jie 


nebuvo iš viso ignoruojami. Iš Vakarų jisai 
"parvežė" aukštesnę technikinio lavinimo siste- 
mą, žinoma, visų pirma pradėdamas pats moky- 
tis. Bene didžiausias jo rūpestis lietė rusų armiją 
ir laivyną, kurie buvo naujai sukurti ir ištreni- 
ruoti. Greitai jo pastangos buvo vainikuotos ka- 
rinėje srityje, kai jo kariuomenė išplėšė iš eu- 
ropiečių keletą pergalių. Jis įkūrė Petrapilį ir 
perkėlė valstybės “svorio centrą“ iš sausumos 
prie jūros. Jo noras turėti pinigų greit išsipil- 
dė, kai atitinkama administracinė reforma ir 
merkantilizmo principai davė vaisių. Jis rūpino- 
si Ir menu bei literatūra ir yra laikomas pirmojo 
rusiško laikraščio redaktorium (1703 m.). 

Petro reformose pastebime įvairių “pageri- 
nimų" valdymosi sistemoj. Jis įkūrė savos rūšies 
ministeriją administracijai kontroliuoti. Senąją 
bajorų Karūnos Tarybą pakeitė senatu. Jis net 
bandė atskirti vykdomąją nuo įstatymų leidžia- 
mosios galios. Buvo įvesti nauji kilmingumo 
laipsniai. Netgi senoji rusų šeima buvo keičia- 
ma: moterys privalėjo gauti tas laisves, kurio- 
mis jos naudojosi Vakaruose. Paveldėjimo teisė 
buvo suvedama į vyriausiąjį sūnų. 


Pripažindami Petro Didžiojo nuopelnus, ke- 
liant rusų kultūros lygį, mes vis dėlto pastebi- 
me jo politinėse ir socialinėse reformose dauge- 
li bruožų, kurie yra bendri su penkioliktojo ar 
šešioliktojo šimtmečio rusų kultūros palikimu. 
Politiniu ir socialiniu požiūriu Petro reformos 
reiškė absoliutizmo stiprinimą. Nors jis toleravo 
bajorų tarybą, senatą ar dvasininkų sinodą, jo 
santykis su jais išliko privatus. Kiekvienu atve- 
ju jo valstybės “nugarkaulis" buvo naujai įkur- 
toji karinė sistema, kuri ir buvo jo reformų bran- 
duolys. Jojo prestižas viduje ir užsieny buvo pa- 
laikomas militarizmu. Kad jis turėjo didžią opo- 
ziciją, yra aišku jau vien iš to, jog jo reformos 
dažnai buvo revoliuciško pobūdžio, kas konser- 
vatyviuosius visai apstulbindavo. Čia pirmoj vie- 
toj Minėtina jo bažnytinė politika. Jis nužemino 
dvasininkų hierarchijos prestižą ir bažnyčią pri- 
jungė imperatoriškai galiai. Pvz., bažnyčiai ilgą 
laiką nebuvo leista turėti patriarcho, o jo parei- 
gos buvo atliekamos paties caro. Aplamai Pet- 
ras buvo “apšviečiamojo" laikotarpio atstovas. 
Kai buvo leista veikti sinodui, Petras protegavo 
protestantų ar katalikų įtaką jame. Tačiau jokiu 
atveju Petro “apšviestasis" absoliutizmas nega- 
lėjo būti pažeistas. Tie, kurie su juo nesutiko, 
turėjo trauktis jam iš kelio. Šia proga minėtini 
konservatyvieji raskolniki. Petrą Didįjį jie lai- 
kė antikristu. Jiems tai buvo ženklas, kad artė- 
ja pasaulio galas, kaip apokaliptiniai chronologai 
pranašavo. 

Ir vis dėlto Petro Didžiojo politinė mintis 
yra ta pati, kurią mes pastebėjome Jone Žiau- 
riajame. Pirmasis europietino bei civilizavo Ru- 
siją sąmoningai, o antrasis organizavo savo vals- 
tybę instinktyviai. Žemojo luomo, kaimiečių 
baudžiauninkų, padėtis (Petro įvesti mokesčiai 
aštriai palietė ir baudžiauninkus) tebeliko neiš- 
brendamai varginga. Tos pačios socialinės jėgos, 


53 


garbė ir baimė, skatino ir motyvavo Žmonių po- 
elgius ir veiksmus taip pat ir Petro valdymo lai- 
kotarpiu. Jo padidėjusioje valstybėje negalėtume 
rasti salos, kur individas nebūtų jautęs eventua- 
laus caro įsikišimo tiesioginiu ar netiesioginiu 
būdu. 

Petras Didysis bandė įvesti savo kraštą į 
Europos civilizuotų valstybių šeimą. Iš pirmo 
žvilgsnio atrodo, kad carui pavyko jo siekiamas 
tikslas laimėti. Tačiau kiekvienas gilesnis ste- 
bėtojas greitai pripažintų, kad aplamai Petras 
pakeitė rusų drabužius, po kuriais senoji rusų 
kultūra išliko beveik nepakeista. Antra vertus, 
negalima tikėtis pakeisti visą tautos kultūrą per 
vieną kartą. 


IV 


Tarp Jono Kalitos ir Revoliucinio 
Žibinto 

Vakariečiai, slavofilai, nihilistai, anarchis- 
tai ir narodnikai dominavo socialiniame, politi- 
niame, filosofiniame, ypatingai literatūriniame 
devynioliktojo šimtmečio Rusijos gyvenime. 
Pirmą kartą visoje krašto istorijoje oficiali poli- 
tinė ir socialinė mintis sutiko didžią opoziciją, 
kuri palengva ėmė atstovauti inteligentiškosios 
daugumos viešajai opinijai. Tačiau ir šitame lai- 
kotarpy mes dažnai turime remtis literatūra, pa- 
sekdami socialines ir politines vadovaujančių 
ideologų mintis. 

Devynioliktasis šimtmetis nestebina mūsų 
nuolatiniu absoliutizmu, tęsiamu besikeičiančių 
Aleksandrų ir Nikalojų valdymo laikotarpiu. Ži- 
noma, surandame mes ir juose svyravimo valan- 
dėlių ar ištisų metų, kai valdovai bandė atleis- 
ti despotizmo vadeles ir duoti tautai kokių nors 
laisvių, kurios savo ruožtu galėjo iššaukti ir di- 
desnes pasekmes rusiškoje imperializmo politiko- 
je. Taip Aleksandras pirmasis vienu metu linko į 
konstitucionalizmą, kad vėliau vis dėlto .... su- 
grįžtų į dar griežtesnį ir “reakcinį'? absoliutiz- 
mą. Aplamai, suvaržymai ir prievarta buvo tokie 
dideli ir ryškūs, kad rusų caras (taikant į Nika- 
lojų I) buvo simbolizuojamas Europos žandaru. 
Kieto absoliutizmo žymės liko ryškios dekab- 
ristų, Petraševskio sukilimuose bei sąmoksluo- 
se, pasikėsinimuose į carų gyvybes, nuolatiniuo- 
se kalinimuose ir deportacijose bei egzekucijo- 
se tų, kurie išdriso prieštarauti oficialiai politi- 
kai viduje. Gal dar žiauresnės žaizdos atsivėrė 
tuose kraštuose, kurie turėjo nelaimės patekti 
po rusų jungu. Lietuvoje, pavyzdžiui, represijos 
po numalšintų sukilimų, ypač vargiai beturintis 
precedentą spaudos draudimas ir kolonizacija 
yra neužmirštini rusiškojo imperializmo bruo- 
žai. 

Karamzinas, aukštos reputacijos dvaro poe- 
tas ir istorikas, teoretiškai gynė absoliutizmą ir 
bažnyčios su valstybe “intymų" ryšį, nurodyda- 
mas į Joną III ar Joną Žiaurųjį kaip ideslius 
valdovus. Šiuo būdu Karamzinas tapo oficialiu 

vėliavininku to judėjimo, kurį Uvarovas, švieti- 
mo ministeris, suformulavo šiais trimis žodžiais: 
“autokratija, pravoslavija ir nacionalizmas". Ta- 
čiau yra keista, kad daugelis tų inteligentų, ku- 
rie kovojo prieš carinį režimą, dažnai rėmė vieną 
ar kitą sudedamąją minėto šūkio dalį. | 

Rusijos politiniame ir socialiniame gyveni- 
me Čadajevas sukėlė didžiąją audrą. Laimės (ar 
nelaimės) ir atsitiktinumo dėka, viešpataujant 
griežtai Nikalojaus I cenzūrai, 1836 m. žurnale 
“Teleskopas buvo išspausdintas Čadajevo “Fi- 
losofinis laiškas". Jame autorius rašo, kad rusai 
niekad nepriklausė bet kuriai didžiajai žmonijos 
šeimai ir neturi tradicijų. Pradžioje jie turėjo 
laukinį barbarizmą, vėliau “kiaurą" prietaringu- 
mą, po to žiaurų, žeminantį bei paniekinantį įsi- 
brovėlių (totorių, A. M.) jungą, kurio žymės 
dar pilnai neišdilo iš rusų gyvenimo būdo. Jie 
gyvena savotiškai indiferentiški viskam... No- 
rėdami susilyginti su apšviestomis tautomis, ru- 
sai privalėtų perauklėti žmonių rasę, grįždami į 
katalikybę. Jųjų pikto likimo priežastis, pagal 
Čadajevą, randama intelektinėje ir moralinėje 
kultūroje, pasisavintoje iš demoralizuotos Bizan- 
tijos. Šiuo būdu Čadajevas puolė du iš trijų pa- 
grindinių carystės šulų: stačiatikių religiją ir 
oficialųjį patriotizmą, neliesdamas trečiojo: au- 
tokratijos. Tačiau to užteko, kad ne tik valdžia, 
bet ir viešoji (opozicinė) nuomonė pasmerktų 
autorių kaip pamišėlį ir nusikaltėlį, piktžo- 
džiautoją ir bažnyčios ir valstybės išniekintoją. 

Čadajevo idėjos keliais atvejais sutapo su 
vadinamųjų vakariečių mintimis. Vakariečiai 
žiūrėjo į Petrą Didijį kaip į gyvybingiausią ir 
vertingiausią valstybininką, tuo tarpu slavofilai 
idealizavo priešpetrinę Rusiją.  Santykius tarp 
bažnyčios ir valstybės vakariečiai suvokė kaip 
tarp dviejų laisvių ir nepriklausomų nuo viena 
kitos institucijų, o slavofilai bažnyčią laikė vado- 
vaujama politine ir socialine institucija. Vakarie- 
čių pažiūra į baudžiavos panaikinimą rodė dau- 
giau energijos ir ryšio su konstitucionalizmu. Va- 
kariečiai linko į kosmopoliškumą ir humanizmą, 
o slavotilai tautybę laikė svarbesne kaip valsty- 
be. Vakariečiai kritikavo Rusiją ir nekentė jos 
klaidų ir ydų, tačiau Europos pažinimas išmokė 
juos mylėti Rusiją su visomis jos klaidomis ir 
ydomis. 

Paskutinis faktas yra charakteringas ir la- 
bai reikšmingas rusų kultūroje. Kodėl gi rusai 
(daugiausia vakariečiai), apsistodami Vakarų 
Europoje, simpatizavo kraštutiniams kairiesiems 
ir neigė Europos kultūrą? Dostojevskis, liesda- 
mas šią temą, sako, kad toksai Bielinskis kovojo 
prieš slavofilus Rusijoje kaip vakarietis, bet Va- 
karuose jis prieštaravo visai Vakarų civilizaci- 
jos sistemai. Dostojevskis aiškina, kad tuo būdu 
vakariečiai įrodo, jog jie yra karščiausi rusai. 
Logiškai Dostojevskis atranda to Vakarų neigi- 
mo priežastis: rusai turi savo prigimtyje tai, ko 
Vakarai stokoja. Ir čia mistikas Dostojevskis 
konstatuoja, kad rusai iš prigimties yra apdo- 
vanoti kolektyvine ir revoliucine dvasia Kal 


A. TAMOšAITIENĖ 


dieviškosios tiesos forma. Štai kodėl Dostojevs- 
kis įžiūri, kad rusai protestavo, Petrui Didžia- 
jam atidarius langą į Europą, nes joje matė daug 
blogų dalykų, tuo tarpu kai savyje jie laikė su- 
kaupę kai ką aukštesnio, vertingesnio (Rašyto- 
jo Dienoraštis, III, p. 287 ss.). Štai kodėl yra pa- 
teisinimas rusų įnašas į Vakarų civilizacijos 
griovimą, nes tai išsaugos Rusijos didybę ir pri- 
matą. Tuo pat būdu išryškėja ir panslavizmo 
vaidmuo ir reikšmė, rusams vadovaujant. Šioje 
šviesoje buvo sprendžiami rusų lenkų santykiai. 
Net pats Puškinas vėlesniame savo amžiaus lai- 
kotarpy su tuo sutiko. 

Stebėdami opozicinę šio šimtmečio raidą, 
galime lengvai išskirti penkis pagrindinius ar ša- 
lutinius tipus: dekabristą, atliekamą žmogų, ni- 
hilistą, narodniką ir teroristą. Jie kartais egzis- 
tavo vienas šalia kito, bet daugiausia vienas ki- 
tą palaipsniui pakeitė. Nors visų tų tipų apim- 
tis yra plati, pažiūros skirtingos, tačiau visuose 
juose mes surasime svarių bendrų bruožų. Ru- 
siškoji prigimtis, kaip apibrėžiama Dostojevskio, 


Patiesiamasis kilimas 


didžiojo žmogiškosios sielos žinovo, yra ta pati 
vakarietyje ir slavofile, dekabriste ir atliekama- 
jame žmoguje, nihiliste ir teroriste. Vieni labiau 
pasireiškę žodžiais, kiti veiksmais, visi jie neigė 
pirmiausia visa, kas nebuvo rusiška, kaip jie tai 
suvokė. Jei būtų pavykęs dekabristų sukilimas, 
naujoji rusų vyriausybė būtų tęsusi siaurojo na- 
cionalizmo politiką, kaip galima suvokti iš va- 
dovaujančių sukilėlių fragmentinių pareiškimų. 
Jeigu Dostojevskis būtų turėjęs vykdomosios ga- 
lios teises, pravoslavija, kaip jis ją supranta, bū- 
tų buvus stiprinama prievartos priemonėmis. 
Slavų ir ne slavų tautų rusifikacija būtų tebe- 
vykdoma prieš gyventojų valią. Nežiūrint to, kie- 
no politika būtų vykdoma — carų šalininkų ar 
jų opozicijos, — Lietuvai vistiek būtų tekę pa- 
kęsti vienos ar kitos rūšies Muravjovus ar spau- 
dos draudimus. 

Penkioliktasis šimtmetis yra ketveriais am- 
žiais atskirtas nuo devynioliktojo, tačiau aukš- 
čiau minėtas Pskovo vienuolyno viršininkas Fi- 
lotėjus yra artima Dostojevskio, netgi Herceno 

ir Bakunino giminė. Pravoslavijos fanatikai ir 
revoliucijos fanatikai, slavofilai ir nihilistai, 
priešingi savo pasaulėžiūromis, buvo labai arti- 
mi šiais atvejais: senu mistiniu tikėjimu į rusų 
tautos primatą; palinkimu stumti pasaulį į-chao- 
są, po kurio Rusijos dvasia, pašaukta sukurti 
naują pasaulį pagal savo modelį, sužibėtų pilna 
skaistybe; nesiskaitymu su priemonėmis sa- 
viems tikslams siekti; pasitikėjimu irracionali- 
nėmis jėgomis, kurios turi išvesti išrinktąją tau- 
tą į šviesų rytojų. Ypač religinis ar tarptautinis 
rusų tautos mesianizmas buvo įleidęs gilias šak- 
nis ne tik aukštajame luome, bet ir buržuazijoj 
ir baudžiauninkuose bei kaimiečiuose. 

Tarp kitko, rusų mužiko padėties raida pil- 
nai “atitinka" tuos rėmus, į kuriuos aukštasis 
luomas juos įspaudė. Carų misija — ginti savo 
kraštą ir pajungti naujas teritorijas — buvo 
vykdoma tipišku militarinės valstybės būdu, ne- 
atsižvelgiant į valdinių turtą, gerovę, gyvybes ir 
taiką. Nuo penkioliktojo amžiaus visa žemė buvo 
pradėta laikyti caro nuosavybe. Ji dažnai buvo 
atimama iš senųjų savininkų ir perduodama nau- 
jiems, kurie turėdavo atlikti įvairias dvaro ir 
karo tarnybas carui. Mužikai gi patapo žemės 
inventoriaus dalimi. Kai Vakaruose feodalinėj 
sistemoj galima buvo justi iliuzinis abipusis 
kontraktas, kuris žemės savininką šiek tiek tram- 
dė, tai rusuose caro nuosavybė buvo gyvas įsta- 
tymas, beatodairiškai vykdomas. 

Kai nuo aštuonioliktojo šimtmečio Pet- 
ro Didžiojo “ukazu" aukštesnysis luomas bu- 
vo atpalaiduotas nuo privalomos tarnybos vals- 
tybei, baudžiauninkų našta dar labiau pasunkė- 
jo. Jie galėjo būti legaliai parduodami ir netu- 
rėjo teisės skųstis prieš savo poną. Tuo metu 
keistas įsitikinimas, tartum pabėgimas nuo tik- 
rovės, įsiviešpatavo baudžiauninkų sąmonėj. Jie 
įsikalė į galvas, kad caras, atleidęs jų ponus nuo 
tarnybos valstybei, išlaisvino ir juos pačius nuo 
ponų, tik pastarieji... paslėpė tą manifesto da- 
lį nuo jų. Ši idėja dažnai sujaukdavo baudžiau- 
ninkų vaizduotę ir19 š., tikint, kad caras panai- 
kinęs baudžiavą, o žemės savininkai, bajorai, su- 
trukdę tai įvykdyti. Ir Lietuvoje, tuo metu to- 
limoje ir nuošalioje Rusijos imperijos provinci- 
joje, net bajoras D. Poška, “liberaliai''" nusitei- 
kęs, kartoja tą pačią giesmę, paliesdamas muži- 
ko vargus, jog Dievas per aukštai, 0 caras per 
toli, kad kas nors galėtų užtarti varguolio dalią. 
Antra vertus, tie bajorai, kurie kovojo už muži- 
kų gerovę (pradedant Radiščevu Kotrinos II 
laikais), neturėjo “įgaliojimo" iš baudžiaunin- 
kų ir stokojo žinių, kaip pagerinti jų likimą. II- 
ga “pasąmoninga" istorinė patirtis išmokė bau- 
džiauninkus nepasitikėti aukštesniuoju ar inteli- 
gentų luomu, kurių geriausi norai buvo laikomi 
tik propaganda. Todėl ir aplamai aukštesnio luo- 
mo pastangos gerinti valstiečių buiti negalėjo 
duoti vaisių. Petraševskio eksperimentas su bau- 
džiauninkais tai labai ryškiai parodo. Jo pasta- 
tyto namo, skirto vien tik baudžiauninkų ge- 
rovei, sudeginimas tų pačių baudžiauninkų pas- 

tangomis nurodo, į kokį lygį rusų gyventojų ma- 
sės buvo kietų socialinių ir politinių nuolatinio 
totalitarinio režimo sąlygų įstumtos. Valstiečiai 
ne tik kad nepasitikėjo savo ponais, bet jie pa- 
rodė giliai įsišaknijusį valstybės ir paties įsta- 
tymo neigimą. Šiokia prigimtis yra labai arti- 
ma, jei ne identiška, spontaniškam anarchizmui 
ir nihilizmui. Čia mes prieiname neišbrendamą 
ratą: tokia žmonių prigimtis yra pavojinga kiek- 
vienoje visuomenėje, todėl ji privalo būti aprėž- 
ta ....to paties despotizmo, kuris padėjo ją su- 
formuoti. Kiekvienu atveju valstiečiai, tebe- 
tikėdami iliuzine idėja, kad caras, kaip vyriau- 
sias jų viešpats šioje žemėje, turi būti geras ir 
kilnus, buvo gerai paruošti priimti ne tik carų 
autoritarinį režimą, bet taip pat ir kiekvieną ki- 
tą, nors jis būtų vadinamas Sovietų Sąjungos po- 
litinio biuro vardu. 


Vv 


Bylinų Herojai Tebetęsia Žygį 


Vadinamoji proletariato diktatūra, simboli- 
zuojanti dabartinės valdžios principą Sovietų 
Rusijoj, tera tik paskutinė (šiuo metu) grandis 
visoje rusų socialinės ir politinės minties gran- 
dinėje, kurią mes fragmentiškai pasekėme nuo 
rusų valstybės kūrimosi pradžios. 

Vistiek ar mes dabartiniuose rusų kaimie- 
čiuose atpažinsime sūnus tų protėvių, kurie gy- 
veno, sakysime, Izidoriaus Seviliečio laikais, ar 
devynioliktojo šimtmečio rusų inteligentuose at- 
rasime mManomai aštresnį problemų supratimą, 
negu patys europiečiai sugebėdavo suvokti, — 
jie turi bendrus bruožus, kurie didžia dalimi są- 
lygojo rusiškojo ir komunistinio imperializmo 
raidą. “Trečioji Roma", Filotėjaus suformuluota 
15 š., Dostojevskio buvo filosofiškai pagrįsta 19 
š. ir bolševikų moduliuota 20 š. Pirmųjų dviejų 
pravoslavija buvo pakeista dialektiniu materia- 
lizmu, kuris daugeliu atveju gali būti laikomas 
nauja religija. Materializmo dogma, apspren- 
džianti visus komunistų poelgius bei veiksmus, 
yra savo rūšies apreiškimas, o “negendamai" 
balzamuotas Lenino kūnas sugestionuoja dieviš- 
ką vieno iš doktrinos kūrėjų “amžinatvę", nely- 
ginant legendarinių Kijevo laikų šventųjų vie- 
nuolių relikvinę tąsą. Maskva kaip trečioji Ro- 
ma pakeitė savo vardą į proletariato tvirtovę, 
tačiau institucija pasiliko ta pati. Anksčiau ji 
jungė “visas rusų žemes", dabar ji renka “viso 
pasaulio proletariatą“. Ta pati misija — vesti 
pasauli i šviesų rytojų — išliko. Dangiškasis 
"Šventosios Rusijos" rojus buvo pakeistas žemiš- 
kuoju (bent komunistinėj propagandoj), tačiau 
abiems 'igyvendinti" buvo griebtasi tų pačių 
priemonių: jėgos ir prievartos. Nors pridengtas 
tarptautine skraiste, nacionalizmas tebežydi ir 
teberemiamas komunistinėj Rusijoj, kaip juo 
buvo remtasi ir carų laikais. Tai ypatingai išryš- 
kėjo per antrąjį pasaulinį karą, kai buvo atgai- 


vintas carų imperialistinių herojų garbinimas, 


arba vėliau, kai atsivėrė praraja tarp dviejų na- 
cionalistiškų sovietinių “respublikų": Jugoslavi- 
jos ir Sovietų Sąjungos. Rusai, kaipo rinktinė 
tauta, buvo suvokiami ir pripažinti lygiai carų, 


lygiai bolševikų. Mintis, kad rusai yra geresnė-' 


se sąlygose, negu Vakarų europiečiai, kadangi 
jų kultūra buvo. jauna. ir nesubrandinta, taigį 
stokojanti apsamanojusių tradicijų, devyniolik- 
tojo ir dvidešimtojo šimtmečio protautojų buvo 
laikoma nepajudinama tiesa. Ši prielaida suges- 
tionavo, kad rusai, netrukdomi senų kultūrų 
„ balasto, greitesniais žingsniais galėtų pralenkti 
savo kaimynus ir jiems vadovauti. Tikrumoje gi 
kultūrinis etnocentriškumas sutrukdė blaiviai 
pažvelgti į situaciją lygiai carų, lygiai komunis- 
tų laikais ir leido klaidingai prielaidai įsisenėti. 
Dar daugiau: atrodo, kad rusai gali visai nejusti 
savo savotiškiausio kultūrinio “ palikimo" — au- 
toritarinio režimo ir'jo sudedamosios dalies, kuri 
vienu metu buvo vadinama baudžiava, kitu — 
yra vergija. Kaip anksčiau valstybinė, taip da- 
bar tarptautinio proletariato “dorybė", palaiko- 
ma nuolatine baime, rusų gali būti laikoma na- 
tūralia socialine jėga, kuri neturėtų būti klasi- 
fikuojama kaip gera ar bloga, bet tik kaip bū- 
tina. AD k 
Vesdami paralelę tarp carinės ir komunis- 
tinės Rusijos, mes pateiksime dar vieną pavyz- 
dį apie nuolatinį genocidą rusų okupuotuose 
kraštuose. Tautų žudymas komunistų imperia- 
listinėj praktikoj yra pilnai pateisintas. Tačiau 
jis buvo lygiai vertinamas ir prieškomunistinėj 
Rusijoj. Čia ir devynioliktojo šimtmečio Lietu- 
va atidavė savo duoklę, kai Vilniaus generalgu- 
bernatorius M. Muravjovas, žmonių pramintas 
koriku, tapo didžiojo kunigaikščio Jono Kalitos 
žibinto sargu. Įdomu pastebėti, kad Muravjovas 
šio paskyrimo proga gavo daug pasveikinimų iš 
visos Rusijos. Filaretas, pats Maskvos metropoli- 
tas, atsiuntė jam palaiminimą ir archangelo My- 
kolo ikoną, žadėdamas melstis, kad Dievas ji ap- 
saugotų ugniniu kardu ... Tačiau yra daug reikš- 
mingiau, kad ir ryškūs opozicijos atstovai, kaip 
slavofilai ar liberalai, dievino Muravjovo žy- 
gius. O jo žygiai buvo pradėti tuo, kad, tik at- 


vykęs į Vilnių, pirmąją dešimtmeties metų sun- 
kiųjų darbų kalėjimo bausmę, ankstesnio teismo 
paskirtą kunigui Stasiui Išorai, pakeitė mirties 
bausme. Tai sekė kitos gyventojų egzekucijos ir 


"deportacijos. Paklaustas vieno draugo slavofilo, 


kokiu būdu jis suranda tiek daug nusikaltėlių, 
Muravjovas atvirai prisipažino: “Aš dažnai juos 
(lietuvius bei lenkus, A. M.) pasodinu į kalėjimą 
be mažiausios kaltės, netgi be įtarimo. Tokiais 
atvejais aš nutariu štai ką: kaip galima ilgiau 
palieku juos kalėjime, ir gal kas nors bus su- 
rasta jų nenaudai ... Aš turėdavau laimę ir man 
visuomet pavykdavo rasti ką nors prieš mano 
kalinius. Tada jau jie neištrūkdavo iš mano ran- 
kų!" (Russkaja Starina, XXXVI, p. 638 s). Tau- 
tosakiniai rusų bylinų herojai nemirė, tik pa- 
keitė savo drabužius ir vardūs. Mes juos galime 
atpažinti lygiai caristiniais, lygiai bolševikiniais 
rusų laikais. . o M 

Baigiant tenka atsakyti į mūsų rašinio pra- 
džioje iškeltą klausimą. Rusų politinės ir socia- 
linės minties raida yra nuolatinės tąsos išdava. 
Rusų valdymo principas ir socialinė stratifikaci- 
ja išliko statiškoje pusiausvyroje. Yra tragiška, 
pastebint, kad net tada, kai carai patys bandė 
priartinti prie dinamiškos pusiausvyros, jie bu- 
vo sutrukdyti, žūdami prieš laiką. Ta pati statiš- 
ka pusiausvyra buvo išlaikyta ir po Pugačiovo, 
dekabristų, lenkų bei lietuvių sukilimų: Jie nė 
kiek nepakeitė valdžios autoritarinių principų; 
valdžia neįvertino naujų situacijų. Statiškoji pu- 
siausvyra buvo sutrikdyta 1917 metų revoliuci- 
jos. Tačiau tuoj po bolševikų pergalės ta pati 
statiškoji pusiausvyra liko atstatyta, nors bajori- 
jos valdanti klasė buvo pakeista nauja proletari- 
ne, jeigu Sovietų Sąjungos politinis biuras gali 
būti vadinamas proletariato atstovu. | 

Nors mes nė nemanome neigti rušų literatū- 
ros (daugiausia opozicinės), meno ir kitų daly- 
kų kultūrinės vertės, mūsų nagrinėtojo sociali- 
nė ir politinė mintis, apsprendžianti rusų bei 
bolševikų imperializmo raidą, nupiešia gana 
tamsų paveikslą. Dar daugiau: šios minties sta- 
tiška tąsa per ištisus šimtmečius grėsmingai nu- 
rodo į dideles kliūtis Rusijos rytojaus demokra- 
tiniame kelyje. 

: PATS TAS KIRSSA 


IE, E NAI 


Ant vieškelio takų paliko mano lyra, 
Kaip gervė po audros, apipulta vampyrų, 
Išniekinta, plakta ir gėdai palikta: 

Ir stygos išplėštos, ir perskelta kakta! 

Kaip vergas be širdies ilgai nešiojau gėdą, 
Kad dainos be aidų ir psalmai nebegieda! 
Nors vieškelių dar daug, retežių jau gana: 
Ateik manon pirkion svajonė ir daina! 


O, srovės kruvinos, kraujais aptekus žeme, 


Išgarbintą tave keiksmai ir raudos semia ... 


Ir tavo himnas — juodai būčiai aimana. 

TRETIEII/ 


PIRMOJI GIESMĘ 
LAISVĖS PRARADIMAS 


Valio, dalgele, dobiluos, 
Žiedai ant pradalgėlių! 
Žvaigždelės vakarą myluos 
Laukų aidus ir darbo gėlą. 


Pakils ugnelė ant smilties, 
Dalgelė išpustyta! 

Kertu barelį iš peties 
Sidabro ašarom barstytą! 


Atslenka audros iš rytų, 
Barus nuvėtys vėjai... 

Nors marios plėšytų krantus, 
Dalgelę rankai patikėjau... 


O lyra vieniša, kaip žemė sopulinga! 

Ne meilės paslapčiai, — žiedai ant kapo sninga 
Su verkiančiais varpais, su žodžiais nemariais: 
Kas iš tautos gelmių, ir mirs tas su kariais! 

Kas krikštytas sūnum, to krikšto vardas dega — 
Joks priešas ant kaktos jam išdaviko rago 
Nenupaišys ... Tokia iš tėvo paslaptis, — 
Jaunuolio garbanas tėvų dvasia sklaistys! ... 


Ir kas yra malda? Ir kas yra tas žodis? 
Prieš žemę prarastą,— ką šauks šarvuotos odės? 
Kam tyruos dar tuščiai pašūkaus išmintis? 


Ak, kaip dažnai per Nemuną laivelis plaukė: 
Vieni lydėjo jį, kiti jo grįžtant laukė; 
Balandžiai virš galvų virpenosi ratu, 

Ir medžiai su mergom lingavo nuo krantų; 
Ir saulė ant irklų su peteliškėm žaidė, 

lr brukės po dugnu smalsi banga dviveidė; 
Bet statmenu vairu tvirta, laisva ranka 
Praskyrė vandenį į dvi srovių šakas. 


Nekyla Nemunas, nors skaldo jį kasdieną 
Ir svetimi laivai ir pūvančios skerdienos: 
Jis slepia amžinas dainas ir pasakas ... 


Iš Vilniaus Joninių vainikai, kaip rožančiai, 
Atsisupa lig Kauno žydinčiais pakrančiais. 
Miesteliai, sodžiai, gryčios darbu ir daina 
Alsavo amžiams kaip šaltinio puriena. 
Artojai ir tėvai žvelgimais erdves raižė 

Ir duonos trupiniui klojimuos varpas aižė. 
Nery ir Nemune skersai ir išilgai 

Jaunimas krykštavo ir maudėsi žirgai... 
Širdie, nubusk! Širdie, pajusk! Dangus paraudo! 
Šilkiniai debesiai šiaurės pamėnuos maudos! 
Ir kelias debesynuos šmėkliški veidai! 


Po Lietuvą žiema, — giedojo dainius didis. 
Nors saulės buvo daug, javuos gulėjo brydės, 
Žirgai kaip rentiniai, ir vaišino bet ką, 
Skanėstus papuošė ir duona ir druska. 

Bet volungė laisva nelinksmino, kai suokė, 
Ir laisvas gomurys nekėlė laisvo juoko. 

Ne žodžiai šūkavo, pasakė daug tyla, 

Ir plaukė ašarom pavasario sula. 


Tai caras vergė žmones, bandymų gadynė, — 
Lietuviškas mintis satrapas kojom mMmynė; 
Ir Lietuva vargais rasojo kaip uola. 


Giedrėjo prarajos, kalnai rūstybės švito, 
Sudegintos krauju nuo rankų grandys krito. 

Ir laisvė plaukė per marias ir per šilus, 

Ir purtė džiaugsmas mus kaip žirgas brizgilus. 
Išlaisvintas akis nužerė lobių žemė — 

Sava ranka ir nuodėmes ir auksą sėmėm, 
Savam akiraty brangi ir dargana, 

Ir grūdo kiautas rankoj — džiaugsmui atmaina... 


Ak, kaip trumpai, kaip žvaigždės krintančios 

[liepsnelė, 
Sušvitus laisvė niaukės ašarom ant kelio... 
Vėl atgimė plasnoti ilgesio daina ... 


Antra Respublika žiedais smiltis nudaigstė — 
Pražydo Lietuva ir ašarom ir aikštėm. 

Javų ir gėlynų per amžius mums gana, 

O ašarų našta — valdovų dovana. 2 
Daug amžių vėtrų marios supė mūsų kraštą, 
Po žydinčios tylos nauji verpetų grąžiau 
Kiekvieną širdį, sąmonę ir net sapnus 
Paženklino mirtim per ašarų klanus. 


Antra Respublika — tai ne sapnų gražybė, 
Tai šturpo eisena beprotnamio menkybių, 
Tai Kaino giminė atsirišė sparnus . .. 


Būk sveikas, vėl sapnuos karalių mielas krašte, 
Tave nakties vagiai užplūdo keist ir teršti, 
Užplūdo juodos nagos, žvairūs paakiai, 

Nors tu tiesa kaišeis ir kruvinai verkei, 
Užplūdo amžių gėdai, pragarui ir kerštui, 
Užplūdo su naganais, grandimis ir varžtais, 
Užpludo amžių bokštus žerti pelenais, 

Užplūdo artojėlį smūgiais kruvinais ... 


Užplūdo klaidžios mintys, pažadai, suktybės, 
Nužmoginta tiesa ir išpūstos didybės, 
Ir širdis užvertė tamsos rūkų kalnais ... 


Angiai sušliūrino tėvynę mano gražią 

Ir suvertė kapan kiekvieną seną ežią: 

Ir sodas — nebe sodas, rožė — ne gėlė, 
Net niaukėsi kapuos saugi tėvų vėlė! 
Išvydę po laukus klajojančiąją erkę, 
Šermukšniai ir žilvičiai vieškeliuose verkė. 
Lietuviška širdis jautresnė už lapus 
Nelinko svetimiems, kur vėjas ją papūs. 


Ir atnašas, ir sąnašas kaip žemės nuodus 
Gyvybei sėmė smegenys ir valgių puodai, 
O rytdiena dainavo kančią ir kapus... 


Mačiau tuos ežerus, kur žuvys saulėj žaidė; 
Krantus, kaip veidrodin, šviesion gelmėn nuleidę, 
Jie tvino ramumu ir paguoda darbuos... 

Bet kilo panieka ir priešas drumstė juos, — 

Ir šypsena jauna ant išsvajoto kranto 

Su kruvinais randais partizanu parkrenta ... 
Be iškilmių vestuvėms, be maldų kapams 
Jaunystė tavo! Tik didi auka laikams... 


Gyvenimas vienos dienos skaistus žibintas — 
Tai varpas skamba dar, bedugnėn nuskandintas! 
Tik drėgno grumsto graužas žėri palaikams ... 


Klaikus birželis mums, nors žiedo pats skaistu- 
[mas! 

Visi lizdai pilni, o koks gurklių sotumas! 

Ir lobiuose kiekvienai garbanai vertė, 

Ir dvelkė dilgėle puvėklinė kertė! 

Godžiai išėjo žmonės vaisių pasitikti, 

Palikę gruodo dienai erzelius ir pyktį. 

Dubuo pakvipo žiedu ir vitaminu — 

Taip smulkūs akiai rodės metraščiai kainų!... 


Jėga ir raumenys! Dvasia ir amžinybė! 
Gyvenimas ir grožis! Meilė ir brolybė! ... 
Tiek daug, tiek daug keliuos gajumo skiemenų! 


Nutįso slibinas: ugnis, šarvai ir badas, 
Ir pagieža ir žodžių svetimų kaskados; 
Išalkę kraujo kilo vėliavų ženklai 

Ir keršto baimę sėjo šmėkliškai aklai; 
Keno akla širdis, aklos malonės guolis, 

Ant brolio ašarų kaip žvėrys raustis puolė; 
Didžiai grožėjosi su ginklais prieš minias, 
Pažeidę garbę, pažadus ir krūtines ... 


Visi stiebai iškėlė kruvinas marškones, 
Bet trūko išminties, žmogaus ir skonio... 
Melagiai skelbė pekliškai kreivas žinias! 


Birželis nesaugiai skambėjo ir žydėjo ... 

Vėl dulkes užnešė ant javo ir pjovėjo!... 
Jau urzgia motorai, — tai dvyliktą nakties 
Vėl hunų padermė skubiai kaimus užlies... 
“Vagiai namuos"? pašokęs šaukė senas tėvas. 
Pašonės ūkavo. Dauboj kvepėjo jievos. 

Diena be rytdienos ... Kaip pakirsti stuobriai 
Sustojo vyrai, moterys, vaikai, — būriai!... 


Išskrido širdys ... “Sibiran!"* kaip trenksmas 

[trenkė 
Ties praraja, tarp žodžių skambančių nešvankiai 
Ir rūmuos pašvęstuos ir kvepiančiam ore... 


Languos tik šmėklos raivėsi: šautuvai, pikės ... 
Šuo pravirko. Šaukė žąsys ir avikės. 

Jau motina pakibo tėvui ant pečių, 

Stati vaikai ant lovų klykė paryžiui, 

Jaunimas kėlė ugnį raumenų sveikatai... 

Visų viena mintis ... “Nejau mus skersti keta?“ 
Medžioklė pradėta: už sprando ir plaukų 

Į motorų plokštes juos metė nuo takų... 


Kai kas dar meldė Dievą, kitas kryžių daigstė, 
Bet valdė ašaras naganas ir pagaikštis! 
Koks džiaugsmas aziatui! Hunui neklaiku!. .. 


Užgriuvo šiurpios mintys ant pečių darbingų! 
Po ratais verkė žemė maršą gedulingą. 

Tėvų laukai nukaito varpų kupini, 

Kur žagrės lankstėsi ant kalno ir slėny ... 
Tėvai su plaštakais kančioj akis užspaudė, 
Žvalaus jaunimo priesaikom krūtinės graudė: 
“Mes neištirpsime kaip vandeny druska: 

Ant priešo mirštančio iškils teisės rankas!* 


Ir paukštis žino, kur ir kaip jis lizdą kraustys, 
Bet tu, žmogau, žinai: tave prakeiks ir kaustys! 
Ir veltui tavo šauksmas: “Viešpatie, už ką?“ 


Pravirko Vilniaus rūmai, Kaunas ašarojo, 
Laisva Tėvynės žemė slydo iš po kojų. 

Kur Palanga — Merkinė, Plungė — Zarasai, — 
Aidėjo aimanos per Lietuvą skersai. 

Pilių ir kryžių žemė kruvinai tuštėjo, — 
Birželio mėnesį šiauriniai dūko vėjai... 

Žalių laukų vainikuos galvos akmenų 

Tuščiai vis laukė dar pavasario dienų ... 


Mirties bangų plasta lyg maro metų skraistė 
Ir giminės ir žemės dovanas išsklaistė, 
Ir spaudė valandos nežinomų dienų ... 

Parpuolė žmonės keliais prie baltų altorių: 

Ne duonai jų malda, ne nuodėmes jie korė, — 
Jie meldė laisvės oro — visatos žiedų, 

Kaip varpos balančios brandinamų grūdų. 
Aistrų pasotinti, naganais skaldė aikštes, 

Už nugarų žvaliai žmonių skerdikai švaistės ... 
Kodėl vergų pirkliams sava galva brangi? 
Kuriems tikslams, žmogau, mirties klaidas regi? 


Sprendimo be teisės žvarbus žengimas girdis: 
Tėvynė parblokšta, sūnų pakirdo širdys, 
Net saulės spinduliai lyg stūgautų drauge! ... 


“Sudiev žali laukai!... Sudiev bažnyčių bokštai! 

Vandens!... Vandens nors gurkšnį! Alkstame ir 
[trokštam"* 

Taip šaukėsi seneliai, jauniai ir vaikai 

Vagonuos užkaltuos ir sugrūsti plikai. 

Kaip šlykštūs priešų snukiai ir trikampės šner- 

[vės. 

O koks platus dangus ir sveikinančios gervės! 

Tenai, už miško spindi laisvė ir garsai, 

Net mielą angį glaudžia švelnūs pataisai!. .. 


Pabėgiai žviegia peiliais, o vagonai dunda. 
Kaip ratai velkami širdy alsuoja skundai... 
Tik tu, kančių pirkly, sau patalą taisai! 


Ėjau per kalnus, per dirvas, pro Dievo kančią: 
Kalnai stebėjosi, šilai rymojo menčiais, 
Medinis veidas, gniauždamas sausas rankas 
Prašneko: “Toliai jums! Mane čionai pakas!* 
Bet amžina ugnis sušvito debesynuos 
Nelaužoma, nevergiama kaip oras grynas; 
Nesusprogdinama jėga ant želmenų 

Paliko amžiams šviest, kaip atgarsiai dainų... 


Budėjimo iš amžių nepakerta plienas, 
Nors širdys sutrupa kaip rudenio rugienos — 
Nuo karščių, vėtrų, liūčių, gruodo, darganų ... 


Kaip uždanga nuslinko mylimos vietovės: 

Šileliai, girios, upės, liepos ir alkovės. 

Tušti namai laukuos šeimynos nesulauks, 

Tiktai šunytis ilgus vakarus dar kauks ... 

Prie lango sodrios gėlės: kvapnios, garbanuo- 
[tos — 

Sapnuos Kazachstane žaliuos kaip vakar puotoj. 

Jei liko kas, neklaus, kur brolis, kur sesuo — 

Baiminga nežinia kovoja ir su juo... 


Per dvidešimto amžiaus penktąją dešimtę 
Tauta prarado laisvę ir vergovę kentė, 
O ant sūnų pečių — šetoniškas akmuo... 


Paliko Nemunas, Šventosios upės slėnys, 

Ir miestai ir ženklai su proseniais ir ainiais. 
Antra Respublika — tau pasas: Sibirai ... 

O lobius renka sau kraujaplūdžių vorai... 
Priremk rankas, brolau, prie svetimos palangės, 
Kovodamas su gyviais, padarais ir angiais; 


PRELATAS KAZIMIERAS šAULYS 


Jo 80 metų amžiaus sukaktį minint 


ZENONAS 


Šveicarijoje, tarp gražių kalnų, prie Lugano 
ežero savo gyvenimo rudens dienas vienišai lei- 
džia Kauno arkidiecezijos generalvikaras, uni- 
versiteto profesorius, Steigiamojo Seimo narys, 
Vasario 16-tosios akto signataras, monsinjoras 
Kazimieras Šaulys. 


Jubilijatas kenčia tremtinio dalią, galima 
sakyti, mūsų visuomenės užmirštas, mažai ko pa- 
stebimas. Tai gana charakteringa viso jo tauraus 
gyvenimo žymė. Paprastumas ir kuklumas la- 
biausiai nusako jo būdą. Tiedvi ypatybi atsi- 
spindi ir per visą jo gyvenimo veikimą. O išlik- 
ti visada natūraliai paprastu ir kukliu, ypač to- 
kiuose aukštuose postuose, yra ryški aristokra- 
tiškos dvasios žymė. Ši reikšminga sukaktis yra 
tačiau proga priminti visuomenei apie tą žymų 
bei šviesų Lietuvos Bažnyčios ir tautos vyrą. 


Štai kaip vaizdžiai ir gyvai mūsų garbingą- 
jį sukaktuvininką nupiešia mūsų nepalaužiama- 
sai kovotojas prel. M. Krupavičius: 

“Išviršinė Šaulio išvaizda — lieknas, tiesus, 
kaip miško pušelė. Galva nešama tiesiai, jude- 
siai laisvi, natūralūs. Šypsena neapleidžia lūpų, 
net tada, kada jis vienas eina. Veidas ramus ir 
giedras. Niekad nemačiau susierzinusio ar įsi- 
nervinusio. Elegantiškas, žino visas poniškas ma- 
nieras. Ir salionuose moka laikytis, tarsi būtų 
rūmuose gimęs. Mėgsta draugiją ir joje jaukiai 
jaučiasi. Ar su ministeriais kalbės, ar su kaimo 
ūkininku — Šaulys tas pats. Kalbos netrūksta. 
Tema vis susiranda. Bet ne plepys. Vyras aukš- 
tos inteligencijos, stipriai apsiskaitęs. Gali kal- 
bėti įvairių sričių temomis. Kokia išorė, toks ir 

vidus. Charakteris lygus, kaip nušlifuotas. Ko- 
kia bebūtų atmosfera ir aplinka, Šaulys nepaju- 
dinamas. Stovi kaip uola. Seimo audrų metu jis 
šypsosi lygiai taip pat, kaip gražiausią pavasa- 
rio dieną. Kai kiti žaibus mėto ir kumštis spau- 
džia, jis žiūri į visa tai su klaustuku veide — 
kuriems galams tie nervai ir audros? Jei kada 
ir jį kas išjudina, susijaudinimą ne betkas pa- 
stebės. Ne veidas, bet gal kalba išduos. 

“Iš viso — savo vidaus struktūra ir išore — 
Šaulys daro ne visuomenininko žmogaus įspūdį. 
O tačiau taip nėra. Jis socialus ne tik salione 
prie kavutės, bet ir perdėm yra visuomeninin- 
kas ir gilus ir nuoseklus demokratas. Vieno da- 
lyko nemėgsta — viešų kalbų. Ir Steigiamajame 
Seime, kiek prisimenu, kalbėdavo dažniausiai tik 
kaip referentas. Jis kaip teisininkas dirbo įvai- 
riose komisijose, jam tekdavo komisijos pareng- 
tą tą ar kitą istatymo sumanymą Seimo pilna- 
ty referuoti". (Laiškas, 1951. XII. 1). 


Sukaktuvininkas labai buvo pastovus ir sa- 
vo pareigose. Daugelį metų jis dirbo tą patį dar- 
bą atsidėjęs, nuo jo neatitrūkdamas. Galima sa- 
kyti, jis niekur nevažinėjo po svetimus kraštus, 
ir visai nesitrankė po kitus kontinentus. Štai jo 
gyvenimo griaučiai: septynerius metus vikaras 
Panevėžyje ir penkerius ten kapelionas gimna- 
zijoje (1899-1905. VI.). Šešiolika metų jis dės- 
te (1906-22) Žemaičių vysk. seminarijoje Kau- 
ne kanonų teisę ir dalį moralinės teologijos. 
Dvidešimt dvejus metus jis buvo kanonų teisės 
profesorium Teologijos-filosofijos fakultete. 26 
metus (nuo 1926 iki šiol) jis yra Kauno arkidie- 


Viena laki mintis dar laisvės dovanos, 
Nors tavo sunkų žingsnį lig mirties burnos ... 


Ir pranašų ženklai paliko garso svoriais, 
Ir vagos susiglaudžia varpoms apsikorę, 
Ir tavo pelenų vaikai nesužimos ... 


Lietuvi, riterių, vadų, valdovų aini, 

Artojų pasakoj ir nemirtingų dainių, 
Nenoriu pasakyt, kas būtų tau skaudu, 

Kad ir tavy yra menkų žmogaus pradų. 

Mes ne dievai. Bet amžių vėtymai ir kančios 
Už krotų dėl minties ir geležiniai pančiai 
Dėl meilės praeičiai ir vilčiai ateitin, — 

Mus krikštija kovos tiesa petys petin!... 


Ne vienas mūsų laivas dužo ir paskendo, 
Ne vienas kraujo žygis — spindinti legenda, 
Kas amžius šviečia kartoms, neriasi mirtin!... 


Širdie, užverk akis prie sąžinės gėlyno: 

Čia pasaka lapus grožėtis prirakino. 

Kvepenam dovanom iš veido ir širdies, 

Bet gyvai ašarai nuometą kas paties! k. 

Kaip skaldūs akmenys sudūužta tyruos žodžiai — 

Tik plaukus viešpačiams be prasmės mirksnį 
[skrodžia, 

Tik skundas nerimu palaksto paakiais, — 

Ir vėl pirkliai ant aukso sąžines pakeis. 

Bet smūgiai girdimi į širdis ir į sienas — 

Juk narvuose ne tik balandžiai, — ir hijenos: 

Juk amžiai keitė kalnus, jie ir veidus keis! 

Prel. K. šaulys 1949 m. Lugane 


cezijos generalvikaras. Pastovus jis buvo ir vi- 
suomeninėse pareigose. Dešimtį metų (nuo pat 
pradžios iki galo 1916 m.) jis buvo žinomos šal- 
pos draugijos “Motinėlės" iždininkas. Nuo pat 
Lietuvos Raudonojo Kryžiaus įsikūrimo (1918) 
prelatas Šaulys per 25 m. buvo vyriausios val- 
dybos narys. Jis priklausė ir Savitarpinės Pa- 
galbos komitetui vokiečių okupacijoje (1941-44). 
Tai buvo paslėpta L. R. K. veikla. Prelatas L. R. 
K. vyr. valdybos nario pareigas ėjo ir tremtyje 
iki 1945 m. vidurvasario. Tada jis apsigyveno 
Šveicarijoje, o Vyr. Lietuvos Išlaisvinimo Komi- 
tetas atstatė L. R. K. veikimą, sudarydamas vyr. 
valdybą iš Vokietijoje gyvenančių narių. 
Jubilijatas yra žemaitis iš gryno Žemaičių 
krašto, iš srities, kur apie kovas su kryžiuočiais 
liudija daug piliakalnių; iš kampo, kurį ne kar- 
tą vokiečių ordino šnipai lankė, smulkiai aprašy- 
dami, kaip ir kur žygiuoti. Tai “Sweisna" ar 
“Swexte", mūsiškai Švėkšna, kur Stemplių kai- 
me 1872. I. 28 gimė prel. Šaulys. Jis suėmė į sa- 

ve pozityviąsias tos žemės ypatybes: paprastumą, 
pastovumą, ramumą, sugebėjimą realiai ir blai- 
viai vertinti. 


Beveik visus mokslus prelatas išėjo savame 


krašte: Švėkšnoj pradžios mokslas, gimnazijos 


keturios klasės Palangoj, kunigų seminarijos 
mcekslas Kaune (1891-95). Kan. M. Vaitkus yra 
vaizdingai nupiešęs ano bundančio Žemaičių 
krašto ir Palangos gimnazistų tautines nuotal- 
kas, nors jis Palangoje mokėsi vėliau. Jo raštai 
(pav., romanas “Rytmečio žygiai") supažindina 
su ana sena, mums šiandien labai įdomia atmos- 
fera, kurioje teko bręsti mūsų žymiesiems ano 
krašto vyrams. Palangoje mokėsi ir A. Smetona, 
ir prel. Urbanavičius, ir eilė kitų. O kun. Dr. J. 
Stakauskas mums duoda gausios medžiagos, su- 
rinktos iš senų kunigų atsiminimų ir dokumen- 
tų, kaip lietuvių kalba ir visa lietuviškoji dva- 
sia prasiskynė sau kelią į Kauno seminariją 
(“Tiesos Kelias", 1938, Nr. 11 — 1939, Nr. 5). 
Klieriko Šaulio laikais jau žavėjo seminaristus 
savo lietuvių kalbos ir homiletikos (iškalbos) pa- 
skaitomis prof. K. Jaunius. Jau gyvai reiškėsi ir 
pačių klierikų tarpe lietuviškoji sąmonė. 


Kaip labai žymėtinų gabumų jaunuolis, 
klierikas Šaulys 1895 m. rudenį buvo išsiųstas į 
Dvasinę Akademiją Petrapilyje. Ją baigė 1899 
pavasarį aukščiausiu laipsniu, kokis buvo aka- 
demijoje duodamas — teologijos magistru. Jis 
turėjo parašyti du mokslo darbus. Vienas jų bu- 
vo rusiškai: apie Krylovo pasakėčias. Labai įdo- 
mi, ir vis dar iki šiol labai aktuali, buvo teologi- 
nė tema: “Jeronimas Savonarola kaip dorovės 
reformatorius". Savonarolos charakteris ir pats 
jo veikimas, net katalikų tarpe, labai įvairiai 
vertinamas. Kai kurie jo veikalai nuo pop. Pau- 
liaus IV-jo yra indekse. Tačiau vis daugiau atsi- 
randa balsų, bandančių tą didelį domininkonų 
pamokslininką, baigusį Florencijoje 1498 m. kar- 
tuvėmis ir laužu, suprasti ir pateisinti. Net buvo 
pastangų jį kanonizuoti. Už šitos painios prob- 
lemos išnagrinėjimą stud. šaulys gavo aukščiau- 
sią įvertinimą ir akademiją baigė “su ypatingu 
pagyrimu". 


1899. VI. 29. vysk. Paliulionas įšventė aka- 
demiką kunigu. 1949. VI. 29 jis galėjo minėti sa- 
vo kunigystės auksinę sukaktį. Ta kilnia proga 
Vaidevutis-Lapelis, jubilijato mokinys, gražiai 
išleido 67 psl. sukaktuvinį leidinį. 


Savo mokslus baigė kun. Šaulys priešpasku- 
tiniais 19-tojo amžiaus metais. Ką nuveikė jis 
per pusę naujojo — mūsojo šimtmečio? Jubili- 
jato veiklą reikia suskirstyti į tris pagrindines 
sritis: 1. pedagoginis-mokslinis darbas, 2. baž- 
nytinė-administracinė tarnyba, ir 3. visuomeni- 
nis-politinis veikimas. 


1. Pedagoginis-mokslinis darbas. 


Paskirtas į Panevėžį vikaru prie Šv. Petro ir 
Povilo bažnyčios, nuo 1901 m. kun. Šaulys tapo 
kapelionu Panevėžio realinėj gimnazijoj. Už 
dvejų metų buvo paskirtas kapelionu ir mergai- 
čių vidurinėj mokykloje. Nelengva tada buvo 
kapelionauti aplenkėjusiame mieste. Po 1905 m. 
revoliucijos, kurios įdomius reiškinius Panevė- 
žyje pats prelatas aprašė (“Tėvynės Sargas", 
1948, Nr. 4, 258 p.), reikėjo kiekvienoje klasėj 
tikybos pamokoms suskirstyti mokinius į lietu- 
viškai ir lenkiškai kalbančiųjų grupes. Nesant 
lietuviškų tikybos vadovėlių, mokiniai užsiraši- 
nėdavo. Susipratę gimnazistai domėjosi kiek- 
vienu žemaičio kapeliono žodžiu. Tarp jų buvo 
ir būsimasis kalbininkas prof. J. Balčikonis. Jis 
pirmąjį lietuvių kalbos žodyno tomą (1941) de- 
dikavo savo mokytojui. 


Panevėžyje būdamas, kapel. šaulys ėmė vis 
stipriau domėtis socialiniais klausimais, ruošė 
socialinio turinio konferencijas bažnyčioje, ar 
sakė pamokslus, kur buvo aiškinama krikščio- 
niškojo socialinio mokslo pagrindai. Prieš Baž- 
nyčią nukreipti revoliucionierių bei socialistų 
šūkiai (1905) reikalavo katalikų aktyvumo. En- 
ciklika “Rerum Novarum“' buvo davusi aiškią 
socialinę programą. Berods, 1906 m. kap. Šaulys 
su pora kitų tautiečių dalyvavo Varšuvoje socia- 
liniuose kursuose. Paskui tokie kursai buvo su- 
ruošti Kaune (“Tėv. Sargas", 1948, Nr. 4, 259- 
260 p.). 

Tada ir buvo išleista prel. K. šaulio knyga 
“Socializmas ir mūsų sociališkieji reikalai" (200 
psl.). Apie jos genezę jubilijatas davė mums 
laišku tokių paaiškinimų: “Marksistų bolševikų 
(maksimalistų) ir menševikų ginčai baigėsi, re- 
gis, 1903 m. Londone. Viršų paėmė bolševikai, 
surinkę daugiau balsų Lenino doktrinai. To įvy- 
kio žinią perskaičiau atsitiktinai kažkokiame len- 
kų ar rusų laikraštyje. Skaitant šiurpulys eme 
krėsti, lyg tartum būčiau instinktyviai nujautęs, 
kad bolševizmo nelaimė ištiks mus po kelių de- 
šimčių metų. Šiaipjau apie marksizmą ar socia- 
lizmą pas mus, Panevėžio padangėje, maž kas 
tenusimanė šio šimtmečio pirmaisiais metais, iš- 
skyrus nebent studentavusią jaunuomenę. Bet 
kilus revoliuciniam subruzdimui po rusų-japonų 
karo, bolševikinis miarksizmas pasidarė ir pasi- 
reiškė labai veiklus. Prasidėjo smarkus bruzdėji- 
mas su streikais, mitingais gatvėse, su “bački- 
niais" kalbėtojais. Agitatoriai kėlė į padanges 
marksizmą ir jų vadinamus proletarus, ir bjau- 
riausiai burnojo vadinamuosius buržujus, kulo- 
kus, dvarininkus, dvasininkus. 

“Lietuviškų knygų apie socializmą mažne 
kaip ir nebuvo. Reikėjo ką nors skubiai daryti. 
Atsitiktinai pakliuvo man į rankas viena lenkiš- 
ka brošiūra apie marksistinį socializmą, išleista 
Galicijoje, parašyta gana populiariai kažkokio 
autoriaus Myš. Skaitant man atėjo į galvą aiški 
mintis: neatidėliojant išleisti panašaus turinio 
knygutę lietuviškai, išdėstant populiariai netin- 


kančias ir kenksmingas mūsų žmonėms bedie- 
viškojo marksizmo mintis. Paruošęs paskubom 
rankraštį, nusiunčiau iš Panevėžio į Kauną prof. 
Dambrauskui-Jakštui, redagavusiam tuomet Šv. 
Kazimiero Draugijos leidinius.  Knygutė buvo 
paskelbta pavadinimu “Socialistai ir musų socia- 
liškieji reikalai", bet nukreipta ypač prieš bedie- 
viškąjį marksizmą, kuris tada buvo labiausiai 
skleidžiamas". 

Kun. K. šaulys savo susidomėjimą sociali- 
niu klausimu rodė, rašinėdamas “Draugijon"'. Iš 
to atsirado jo veikalas “Sociologija". Rašinėjo 
jis, be ano meto lietuvių spaudos ir į “Przegląd 
Katolicki", “Dziennik Wilenski". Laiku supra- 
tęs socialinio klausimo svarbą, kun. Šaulys pats 
praktiškai daug veikė Panevėžy, organizuojant 
didelį elgetyną (žr. t. p. 259 p.). Tačiau nuo prak- 
tinio darbo ir kapelionavimo jis buvo pašauktas 
aukščiau. 

1906 m. vidurvasaryje jis buvo perkeltas į 
Kauną. Čia jis, tik su mažute pertrauka, išgyve- 
no visą laiką iki pat 1944 m. bolševikinės oku- 
pacijos. O toji pertrauka buvo, kai pirmojo 
karo metu (1915. IX.) vysk. Karevičiui su kuri- 
jos įstaigomis buvo įsakyta pasitraukti iš Kau- 
no tvirtovės rajono “ne arčiau kaip Dniepro 
upės". Drauge su seminarijos inspektorium kun. 
Kaz. Paltaroku, kaip vyskupo sekretorius, išbu- 
vo jis Smolenske iki 1916. VII. Tada Apaštalų 
Sostui tarpininkaujant, iš kariaujančių vokiečių- 
rusų buvo gauti leidimai. Per neutralią Švediją 
ir Berlyną buvo pasiektas Kaunas. O ten kietoje 
okupacijoje ir vyskupas ir jo sekretorius buvo 
labai reikalingi. 

Kaune kun. K. Šaulys visą laiką dėstė kano- 
nų teisę. Iki 1922 m. jis buvo seminarijos profe- 
sorius. Kai tik buvo sukurtas Lietuvos univer- 
sitetas (1922. II. 16), jis tapo docentu, greit 
ekstraordinariniu ir ordinariniu profesorium vis 
kanonų teisei. Iš jo profesoriavimo yra knyga 
“Kanoniškojo proceso teisė" (1926). 

Pats ilgametis prelato dėstymas universite- 
te nebuvo kokios suteoretintos aukštos juridinės 
spekuliacijos, bet iš gyvenimo paimti svarbūs ir 
pamokantys dalykai. Studentams tai buvo svar- 
bios ir didelės praktiškos naudos paskaitos. Juk 
ir pats dėstytojas, nebeturėdamas laiko labiau 
atsidėti rašymo ir studijų darbui, stovėjo prak- 
tiško administracinio Lietuvos Bažnyčios gyve- 
nimo viršūnėje. 


2. Bažnytinė-administracinė tarnyba. 


Prel. Šaulio asmenyje yra įkūnytas Žemai- 
čių vyskupijos ir Kauno arkidiecezijos aukštas 
bažnytinės administracijos pareigūnas. Lietuvoje 
nebuvo nė iš tolo jam lygaus, kuris turėtų tokį 
patyrimą, ir tokiu atsidėjimu būtų tam darbui 
paaukojęs beveik visą savo gyvenimą — 40 me- 
LŲ. 

t Šitą tarnybą jubilijatas pradėjo 1911 m. 
sausio 1 d. Pasitraukus vysk. Cirtauto sekreto- 
riui kun. prof. B. Žongolavičiui, kuris save lai- 

kė lenku, jo vieton buvo parinktas kun. K. Šau- 
lys. Tai parodo, kaip jau tada buvo vertinamas 
kun. Šaulio tinkamumas. Sekretoriumi jis pasi- 
liko ir prie vysk. Karevičiaus iki 1920 m. O vė- 
liau tapo kancleriu. Milžiniškoje vyskupijoje 
(su Kuršu ir Žiemgala apie pusantro milijono 
katalikų) darbo padaugėdavo dar ir todėl, kad 
nuolat reikėdavo turėti reikalų su įkyria rusų 
administracija, vis reikėdavo kovoti prieš jos 
įtarinėjimus ir daug aiškintis raštu. Sunkumų 
darydavo ir besitempią lietuvių santykiai baž- 
nyčiose su lenkuojančiu elementu.  Sekretoriui 
nuolat reikėjo sekti įvairias valdžios instrukci- 
jas, pažinti rusų įstatymus ir rašinėti raštus ke- 
turiomis kalbomis (rusų, lotynų, lietuvių ir len- 
kų). Nuo 1920 m. iki bažnytinės provincijos su- 
darymo (1926. IV. 4) prel. šaulys pas vysk. Ka- 
revičių buvo kūrijos kancleriu. 

Pirmasis Lietuvos metropolitas arkiv. J. 
Skvireckas generalvikaru pasirinko prel. Šaulį 
(1926). Kad tas pasirinkimas buvo vykęs ir ge- 
ras, parodo faktas, jog jubilijatas tose pareigose 
tebėra iki šiandien. Ordinarui generalvikaras 
yra dešinioji ranka, jo “alter ego". Eidamas tas 
pareigas, prel. Šaulys visą laiką ir visame buvo 
brangus ir artimiausias arkivyskupo bendradar- 
bis. Jis, be to, buvo labai aukštai vertinamas ir 
visos diecezijos kunigų. Jiems net dažniau teko 
susidurti su generalvikaru ir naudotis jo patar- 
navimais (žinios iš J. E. ark. Skvirecko). 

Per tuos keturis dešimtmečius prel. Šaulys 
yra įdėjęs labai daug tokio ne viešo darbo, kurio 
niekas knygose neužfiksuoja. Jo rankos raštai 
pirmiausiai jieškotini ne bibliotekų lentynose, 
bet kūrijų archyvuose, parapijų klebonijose 
(“Tiesos Kelio", “Draugijos? oficialinės dalys, 
Vatikano dikasterijose. 

Nors prel. Šaulį pareigos buvo ir labai suė- 
musios, jis vis rasdavo laiko ir visuomeniniam 
veikimui. 


3. Visuomeninė-politinė veikla 


Ją sukaktuvininkas pradėjo, kapelionauda- 
mas Panevėžyje, kur jis veikliai dirbo organizuo- 
jamoje “Panevėžio labdaringoje draugijoje". Bu- 
vo jis ir komitete Panevėžio elgetynui steigti. 
Plačiu mastu organizuojant, buvo ikurta prie- 
glauda 200 žmonių (“Tev. Sargas", 1948, Nr. 4, 
259 p.). Kaune buvo jis Žemaičių vyskupijos ku- 
nigų susišelpimo draugijos kasininku. Nuo pat 
“Saulės" draugijos isikūrimo, kai tik Šaulys per- 
sikėlė Kaunan, tuoj teko įsijungti i jos darbą. 
Iki 1911 metų prof. Šaulys toje svarbioje Lietu- 
vos švietimo draugijoje buvo pirmuoju iždinin- 
ku. Tapęs sekretoriumi — dar reikėjo dėstyti ir 
seminarijoje — begalėjo likti “Saulės? draugi- 
joje tik valdybos nariu. 

Suprojektavo prof. Šaulys įstatus ir žino- 
mai besimokinančios katalikų jaunuomenės šal- 
pos organizacijai — draugijai “Motinėlei"?, ku- 
rios pašalpomis naudojosi daug lietuvių tautai ir 
valstybei nusipelniusių vyrų, pradedant prezi- 

dentu A. Stulginskiu ir baigiant prof. St. Šal- 
kauksiu. Per visą draugijos gyvavimo laiką prel. 
Šaulys buvo jos iždininkas. Tad prieš pirmąjį 
karą jis buvo trijų svarbių draugijų iždininku. 
Rūpestingai saugojo jis “Motinėlės" kasos kny- 
gas per visokius negandus. Tik 1944 m. toji bran- 
gi knyga, kur stipendininkų ir šelptųjų sąrašuo- 
se figūruoja tiek daug garbingų asmenų, dau- 
giausia tada studijavusių užsienio aukštosiose 
mokyklose, pasiliko naujose kapitulos patalpose. 


Verta šitoje vietoje užfiksuoti žinutę, ku- 
rią jubilijatas šia proga mums suteikė: “Kun. 
Šauliui, ką tik persikėlusiam iš Panevėžio į Kau- 
ną mokytojauti kunigų seminarijoje, teko sekre- 
toriauti redaguojant ketinamos steigti “Motinė- 
lės" draugijos įstatus, susirašinėjant su carinės 
valdžios įstaigomis, kol buvo išgautas būsimo- 
sios draugijos įstatų patvirtinimas. Įteikus Kau- 
no gubernatoriui reikiamą prašymą ir įstatų pro- 
jektą, buvo nekantriai laukiama teigiamo atsa- 
kymo, bet susilaukta neigiamo. Dėl ko? Dėl to, 
jog įstatuose figūravo straipsnis, kad skiriant 
draugijos pašalpas, bus teikiama pirmenybė 
krikščioniškos pasaulėžiūros moksleiviams. Gu- 
bernijos valdžia “prisikabino", kaip sakoma, prie 
to nuostato ir aiškino, esą, ketinamoji steigti 
“Motinėlės" organizacija esanti religinė draugi- 
ja (tartum kokia tikybinė brolija); dėl to gu- 
bernatoriaus valdžia esanti nekompetentinga 
tvirtinti tos rūšies draugijų įstatus. Tikybinės 
draugijos (religioznoje obščestvo) esančios vi- 
daus reikalų ministerijos žinioje. Po ilgesnių 
“chodadaistvų"" ir asmeninių prašymų buvusiųjų 
tuomet Mūsų draugų Petrapilyje, buvo susilauk- 
ta galop “Motinėlės įstatų patvirtinimo iš pat 
ministerijos. Anuomet tai nebuvo paprastas daik- 
tas". 


Jau nebe lokalinės, profesinės, ar karitaty- 
vinės reikšmės turėjo prof. K. Šaulio veikla 
1917-18 m., kai jis, tarp keturių kunigų, Vilniu- 
je žinomoje 214 asmenų konferencijoje buvo iš- 
rinktas į 20 asmenų Lietuvos Tarybą. Tai buvo 
jau grynai politinis ir svarbus darbas lietuvių 
tautos ateičiai. Prieš 12 metų jis buvo dalyva- 
vęs krikščionių demokratų grupėj didžiajame 
Vilniaus seime. Lietuvos Taryboje jis būdavo 
nuolat dviejose komisijose: konstitucijos ir įsta- 
tymų redagavimo. Konstitucijos komisijos pave- 
damas, jis paruošė ir suredagavo projektą tai 
konstitucijos daliai, kur yra nustatomi Bažny- 
čios ir valstybės santykiai ir kulto reikalai. Tas 
projektas, su nežymiomis pataisomis, seimo buvo 
priimtas ir irašytas konstitucijon. 


Kan. Šaulys nuolat važinėjo iš Kauno į Lie- 
tuvos Tarybos posėdžius Vilniun. Aktyviai reiš- 
kėsi jis posėdžiuose, kai Taryba suskilo po 1917 
m. XII. 11 d. nutarimų apie “amžiną ryšį su Vo- 
kietija" (žr. Z. Ivinskis, “Vasario 16-tos akto 
genezė“, Židinys“, 1939:m./Nr.-24 194911 D4)i 
Pasirašė jis ir tą mums šiandien labai brangiu ta- 
pusi dokumentą — Nepriklausomos Lietuvos pa- 
skelbimo aktą. Šitaip prel. Šaulys yra laisvame 

pasauly vienas iš tų trijų gyvų Vasario 16 akto 
signatarų (šalia prof. M. Biržiškos ir prof. St. 
Kairio). 

Šauliui teko rytojaus dieną, kaip L. Tary- 
bos prezidijumo buvo sutarta, bandyti įteikti per 
Lietuvos administracijos šefą Kaune oficialiu 
keliu Vasario 16 aktą Vokietijos vyriausybei. Ži- 
noma, žygis nepasisekė. Tarybos aktui vokiečių 
militarinė valdžia Lietuvoje nerodė jokio dėme- 
sio ir, susisiekusi su savo įstaigomis, atsisakė iš 
viso iš kan. Šaulio tokį dokumentą priimti. Ak- 
tas tačiau nuėjo kitais kanalais iki Berlyno, pa- 
teko į dienraščius, ir buvo paskaitytas Reichsta- 
go posėdyje (žr. prel. K. Šaulys: Prie vasario 
16 d. istorijos, “T. Sargas", 1947, Nr. 1, 87 p.). 

Dalyvavęs krikščionių demokratų judėjime 
jau prieš pirmąjį karą, prelatas K. Šaulys buvo 
jų eilėse ir Nepriklausomoje Lietuvoje. Buvo 
išrinktas į St. Seimą. Momentas buvo labai svar- 
bus. Reikėjo ne tik gerų patrijotų seime (tokių 
ten buvo daug), bet ir išsilavinusių ir įstatymų 
srityje nusivokiančių vyrų. Tad į St. Seimą ėjo 
rinktinių inteligentų būrys, kurie paskiau iš ak- 
tyvios politikos pasitraukė dėl kitų pareigų. Čia 
matome krikščionių demokratų bloke gen. Gal- 
vydį-Bikauską, prof. V1. Jurgutį. Valstiečių liau- 
dininkų grupėj figūruoja plk. K. Škirpa, prof. 
A. Rimka, prof. V. Lašas. Pas socialdemokratus 
seime reiškiasi prof. Čepinskis ir t.t. Tai buvo 
tikra Lietuvos kūrėjų karta, kuri dirbo, veikė, 
leido įstatymus, davė konstituciją 

Tyliam ir labai pareigingam prel. Šauliui 
triukšmingas Seimas tačiau nebuvo tinkama vie- 
ta. Stenogramos rodo, kad jis gana retai eidavo 
į tribūną. Iš viso yra kalbėjęs tik 4 kartus. Kai 
besiveržiančių reikštis vis netrūkdavo, jis kal- 
bėdavo tik iš esmės. Štai jis nurodo nenuoseklu- 
mus žemės reformos įstatymo projekte. Ištisoje 
kondensuotoje paskaitoje jis išaiškina vėl praei- 
tyje bažnytinių žemių valdymo vystymąsi (atė- 
mimai ir atlyginimai), padarydamas konkrečių 
pasiūlymų (84 posėdis, 1921. IV. 26). Buvo prel. 
Šaulys bendrosios teisių komisijos narys. 

Didžioji mūsų politikos asmenybė, Vyriau- 
siojo Lietuvos Išlaisvinimo Komiteto pirminin- 
kas ir krikščionių demokratų lyderis prel. M. 
Krupavičius taip apibūdina prel. K. Šaulio vaid- 
menį Steigiamajam Seime: 

“Vieną karštą Steigiamojo Seimo dieną aš 
kažkokiu klausimu kalbėdamas pavartojau 10- 
tynišką maksimą — Natura non patitur saltus. 
Socialdemokratas, universiteto rektorius Če- 
pinskas, labai nervingas žmogus, pašokęs nuo 
savo suolo, pradėjo šaukti iš vietos — patitur, 
patitur. Ir po manęs užemė tribūnoje vietą. Ma- 
niau, sumals į miltus. Juk gamtininkas, fizikas, 
mokslininkas, savo dalyko gilus žinovas. Bet po- 
litika nugalėjo mokslą. Nesumalė. Gražus Šaulio 
gestas. Pasiskubino savo vienminčio gelbėti. Pri- 
ėjęs prie manęs, labai mandagiai kaip visada, su 
šypsena veide, pakišo kažkokį, nebeprisimenu, 
argumentą. Tik tuomet ir gal tik iš paskubinto 

alsavimo aš pajutau jį esant susinervinusį. Tai 
buvo vienatinis kartas, nors teko su juo dirbti 
gana ilgai ir visokiose aplinkybėse". 

“Šaulys, kaip Steigiamojo Seimo narys, 
man ypatingai buvo brangus ne tik dėl to, kad 
buvo vienas stipriųjų frakcijos narių, kad visur 
galima buvo drąsiai jį statyti — nei apvils, nei 
gėdos nepadarys, nes Seimo nario pareigoms bu- 
vo stipriai pasirengęs ir kaip politikas ir kaip 
socialinių klausimų bei krikščioniško socialinio 
mokslo žinovas. Man jis buvo brangus ir dėl to, 
kad tuo metu katalikų socialinis mokslas nedaug 
kam buvo žinomas. Dažniausiai net inteligentai 
tenkinosi katekizmu. Kai pastačiau žemės refor- 
mos klausimą taip, kaip vėliau ji buvo praves- 
ta, ne vienas reformą vadino vagyste, plėšimu, 
o mane — bolševiku ... Šaulys, kaip sąmoningas 
demokratas, visur aiškiai ir stipriai palaikė ir 
žemės refomą ir konstitucijoj tuos punktus, ku- 
rie ne vienam katalikui atrodė ne katalikiški ir 
bolševikiški. Šaulio aiškus tų klausimų palaiky- 
mas nuramindavo tuos opozicionierius dėl savo 
neišmanymo, nes jie darydavo išvadą: jei Šau- 
lys palaiko, tai palaiko ir vyskupas, vadinasi, 
neinama prieš Katalikų Bažnyčios mokslą, ir 
Krupavičius nėra toks baisus plėšikas ir bolše- 
vikas, kaip jiems atrodė. Tokiu pat būdu jis la- 
bai padėjo man vesti gana griežtas reformas be 
stipresnės opozicijos frakcijoj ir dėl to, kad to- 
kią pat poziciją jų atžvilgiu užėmė, kaip Šaulys, 
Seimo nariai kunigai: Dogelis ir Staugaitis, vė- 
liau tapęs vyskupu. Nariai frakcijoje, balsuo- 
jant tą ar kitą painesnį klausimą, labai dažnai 
žiūrėdavo, kaip balsuoja Šaulys. Šaulio rankos 
pakėlimas tokiais atsitikimais išlaisvindavo jų 
sąžinę iš ikyrių skrupulų. Frakcijos atstovas Pi- 
kaviškio man taip vieną kartą pasakė: “Aš ju- 
mis pasitikiu, visada balsuoju už jūsų pasiūly- 
mą, bet man ramiau, kai kartu su jumis balsuo- 
ja Šaulys!" Šaulys buvo ir Konstitucijos Komi- 
sijos narys. Ten jis buvo naudingas Tumėnui, 
kaip man žemės reformos klausime, darbininkų 
ir kituose klausimuose. Šaulys bendrai buvo nau- 
dingas Seimo darbuose žmogus. Prie kiekvieno 
klausimo jis sąžiningai pasirengdavo ir savo nuo- 
monę labai giliai ir vykusiai pagrįsdavo. Dirbda- 
mas Seime, jis labai daug gero padarė Lietuvai, 
padėdamas įvesti joje demokratinę ir krikščio- 
niška santvarka". 

“Šaulys buvo netrumpą laiką ir krikščionių 
demokratų partijos Centro komiteto narys. Savo 
žiniomis, savo kruopščiu darbu ir orientacija po- 
litikos ir socialinėje srityje jis ir čia suvaidino 
teigiamą vaidmenį, kaip ir Seime". (Laiškas, 
19518X11 1 


Įkūrus universitetą, kai reikėjo ten teolo- 
gams dėstyti kanonus, rūpestingas pareigos ir 
darbo žmogus, prof. Šaulys nebegalėjo apspėti, 
ir iš St. Seimo pasitraukė. Jis pats šiandien apie 
tai taip rašo: “Išstojau iš seimo, kad nebegalė- 
jau, nebeistengiau atlikinėti įmanomai naudin- 


Algis Žilvytis 


Tolimoji Tėvynės žeme, tu — mano prarastasis rojus! 
"Tu visa — vienas žaliuojantis mano tėvo sodas. 

Kas dieną į tave žiūri mano Viešpaties veidas, kas naktį 
[tau spindi Jo angelų akys. 

Tavo laukai meldžiasi, linguodami svyrančių varpų 
[galvutėm. 
"Tavo pievos alsuoja gyvuoju džiūstančio šieno kvapu. 
Burtų pasakas pina sapnuojanšios tavo ežero nendrės, 

"Tavo vandens puriena šypsos nekaltojo kūdikio 

[žvilgiais. 
Tavo upelių banga bučiuoja skęstančią saulę, viliodama 
[visą tėviškės dangų. 

"Tavo girios atbunda, nusiprausdamos rytą saulėtekio 

Įliepsnom, ir užsnūsta vakarais rausvoje 
[saulėlydžio šešėlių jūroj. 

Brėkštanti aušrelė ateina paguosti vienišos smilgos, 
[verkiančios tavo pajūrio pušynuos. 

Tavo kalnai ir kloniai svajonių vainikais siūbuoja. 
Tavo slėniais ir pakalnėm srūva nesibaigiančio mano 
[ilgesio daina... 


TREMTINIO TEVIŠKĖS PSALME 


Tavo oras virpa žaidžiančio drugio sparnu, plaukia 
[pralėkusios kregždės taku, tvaska pirmąja 
[vieversėlio daina. 
suskambusi vakarinė giesmė 
ūkanom, iki sumirksi aušrinš 
[žvaigždutė 
Pas tave tik galėjau vaiko džiaugsmu pasakyti; — 
[mama, žiūrėk, debesys deimantais lyja! 
— Tavo takeliuose liūdi mylimosios kojų paliktieji 
[pėdsakai... 


Tavo šventovių bokštuos 
[sklinda nakties 


Visą pavasarį atneša vienas tavo ramunėlės žiedas. 
Vasaros sapnais užliūliuoja viena tavo mėlynosios 

[rugiagėlės akutė. 
Rudens raudom sudejuoja vienas žarija sutviskęs tavo 
[beržyno lapas, viena vystanti tavo glucsnio šakelė... 
— Atskrisk, viena tėviškės žiemos snieguole, ir pavaduok 
mano gonkuose paliktąją saulę! 
— Papūsk, rytų vėjeli, ir atnešk vieną auksinę dulkę 
nuo mano mylimosios išmintojo tako... 


giau ir sąžiningiau visų turėtųjų, ar pavestųjų 
pareigų dėl laiko stokos. Iš vienos pusės seimas, 
iš antros darbas, plačios anuomet Žemaičių vys- 
kupijos, kūrijoje ir profesūra Teologijos-filosofi- 
jos fakultete. Seimas reikalavo iš savo narių 
anuomet, valstybės atsikūrimo pradžioje, labai 
daug darbo, atiduodant jam visą laiką ir ener- 
giją, ypač, kad inteligentinių jėgų procentas sei- 
me nebuvo žymus. Pilnaties partijos susirinki- 
mai, frakcijos darbai, komisijų posėdžiai, leisti- 
nų įstatymų projektų studijavimas ir panašūs 
darbai užimdavo visą laiką. Turėdamas kitas 
svarbias pareigas, atsiradau priešais alternatyvą: 
pasilikti seime, ar atsidėti tarnybinių pareigų 
darbui. Pasirinkau antrąją alternatyvą. Dirbant 
parlamentarinį darbą be pilno atsidavimo, susi- 
daro nepakenčiama ir nenaudinga padėtis. Dėl 
laiko stokos negali reguliariai lankytis ir daly- 
vauti frakcijų posėdžiuose ir darbuose, neturi 
progos, nei galimybės pareikšti ir motyvuoti sa- 
vo nuomonę, bet dėl frakcijos drausmės turi pa- 
siduoti priimtajam nutarimui, su kuriuo nesu- 
tinki ir kuris yra priešingas tavo įsitikinimui. 
Arba vėl ateini į komisijos posėdį ir dalyvauji 
be reikiamo pasiruošimo, neišstudijavęs ir neap- 
svarstęs pirma nagrinėtojo klausimo, neturėda- 
mas tiksliai suformuluoto savo pasiūlymo pro- 
jekto; nubalsavus tenka pasiduoti priimtam nu- 
tarimui, nors matytum, kad tavasis pasiūlymas 
būtų galėjęs praeiti ir būti naudingesnis, jei bū- 
tum buvęs tinkamai pasiruošęs tam sumanymui, 
pasiūlymui ar pataisai motyvuoti ir apginti. 
“Išstoti iš Seimo, tai visai dar nereiškia nebe- 
dalyvauti politikos gyvenime. Mes visi jame da- 


lyvaujame, kad ir ne taip, kaip parlamentarai..." 
(Prelato Šaulio rašyta 1951. XI. 28). 

Įsitraukęs į nuolatinius kūrijos rūpesčius 
(pirmininkavimas bažnytinių turtų valdymo ko- 
misijoje ir t.t.), generalvikaras vis mažiau bega- 
lėjo rodytis visuomeniniuose reikaluose. Tik 
Liet. Raud. Kryžiuje jis nuo pat pradžios ištiki- 
mai nešė savo vyriausios valdybos nario pareigą. 
Domisi jis viešaisiais mūsų reikalais iki šiol. Vis 
rūpi jubilijatui ką nors ir rašyti. Štai išsiuntė da- 
bar į “Lux Christi" straipsnį “Hierarchijos laips- 
niavimo ir titulavimo klausimu". 


Jubilijato darbas Bažnyčiai buvo įvertintas 
regimais ženklais. Jau 1916 m. jis tapo Žemaičiu 
kapitulos kanauninku, o po Maironio mirties 
(1932) — kapitulos prelatu. 1937 m. prel. šaulys 
gavo popiežiaus rūmų prelato titulą (Prelatus 
domesticus). 

Dar didesnis būtų sąrašas ordinų ir garbės 
ženklų, kuriuos yra gavęs prel. K. šaulys pačio- 
je Lietuvoje ir svetur. Tačiau ne ordinais, kurių 
jubilijatas nemėgo, o savo šviesia ir garbinga 
veikla aukštosiose pareigose nusipelnė lietuvių 
tautos pagarbą. O toji jo tauri dvasia, kuri nuo- 
lat reiškiasi santykiuose su žmonėmis, pasilieka 
gyvu skatinančiu pavyzdžiu jaunesnei šviesuo- 
menės kartai, ne vien tik kunigų tarpe. Galop 
jis mums yra ir istorinė figūra — tas vyras, ku- 
ris su Dr. J. Basanavičium, A. Stulginskiu, A. 
Smetona, prof. M. Biržiška, St. Kairiu, Pr. Do- 
vydaičiu, K. Bizausku, P. Klimu, J. Staugaičiu, 
J. Šauliu, J. Vileišiu ir dar kitais savo parašą pa- 
dėjo po Lietuvos Nepriklausomybės paskelbimo 
aktu. 

SUGRĮžŽIMAS 
UA olos 
MIESTELĮ 


Buvo niūri, lynota ir debesinga pavasario 
popietė. Ką tik buvo praužusi audra. Ant pur- 
vinų Kalvių gatvės šaligatvių gulėjo nulaužtos 
šermukšnių šakos ir pabirę kriaušių žiedai. Ki- 
miai gargaliuodamas, grioveliais sruvo dumbli- 
nas vanduo. 

Lentpjūvės prižiūrėtojas Anzelmas Struoga 
rymojo prie nudilusio stalo ir bandė rašyti laiš- 
ką motinai. Tačiau ar galėjai rasti žodžių tokią 
dieną? Jam buvo taip nyku, kad dažnai jis stuk- 
teldavo plunksną į šalį ir, prisiartinęs prie lan- 
go, praskleisdavo užuolaidą. 

Tuščia buvo gatvėje. Nuo stogų varvėjo 
drumzlinas vanduo. Girdėjosi, kaip netolimoj 
pašiūrėj du vyrai ritmingai pjovė malkas. Kar- 
tas nuo karto pjūklas žvangėdavo, ir nupjauta 
kaladė poškėdama skrisdavo kampan. 

Anzelmas išstraukė pageltusią tabokinę, 
liūdnai susimąstė ir ėmė suktis cigaretę. 

— Tai bent pavasaris: — sumurmėjo jis 
sau, stebėdamas nublukusi aitvarą, besiblaškan- 
ti tarp pajuodusių klevo šakų. 

Staiga jo dėmesi patraukė koridoriuje su- 
šiūrenę žingsniai. Kažkas, rodės, atsargiai sliuogė 
girgždančiomis grindimis prie jo kambario. 
Žingsniai nutilo ties durimis. Pasigirdo įžiebia- 
mas degtukas. Struoga suraukė kaktą, įsikišo ci- 
garetę į burną ir patauškeno delnu į kišenes, 
jieškodamas žiebtuvėlio. Minutę jis laukė. Nie- 
kas tačiau dar nepasibeldė. Tuomet jis gūžtelė- 
jo pečiais, peržingsniavo kambarį ir tyliai pra- 
vėrė duris. 

Susikuprinęs nepažįstamas vyras kiūtėjo 
koridoriuje ir, užsižiebęs degtuką, skaitė jo vizi- 
tinę kortelę. Juodas jo apsiaustas buvo permerk- 
tas lietaus. Prasivėrus durims jis, rodės, sumišo 
ir išsitiesė visu ūgiu. Jo galva ko nelietė durų 
viršaus. 

— Dovanokit, — kimiai sušvebeldžiavo jis, 
lyg atsiprašinėdamas. — Ar jūs nebūsite kartais 
Anzelmas Struoga? 

— Taip, tai aš, — patvirtino šeimininkas, 
vis dar tebegniauždamas durų rankeną delne. 

— Mano pavardė Kurklėnas, — prisistatė 
nepažįstamasis. — Dovanokite už trukdymą, bet 
ar negalėčiau aš vienai minutei užeiti vidun? 

— Žinoma, mielai, — šyptelėjo nustebęs 
Anzelmas ir pasitraukė į šali. — Man bus labai 
malonu... 

Nepažistamasis nusivožė skrybėle ir. nupur- 
tęs lietaus lašus, peržengė slenksti. Čia jis stab- 
telėjo ir, pamažu atsisaginėdamas avsiaustą. ap- 
žvelgė kambari. Rodės, kad kiekvienas bsldas, 
kiekviena kertė ir nereikšmingiausia smulkme- 

na jam buvo kažkuo nepaprastai svarbi, nors 
kambary nieko itin pažymėtino ir nesimatė. Ties 
langu riogsojo senas stalas, apkrautas lėkštėmis 
ir laikraščiais, dešinėje baltavo plati lova ir 
prausykla su aptrupėjusiu bliūdu. Kertėje, šalia 
koklinės krosnies, dunksojo pajuodusi ąžuolinė 
spinta su išpjaustytais ir gerokai apdilusiais or- 
namentais. 

Peržvelgęs kambarį, svečias palingavo gal- 
va, tartum paliestas gilaus liūdesio, po to užka- 
bino skrybėlę ant lazdos rankenos ir pastatė ją 


kampan. 

— Tikiuosi, aš netrukdau jūsų, — tarė jis 
atsisukęs. 

— O ne, netrukdot, ponas, — nutraukė jį 


Struoga, padėdamas nusivilkti jam apsiaustą. — 
Pasikabinkit paltą štai čia ant gembės. Ar jūs 
nebūsite kartais tas pats Kurklėnas, pernai už- 
sakęs pas mus lentų? 

— Ne, tai ne aš, — pasiteisino žmogus ir 
nykiai nusišypsojo. Drėgni jo plaukai buvo su- 
lipę kuokštais. — Jūs tikriausiai mane sumaišot 
su kuo nors kitu. 

— Betgi sėskite, ponas, — draugiškai pa- 
kvietė Struoga, mostelėjęs ranka kėdės link, ir 
pats susmuko ant lovos. — Jauskitės visai kaip 
namie. 

Tik tada jis uždegė jau seniai susisuktą ci- 
garetę. Svečias padėkojo, tačiau nesisėdo, o nu- 
girgždėjo prie krosnies ir priglaudė rankas prie 
aptrupėjusių koklių. Jos buvo šaltos kaip akmuo. 


— Atmenu, anksčiau kambary stovėdavo 
toks aksominis krėslas, nebematau jo dabar, — 
pastebėjo Kurklėnas. — Ar nežinot, kur dingo 
jis? 

Anzelmas mąstė. 

— Negalėčiau pasakyti, ponas, — prabilo 


jis, įtraukęs stiprų dūmą, ir po minutės pridūrė. 
Jūs, turbūt, gyvenote čia kadais? 

— Taip, ponas Struoga, — prisipažino sve- 
tys, atsisukęs į šeimininką, — kadais, prieš ko- 
kia penkiolika metų man teko gyventi čia, Žyd- 
giriuose. Pagalvokit, tik šiandien aš vėl, pirmą 
kartą po tiekos metų sugrįžau čia, į tą patį vai- 
kystės miestelį. Prekybiniais reikalais, neilgam. 
Neramiai, prisipažinsiu, aš jaučiausi traukinyje, 
ir kažkaip nejauku man buvo išlipti stotyje. Ži- 
not, seni prisiminimai. Nieko pažįstamo nebetu- 
riu čia: giminės seniai išmirę, draugai išvažinė- 
ję. Mane pasitiko tik tuščia stotis ir įkyrus lie- 
tus. Stoties iškaba svyravo vėjuje, ir aprūdiję 
grandys girgždėjo, tartum  priekaištaudamos 
man. Pasikeitęs keliais žodžiais su kostinčiu bu- 
dėtoju, aš išėjau į purviną gatvę. Taip keistai 


man atrodė tie kreivi ir siauri skersgatviai. Mies- 
tas rodėsi toks ankštas ir lyg sumažėjęs, nors aš 
ir mačiau daug naujų namų, krautuvių iškabų 
ir rūkstančių fabrikėlių. Obelys žydėjo už tvo- 
rų, kaip ir tuomet, o apšlapę šunes rausėsi šiukš- 
lynuose tarp skudurų ir popierių. Priėjęs tiltą, 
aš pasirėmiau į kerpėtą atramą ir nežinia kiek 
laiko žiūrėjau į upės vandenį, purviną ir pilną 
šiaudų. Staiga kapinių pusėj suskambo koplyčios 
varpai. Aš kilstelėjau galvą ir tik tuomet paste- 
bėjau, kad pakrantėje, už surūdijusių geležų 
krūvos dar tebeglumso tas pats nublukęs ir že- 
mėn susmegęs restoranas, kaip ir tada, prieš pen- 
kiolika metų. Staiga man pasidarė kažko taip 
ilgu ir liūdna. Taip, tariau aš sau, tai tas pats 
mano jaunystės miestelis, ir praeitis grįžo į ma- 
ne. Aš ilgai svajojau ten, ant tilto lietuje ir ban- 
džiau prisiminti nors vieną laimingą valandą iš 
praslinkusių dienų. Tačiau veltui: nė viena jų 
nepasirodė man. Visą laiką mano akyse stovėjo 
tik šis štai kambarys. Kažkas mane taip traukė 
dar syki apsilankyti jame. 

Čia svetys stabtelėjo ir susimąstė. 

— Taigi, — įsiterpė tada Anzelmas su me- 
lancholiška šypsena, — taip ir man. Kažkodėl 
mus visuomet traukia sugrįžti atgal į vaikystė- 
je lankytas vietas. Jūs, turbūt, gyvenote šiame 
kambary? 

— Ne, — tarė Kurklėnas po ilgokos per- 
traukos ir paraudo. Kalbėjo jis delsdamas, tar- 
tum liestų labai jau skaudžią vietą, ir jo balsas 


virpėio. — Tuomet čia gyveno toks šlubas senu- 
kas. Mes, vaikiščiai, vieną sykį įsiveržėm į jo 
kambari ir apiplėšėm jį... Kai buvom maži. 


Struoga neramiai krustelėjo, ir jo veidas ap- 
siniaukė. Nenorom jis dilbtelėjo į sunkią svečio 
lazdą. Jos smaigalis buvo apkaustytas ir aplipęs 
purvu. 

Svetys, matyt, pastebėjo tą instinktyvų jo 
žvilgsnį, nes skubiai mostelėjo ranka, lyg atsi- 


prašinėdamas. 
— Ne, ne, tik nenusigąskit, ponas Struoga,— 
pasiteisino jis. — Aš nesu joks plėšikas. Aš ei- 


linis taikus žmogelis, paprastas daržovių pirklys. 
Tačiau, žinot, vaikystė... Kieno gi, sakykit, ji 
jau buvo tokia nekalta ir saulėta, kaip kad pa- 
prastai sakoma? Aš bent tikrai neturėjau tokios. 
Gal dėl to ji taip slegia mane, ir taip panūs- 
ta kartais išlieti širdį kam nors, kad ir visai ne- 
pažistamam žmogui. 

Tai taręs, jis prisiartino prie lango, ir, pri- 
glaudęs kaktą prie šlapio stiklo, pažvelgė į prie- 
šais dunksantį kepėjo sodą. Ant tamsių kriaušių 
lapų blizsėjo lietaus lašai. Nuskurusios alyvos 
žiedai baltavo, pabirę ant purvinų molėtų lys- 
vių. Tvoroje, ties serbentų krūmu matėsi skylė, 
visa apžėlusi dilsėlėm ir varnalėšom. Tik už 
gaisrininkų bokštelio, rodės, nežymiai blaivėsi 
dangus. 1 

— Aš buvau keturiolikos metų, kai mirė 
mano motina, — pradėjo pasakoti svetys. — Ka- 
dangi tėvas buvo miręs žymiai anksčiau, nuo to 
laiko smarkiai pakito mano gyvenimas. Mokslas 


gimnazijoj nutrūko, ir reikėjo duoną pelnytis 
pačiam. Tuomet ir atsikėliau gyventi į Žydgirius 
pas savo tetą. Ji buvo kepėjo žmona, šitoje štai 
kepykloje, kur matosi prieš jūsų langą; tik tuo- 
met sienų rąstai buvo apkerpėję ir visiškai neda- 
žyti. Dirbau kepykloje. Sunkus ir įkyrus buvo 
tas darbas man, neįpratusiam gimnazistui. Mal- 
kų kapojimas, kėlimasis naktį ir ta nepakenčia- 
mai ikaitusi krosnis, didžiulės lyžės. Visa tai at- 
rodė man taip tuščia ir beprasmiška, o pelnytis 
duoną tokiu prastu darbu man rodės tikra ne- 
garbė. Argi tokiam gyvenimui aš gimęs, karčiai 
klausinėjau save. 

Čia jis stabtelėjo ir įsiklausė. Buvo pradė- 
ję lynoti smarkiau. Tolumoj, girdėjosi, skalijo 
vienišas šuva. Kažkas pumpavo vandenį greti- 
mam kieme, dūsaudamas ir šnekėdamasis su sa- 
vim. Netepta šulinio rankena girgždėjo, ir puto- 
jantis vanduo šniokštė į žvangantį kibirą. 

Po to jis tęsė: 

— Aš dažnai klausiu save, iš kur jaunystėje 
ta panieka kasdienybei ir tas nepataisomas no- 
ras įvairių žygdarbių ir garbės? Aš kartais pa- 
sikalbu su klebonu, ir jis tvirtina, kad tai gra- 
žiausia jaunimo ypatybė, tačiau dažnai būna 
anaiptol! Štai, kad ir aš: šiandien aš paprastas ir 
eilinis žmogus, turiu žmoną ir du vaikus, ir man 
visai negalvoj pasižymėti. Ypatingų talentų ne- 
turiu, tačiau kas man gali už tai ką prikišti? Ką 
gi, ne kiekvienas gali jų turėti. Tuomet gi neri- 
mau ir geidžiau kažko neprieinamo. Norėjosi ne- 
paprastų nuotykių, garbės, knietėjo, kad visi ma- 
ne žinotų ir manimi stebėtųsi. O, turbūt, nieko 
nėra blogiau, kaip tas noras pasireikšti, kai ne- 
turi aiškių talentų, nes tuomet visas dėmesys 
kažkaip nukrypsta į bloga. Taip buvo ir su ma- 
nimi. Negalėdamas pakęsti vienumos, aš ėmiau 
jieškoti panašių į save draugų. Netrukus susibi- 
čiuliavau su kalvio gizeliu Miku ir su vaistinin- 
ko sūnum, nebeatmenu jau jo vardo. Abu gar- 
sėjo kaip dideli padaužos ir dėlto, suprantama, 
užimponavo man. Nenorėjau atsilikti ir aš. Ir ne 
tik neatsilikti, dar stengiausi prašokti juos. Var- 
tydamasis naktį lovoje, aš įtemptai kaldavau pra- 
muštgalviškus planus. Taip pamažu pasidariau 
tos gaujelės vadas, tačiau negaliu pasakyti, kad 
gražią mes būtumėm sudarę gaujelę. Žinot, ko- 
kie žygdarbiai masina tame amžiuje. Naktimis 
ištepdavom krautuvių iškabas smala, akmenim 
išdaužydavom žydų langus, nukrėsdavom dar 
žalius obuolius svetimuose soduose: ne todėl, kad 
taip jau norėdavosi pasmaližiauti, bet tiesiog 
malonu buvo įsivaizduoti žmogaus pyktį, kai iš 
ryto ras visus nenunokusius obuolius žemėje. 
Mano teta buvo labai pamaldi ir dievota mote- 
riškė. “Bijok Dievo koronės, vaikeli", — dažnai 
kartodavo ji man: “Sakyk, kas gi bus iš tavęs? 
Užsitrauksi dangaus rūstybę, vaikeli, taipos gy- 
vendamas, ir aniuolas sargas paliks tave, sakau, 
aš tau", — ir ji linguodavo savo žila galva. Ta- 
čiau kas gi kreips į ją dėmesį! Aš tik piktai mos- 
teldavau ranka ir sprukdavau kieman pas drau- 
gus. 

* Dažnai mes suguldavom žydų kapinėse tarp 
senų, apsamanojusių paminklų ir įsistebėdavom 
į spindintį dangų. Blizgančių musių spiečiai zirzė 
aplink, krūmynuose tarp plonų voratinklių rau- 
donavo vilkuogių kekės, tolumoj girdėjosi duslus 
kalvės dindesys. Mes gi skabėme laukines avie- 
tes ir svajojome. Mums vaidenosi nepaprasti nuo- 
tykiai, tolimos šalys, nemirštanti garbė. 

Čia jis nutilo ir įsistebėjo į kepyklą. Rodės, 
kad jis jieško tuose senuose pušų rąstuose sa- 
vo vaikystės pėdsakų. Tyla užplūdo kambarį. 
Anzelmas vis dar tebekniūbsojo, atsirėmęs į sie- 
ną ir nejudėjo, tarsi saugodamasis nutraukti sve- 
čio pasakojimą. Tačiau kai pertrauka perdaug 
jau nejaukiai ištįso, jis įsiterpė: 

— Na, žinoma, ponas, ką gi sakyt, visi mes 
panašiai galvojom, kai buvom maži. Puikiai at- 
menu: primušt, būdavo, ką nors, atimt ką nors, 
iškrėsti piktą išdaigą. Bet ką gi padarysi. Visi 
mes taip. 

Tai taręs jis ir nuščiuvo. 

Kurį laiką tesigirdėjo tylus lietaus barbėji- 
mas ant stogų. Už miško sušvilnė tolstantis trau- 
kinys. 
“ — Ir tuomet mūsų dėmesį patraukė senu- 
kas, gyvenęs šitame, štai, kzmbaryje. Gal tai bu- 
vo koks nusigyvenęs dvarininkas, nežinia ko ap- 
sistojęs šiame miestelyje, o gal šiaip vienas iš tų 
apleistų senių, nežinia nei kuo besiverčiančių, 
nei kam reikalingų. "Tas senukas buvo šlubas, 
paskutinius plaukus savotiškai užsišukavęs ant 
praplikusio viršugalvio ir nuolat mirksėdavo 
akimis. Dažnai jis vaikštinėdavo paupiais tarp 
žilvičių ir gluosnių, pasivilkęs prakiurusį me- 
džioklinį švarką, ir vis kalbėdavosi su savim. Vi- 
si vaikai guldė galvą, kad jis kalbąsis su pačiu 
velniu. Jei senis sutikęs kokį vaikiščią paupy, pa- 
siūlydavo jam saldainių, tai šis, kuo skubiausiai 
metęs meškerę, sprukdavo šalin. Miestelyje skli- 
do gandai, kad jis esąs didelis turtuolis ir tik 
dėl šykštumo vaikštąs toks apdriskęs. 

Taip ir mes tikėjom visu tuo. Mes dažnai 
susirangydavom kepyklos sode ant suskilusių 
cementinių vamzdžių ir įsistebėdavom į senuko 
balkoną. Ten džiūdavo ant virvės sukarstytos ko- 
jinės ir nublukę marškiniai, kartkartėmis ant 
tuščių alaus dėžių stovėdavo narvelis su kanarė- 
le. O už stiklinių balkono durų, aptemusiam 
kambary, mums vaidendavosi nesuskaičiuojami 
lobiai. Nekartą mes svarstėme, kaip čia pagro- 
bus tuos paslaptingus turtus ir svajojom, ką da- 
rytume su jais. Dažniausiai ketindavom sprukti 
į Klaipėdą, nusipirkti didelį laivą ir išplaukti į 
Afriką nuotykių jieškoti. Ten gi manėm įsitai- 
syti šautuvus, dramblių ir atogrąžų rūbus, nusi- 
samdyti būrį negrų ir išvykti į džiungles. Ten ke- 
tinom gaudyti liūtus ir pardavinėti į cirką. 

Taip jam besipasakojant, temo vis labiau. 
Sunku buvo ką nors beįžiūrėti kambary, tik tam- 
sus svečio siluetas vis dar ryškiai juodavo prieš 
langą. Gretimuose namuose ir gatvėje užsižiebė 
blankūs žiburiai. Struoga tačiau vis dar neuždegė 

lempos. Greičiausiai jis drovėjosi, spėdamas, kad 
tamsa geriau slėps nepažįstamojo paslaptį. 

— Tie planai buvo tokie masinantys, kad 
galų gale mes pasiryžom įsilaužti į jo kambarį — 
tęsė toliau apsilankėlis. — Gerai aš atmenu tą 
lemtingą dieną. Buvo skaistus ir saulėtas Žolinių 
rytmetis. Beržų lapai mirguliavo saulės spindu- 
liuose, dangus buvo platus ir mėlynas, ir jame 
nesimatė nė mažiausio debesėlio. Bažnyčioje 
triukšmingai skambėjo varpai, vaikai būrėsi prie 
šventoriaus vartų, kur berankis senis, pasižymė- 
jes caro kareivis, pardavinėjo limonadą. Mes gi, 
pilnai pasiruošę žygiui, slypėjom kepyklos sode 
už krūmų ir nekantriai lūkuriavome. Aš skainio- 
jau dulkinus serbentus, Mikas žvangino iš kal- 
vės atsineštu raktų pundu, tik vaistininko rankos 
drebėjo, ir jis vis būkštavo, ar mums pavyks. 
Tačiau mes su Miku išdidžiai jį raminom, kad 
tokie šaunūs vyrai kaip mes niekuomet neįkliū- 
na. Pagaliau, po ilgoko nekantravimo, šventadie- 
niškai pasipuošęs senukas nutrepsėjo laiptais že- 
myn. Gatvėje jis stabtelėjo, apsidairė mirksėda- 
mas, lyg nujausdamas ką nors negero, ir lėtai nu- 
šlubavo bažnyčios pusėn. Tuomet vaistininkiuko 
sūnus nusirito nuo vaisvandenių dėžės ir nedrą- 
siais žingsniais nuselino ikadin. Jis, mat, buvo 
įpareigotas nusekti senį bažnyčion ir mums pra- 
nešti, jei jis netikėtai grižtų atgal: mat, senį kar- 
tais ištikdavo kažkokie širdies priepuoliai. 


Kiek padelsę ir nusaugoję patogią akimir- 
ką, mes su Miku išsmukom iš sodo. Perskubėję 
per tuščią gatvę, mes užkopėm į antrą aukštą ir 
ikiūtinom į koridorių. Kaip šiandien, rodos, vis- 
ką atmenu: yra, turbūt, gyvenime momentu, kai 
kiekviena. net ir mažiausia smulkmena nedilsta- 
mai isibrėžia į atmintį. Koridorius, atmenu, buvo 
ką tik išplautas, ir nedažytos lentos ramiai gel- 
tonavo pro langą krentančioj saulės šviesoj. Ant 
palangės mėtėsi kelios surūdijusios vinys, sena 
batu tepalo dėžutė ir molinis vazonas su nu- 
džiūvusia gėle. Kampe riogsojo skuduru apvy- 
niota šluota ir tuščias kibiras. Nesimatė nė vie- 
no žmogaus. Nebuvo girdėti nė balselio. Tik iš 
kažkur plūdo saldaus pyrago ir kepamų blynų 
kvapas. Atsargiai mes perselinom koridorių, kar- 
tas nuo karto atsigręždami, ar nepaliekam pėdų 
grindyse. Mūsų širdys plakė. Pagaliau mes susi- 
gūžėm prie senio durų, ir Mikas išsitraukė rak- 
tų pundą. Raktą pritaikyti jam buvo vieni nie- 
kai; nekartą jie su kalviu buvo atrakinę neatsi- 
sklendžiančias miestelėnų duris. Po to mes kumš- 
telėiom vienas kitą pašonėn ir peržengėm kam- 
bario slenkstį. Sunku tikėt: tai buvo tas pats 
kambarvs, kuriame dabar štai mudu abu šneku- 
čiuojamės. 

Čia svečias atsisuko ir pažvelgė į aptemusį 
kambari. kuris tartum skendėjo miglotuose pra- 
eities šešėliuose. Jis, rodės, bandė prisiminti se- 
nas ir primirštas smulkmenas. 

„Tuo tarpu gatvėje sudindėjo skardus var- 
pelis, ir svečias krūptelėjo. Netašytu grindiniu 
praburzgė gaisrininkų mašina. Kambario lubose 

sušvytuliavo akinanti prožektoriaus šviesa, ir pa- 
slaptingai sujudę baldų šešėliai perbėgo sieno- 
mis, tartum atgijusi praeitis. 

— Taip, — tarė po kurio laiko svetys, — 
keista, tai tas pats vaikystės nuotykio kambarys. 
Tik tuomet, rodos, baldų buvo lyg ir daugiau. 
Senoviška, raudonu aksomu išmušta kėdė prie 
stalo. Ant sienos kabojo narvelis su strykinėjan- 
čia ir linksmai cypsiančia kanarėle. Lova tada 
stūpsojo kiek tolėliau, ten kur dabar prausykla. 
Virš jos blizgėjo kažkokio barzdoto bajoro port- 
retas auksiniuose rėmuose. Tik senoji spinta bu- 


vo ta pati, toje pačioje vietoje. Minutę mes žval- 
gėmės, apstulbę ir nesusivokdami. Paskui tik su- 
sigriebėm uždaryti duris. Gėdydamiesi prisipa- 
žinti, kaip mes esame susijaudinę, mes drąsinan- 
čiai nusišypsojom vienas kitam. Mikas prislinko 
prie stalo ir ėmė raustis stalčiuose. Nieko ten ne- 
buvo, išskyrus pageltusius laiškus, dėžutę su sa- 
gom ir porą knygų. Aš išsitempiau sunkią skry- 
nią iš palovio ir išverčiau senų drabužių gumu- 
lą ant grindų. Tuomet mes prikiūtinom prie spin- 
tos. Milžiniška ji buvo, juoda ir slėpininga, su 
išpjaustinėtais raštais. Ji buvo užsklęsta ir nė 

vienas kalvės raktų netiko. Tačiau sumanusis 
Mikas tuoj užsmeigė kaltą už durų krašto ir 
stuktelėjo. Durys supoškėjo ir atšoko. Dalis at- 
brailos nuskilo, turbūt, ir dabar ta žymė dar te- 
bėra. Po neilgo jieškojimo mes užtikom tarp bal- 
tinių įraustą skardinę arbatos dėžutę. Ji buvo 
raudona, aprašyta auksinėm rusiškom raidėm, 
matyt, užsilikusi dar nuo caro laikų. Negalėda- 
mi suvaldyti savo susijaudinimo, mes atvožėm 
dangtelį ir, pasirodė, šį sykį neapsirikom. Pini- 
gai buvo čia. Ten pat užtikom ir rusvą kapšelį, 
kuriame žvangėjo smulkių monetų sauja. Nė ne- 
mirktelėjęs, Mikas dėžutę pasibruko po skvernu. 
Po to mes dar kartą apžvelgėm kambarį. Mat, 
kol slinkom koridorium, buvo nejauku, ir kiek- 
vienas brazdesys mus baugino, dabar gi kažko- 
dėl visai nebesinorėjo skubėti ir, rodės, buvo ma- 
lonu užtrukti dar bent minutėlę toje žygdarbio 
vietoje. Lyg per pigiai pelnytas atrodė mums 
tas grobis, be jokių knygose išskaitytų pavojų. 
“Kad taip nors kokią vyno bonką užtikus“, — 
dėbtelėjo Mikas: “tai ir išgerti galėtume". Ta- 
čiau jokio gėralo nesimatė. 

Taip jam besipasakojant, kažkas uždegė 
lempą kepyklos palėpėje. Pro langą įsruvęs švie- 
sos pluoštas suspindino veidrodyje, ir, atsimu- 
šęs nuo stiklo, nušvietė spintos ornamentus; tik 
ties nuskelta durų atbraila juodavo ilgas siau- 
ras plyšys. 

— Man gi tuomet ne gėrimas kniedėjo, — 
tesė svečias. — Man panūdo nors įamžinti tą 
puikiai pavykusį žygdarbį, ir aš akim jieškojau 
kokio nors smulkaus daiktelio, tinkamo atmini- 
mui. Ir štai man į akis krito sidabrinis kryželis, 
kabojęs virš senio lovos. Tai buvo toje vietoje, 
kur dabar veidrodis. 


Tai taręs, svetys prisiartino prie prausyk- 
los ir kilstelėjo veidrodį. Seniai bešluostytos 
dulkės pabiro ant vandens ąsočio. Sienoje pasi- 
matė aptrupėjęs tinkas ir išmušta skylė. Matyt, 
čia kadaise buvo įkalta stamboka vinis. 

— Tai buvo, kiek atmenu, šitoje štai vieto- 
je. Nežinia kodėl, aš nusikabinau tą kryželį ir 
įneriau kišenėn: turbūt, jis man atrodė tinka- 
miausias suveniras. Dar kiek pasisukioję aplink 
ir nieko masinančio neužtikę, mes išsmukom pro 
duris ir nulėkėm į žydų kapus savo grobio skai- 
čiuoti. Tylu, atmenu, buvo tada kapinėse. Vidu- 
dienio saulė degė ant vilkuogių krūmų ir ant 
surūdijusių tvoros vielų. Pinigus mes pabėrėm 
ant išvirtusio paminklo ir ėmėm skaičiuoti. Be- 
matant mus apėmė didžiulis nusivylimas, nes tai 
visai nebuvo tie mūsų svajoti lobiai. Susidarė 
vos dvidešimt litų, tai ir viskas. Mes nuleidom 
rankas, pajutę, kad niekados, turbūt, nebeme- 
džiosime Afrikoje liūtų. Tiesa, kapšelyje mes 
užtikom nemažą saują auksinių rublių, kuri tu- 
rėjo būti šio to verta. Bet ką mes, vaikėzai, iš- 
manėm apie tikrą jų kainą! Turgaus dieną par- 
davėm juos pravažiuojančiam rudbarzdžiui žy- 
deliui; šis prityręs vertelga, matyt, įtarš, kad 

mūsų rubliai nešvariu būdu įgyti ir tesumokėjo 
už juos vos centus. 

Lietus buvo nutilęs. Nebesigirdėjo ir malkų 
pjovikų daugiau, tik vėjas švilpavo gatvėj tarp 
stogų. Anzelmas vis dar tebekiūtėjo ant lovos, 
kartas nuo karto susisukdamas naują cigaretę ir 
svarstydamas, ar čia užžiebti lempą ar ne. Paga- 
liau jis užklausė: 

— Kažin, ar žiburį nereiktų uždegti? 

Atsakymo nesulaukęs, jis nedrąsiai pakilo 
ir įžiebė mažąją stalinę lempelę.  Pasakotojas 
prisimerkė nuo paplūdusios iš po gaubto šviesos 
ir pridengė veidą ranka. Jis pasitraukė nuo lan- 
go, susigūžė kėdėj ir panarino galvą. 

— Didelio triukšmo dėl to miestelyje neki- 
lo, nes senukas nebuvo joks įžymus asmuo, — 
po kurio laiko tęsė jis. — Niekas mūsų neįtarė. 
Tiesa, visi mus laikė įkyriais padaužomis, bet 
niekas netikėjo, kad mes drįstume ką nors api- 
plėšti. Nusprendė, kad tai darbas netikėlių rus- 
kių burliokų, kurių miestelyje anuomet sukinė- 
josi nemažai. Pajieškojo, nerado ir nurimo. 

Tačiau po to įvykio senukas smarkiai pa- 
kito ir jau daug rečiau beklaidžiodavo paupiais. 
Dažnai pagalvoju, kad tie pinigai, greičiausiai, 
ir buvo visas jo turtas. Nei giminių, nei tarny- 
bos jis neturėjo, jokių brangenybių ar šiaipjau 
vertingų daiktų: iš ko gi jis turėjo gyventi? At- 
menu, vieną šeštadienio rytą jis įkrypino kepyk- 
lon nusipirkti duonos. Tuosyk aš kaip tik buvau 
vienas ir dėliojau į lentynas varškinius pyragai- 
čius, kurie nepaprastai kvepėjo. Mat, mūsų ke- 
pykla nuo seno garsėjo varškiniais pyragaičiais. 
Senis atsargiai pasiteiravo jų kainos, lyg taip 
sau, tarp kitko, bet buvo matyt, kaip labai jam 
kniedėjo nusipirkti bent keletą; tik, greičiausiai, 
jam trūko pinigų. Tada aš pasisiūliau įdėti jam 
maišelin porą — taip sau, išmėginti, dovanai. Jis 
tačiau paraudo, išdidžiai kilstelėjo galvą, tartum 
įsižeidęs, ir atsisakė. Aš gi nedrįsau siūlyti pri- 
sispyręs, nes būkštavau, kad manęs neįtartų. Kai 
jis iškupreno pro duris, aš prišokau prie lango 
ir ilgai sekiau jį pro popierines užuolaidas. Jis 
šlubavo skersai gatvę su pustuščiu krepšeliu ran- 
koj ir atrodė man labiau susikuprinęs, negu bet 
kada. Tuomet mane staiga užplūdo kažkoks nesu- 
prantamas graudumas. Visokių pavargėlių bu- 
vau regėjęs per atlaidus šventoriuje, tačiau nie- 
kad, prisipažinsiu, nejutau tokio gailesčio, kai 
tada. Net ir vėliau jokia knyga ir joks pamoks- 
las nesukrėtė manęs taip giliai. Štai, tariau aš 
sau tada, vaike, ką tu padarei. Tas vaizdas pa- 
liko man tokį ispūdį, kad nuo tada tas senukas 
tapo, turbūt, pats svarbiausias asmuo mano vai- 
kystėje. Jis kažkaip svarbesnis man už visus 
draugus. net ir už tetą, kuri, pagerėjus sąlygoms, 
mane baigė leisti į mokslus. Kaip pagalvoju, vis- 
tiek ji mylėjo mane, ir jai buvo smagu padėti 
man. Senuko gi pinigai stačiai žuvo nežinia nei 
kur, nei kodėl, be jokios prasmės. Neilgai po to 
jis begyveno. Netrukus ji ištiko aštrus širdies 
priepuolis, po kurio jis taip ir nebepakilo iš 10- 


vos daugiau, nors žilas miestelio gydytojas ir la- 
bai stropiai jį lankė kiekvieną dieną. Nežinia, ar 
mes esame dėl to kiek kalti — kas žino, gal ir 
labai. 

Čia jis stabtelėjo, kiek pamąstė ir vėl tęsė. 

— Kad tuos pinigus būtumėm nors sunau- 
doję kam geram, vis, rodosi, mažesnė būtų kal- 
tė. Tačiau viską mes prašvilpėm vėjais. Nusi- 
pirkom tokį senovišką puštalietą iš ano beran- 
kio kareivio, po pypkę ir įskilusius kariškus žiū- 
ronus. O kitus pinigus tai tiesiog pragėrėm ta- 
me restorane prie tilto. Žinot, kaip rūpi jaunik- 
liams pamėgdžioti suaugusius: gerti, rūkyti ir 
panašiai. 

Čia svetys užsikosėjo, kad net jo akys pa- 
raudo. Jis išsitraukė languotą nosinę, nusikrakš- 
tė ir vėl tęsė savo pasakojimą: 

— Tačiau nuo tada kažkaip ir visas mano 
gyvenimas pakito. Sunku pasakyti kodėl, nes ta- 
da aš toli gražu nebuvau tikintis. Galbūt, su- 
brendau labiau, galbūt, knygos padarė įtakos, 
nes nuo tada ėmiau daug skaityti ir mokytis. Ta- 
čiau labiausiai, turbūt, senuko prisiminimas man 
nedavė ramybės. Mat, rodos man, tik padaryk 
skriauda kam nors ir vargu jau beatrasi sąžinės 
ramybę. Taip tas amžinas priekaištavimas sau 
ir nedilsta: praeities, mat, nepakeisi, kaip labai 
besigailėtum. Net ir dabar, dažnai, kai sėdžiu 
vienas savo kambary, kai temsta arba kai ilgai 
lyja už lango sode, būna, lyg, rodos, įšlubuoja 
senukas į mano kambarį, prieina visai arti iv žiū- 
ri, nieko nesakydamas, man į akis. Tuomet taip 
liūdna. pasidaro staiga ir dažnai, būna, pagalvo- 
ju, kiek daug aš jam esu skolingas. Vienas Die- 
vas težino, kokiais keliais būtumėm nuklydę, jei 
ne jis. 

"Tai taręs, jis drebančiom rankom praskleidė 
marškinių apikaklę. 

— Pažiūrėkite čia, — tarė jis, ištraukda- 
mas ant kaklo kabantį sidabrinį kryželį. LT Tai 
tas pats senuko kryželis. Tada paėmiau jį visai 
kam kitam, panūdęs turėti savo žygdarbio prisi- 
minimą, o kryželis taip ir užsiliko pas mane, ir 
nebegaliu su juo skirtis daugiau. Štai, dažnai 
kartoju aš, tau senuko atminimas, ir nešiojuos 
ji su savimi. KT d Aula 

Po tų žodžių jis vėl paslėpė kryželį ir užsi- 
žiūrėjo į pilkuojantį dangų. Jis truputį drebėjo 
savo sulytuose rūbuose. Buvo matyt, kad jis bu- 
vo baigęs savo pasakojimą, tačiau vis dar delsė, 
lyg laukdamas atsako iš kažkur. 


Ir Anzelmas tylėjo. Jis sukosi naują cigare- 
tę ir mąstė. 

— Taip, — pagaliau prašneko jis po ilgo- 
kos pertraukos, iš paniūrų dėbtelėjęs į spintą, — 
taip dažnai būna. Manai, kad prisiminimas bus 
malonus ir įdomus, o paskui pasirodo, kad jo 
visiškai kitoniško esama. 

Tai taręs ir Struoga susidūmojo, ir jo veide 
pasirodė gilus liūdesys. Kas žino, gal ir jis pri- 
siminė sunkiai tedilstančius jaunystės dienų pa- 
klydimus. Ilgą laiką tylu buvo kambary. 

— Žinot, ponas, — po gerokos valandėlės 
vėl išdriso prabilti Anzelmas, — kai jūs ėmėt 
pasakoti apie senuką, man ėmė ir dingtelėjo vie- 
nas toks priešvelykinis pamokslas. “Ne per sa- 
vo aukas išganytas žmogus", — tarė tada klebo- 
nas, rodydamas į gedulą ant kryžiaus: “Nekalto- 
jo auka atpirko mus", — ir visa bažnyčia verkė. 

Jis nuščiuvo minutei, laukdamas, ar jo sve- 
tys pagaliau nepravers burnos. "Tačiau šis vis 
dar nesirengė prašnekti. Girdėjosi tik vėjo ūža- 
vimas ir liūdna daina netolimoj smuklėj. Tada 
jis vėl atsirėmė sienon ir tarė: 

— Tačiau žinot, vistiek gera, kad gali žmo- 
gus nors išsipasakoti kam nors. Vis, rodos, tar- 
tum koks akmuo nuo širdies nusirita. 

— Taip, — tarė nepažįstamasis su nykia 
šypsena, — tartum akmuo. 

Jis pakilo nuo kėdės ir žvilgterėjo į laikrodį. 

— Bet man bus jau laikas, — pratarė jis. 
— Šį vakarą turiu dar vieną prekybinį pasima- 
tymą. Žinot, dėl jo aš ir atvykau. 

Jisai apsivilko paltą, pasistatė apikaklę ir, 
paėmęs lazdą į rankas, atsisuko į šeimininką: 

— Tačiau aš labai dėkoju jums, ponas 
Struoga, kad leidot man pabūti nors valandėlę 
šiame kambary tarp senų atsiminimų. Žinot, pra- 
eitis. Senos vaikystės dienos... 

Tai taręs, jis palingavo galva, atsisveikino 
ir išsvyravo pro duris. Valandėlę Anzelmas sio- 
vėjo ties durim, nepajudėdamas iš vietos, lyg 
išsigandęs, ir klausėsi, kol keistasis apsilankėlis 
nudunksėjo laiptais žemyn. Tuomet jis nusvyra- 
vo prie balkono durų ir, praskleidęs užuolaidą, 
pažvelgė gatvėn. 

Peršlapęs aitvaras vis dar tebeplazdėjo, 
įstrigęs tarp šakų. Nuo kepyklos stogo varvėjo 
vandens lašai. Gi drėgnu šaligatviu, tarp tolu- 
mon nusitęsiančių žiburių, girdėjosi, sunkiai 
žingsniavo lazda pasiramsčiuodamas žmogus. 

MATEMATIKA 


PROF. VIKTORAS BIRŽIšKA 


Beveik kiekvieno tautos visuomenės sluoks- 
niuose (lietuviškoji inteligentija nėra, deja, šiuo 
atveju jokia išimtis) yra paplitusi keista, perdėm 
klaidinga pažvalga į matematiką. Matematika 
laikoma slaptu, prieinamu tik rinktiniams Žžmo- 
nėms mokslu, kuriame viskas jau galutinai susi- 
kristalizave, kuriame nebelikę jokios neišspręs- 
tos problemos, jokio atviro, laukiančio dar iš- 
sprendimo klausimo, ir kuriame todėl nebėsanti 
įmanoma jokia raida. Savo absoliučią matema- 
tikos ignoranciją visuomenė įrodo apsčiai papli- 
tusiais, nors ir tokiais posakiais: “didesnioji pu- 
sė, mažesnioji pusė", “pirmų pirmiausia“ ir pa- 
našiai. Visose tose nesąmonėse, kurias visuome- 
nė prikergia matematikai, dažnai atsispindi nei- 
giemieji įspūdžiai, gauti iš mokyklinio suolo: 
silpni, neprityrę matematikos mokytojai sugeba 
savo mokinių tarpe idiegti net neapykantą ma- 
tematikai, perkėlę jos svorio centrą į matematiš- 
kąsias formulas. Eilinis aštuntosios klasės gim- 
nazijos mokinys, pakiaustas, kas yra maiema- 
tika, geriausiu atveju tesugeba atsakyti: “tai yra 
artimetika, algebra, geometrija ir trigonometri- 
ja" — o matematikos esmė lieka jam visai sve- 
tima ir nesuprantama. Koks gi, galop, per moks- 
las ta matematika, kas sudaro matematikos 
esme? 


Savo anižiumi matematika yra, be abejo, vi- 
sų seniausias mokslas: jos amžius siekia nema- 
žiau kaip 5000 m. Seniausias ligi šiol žinomas ma- 
tematikos raštas yra hieroglifiškieji užrašai vie- 
name Egipte rastame papiruse, priklausančiame 
papirusų Rhindo kolekcijai britų muziejuje Lon- 
done. Šis susuktas į rituli papirusas, ištęstas vie- 
noje plokštumoje, daro stačiakampainio pavidalo 
20 m ilgio ir 30 cni pločio geltonos pilkos spal- 
vos juostą. Jį aptiko Egipte anglas Rhind 1850 m. 
skardinėje dėžėje ir savo pirkinį kartu su kitais 
Egipte įgytaisiais papirusais yra perleidęs britų 
muziejui. Šis Rhindo papirusas 1876 m. vokie- 
čio Eisenlohro buvo išverstas vokiečių kalba. Tas 
raštas buvo surašytas egiptiečio raštininko Ah- 
meso, papirusų žinovų teigimu, tarp 1200— 
1700 m. prieš Kr. ir yra Ahmeso mokyklinis skai- 
čiavimo vadovėlis. Šiame papiruse Ahmes yra 
surašes “vadovėlį visiems slaptiesiems dalykams 
pažinti" ir nurodęs. kad, jį rašydamas, esąs pasi- 
naudojęs Žymiai senesniais šaltiniais. Tad 5000 m. 
matematikos amžiaus nustatymas nė kiek nėra 
perdėtas O papiruso užrašų antraštė, mininti 
"slaptuosius"" dalykus, rodo, kad pilietinė pa- 
žvalga į matematiką, kaip į “slaptąjį? kultą, taip 
pat turi apytikriai 5000 m. amžiaus. 


Šiame seniausiame matematiniame dokumen- 
te dar nefigūruoja žodis “matematika", kuris 

atsirado daug vėliau ir yra kilęs iš graikiško žo- 
džio manthano — mokausi ir reiškia mokslų 
mokslą, lygiai kaip Šventojo Rašto pavadinimas 
biblija kilęs iš senosios graikų kalbos žodžio 
biblios — knyga ir reiškia knygų knygą. Dar vi- 
duramžių laikais matematika buvo vadinamas 
mokslų ketvertas —- guadrivium, į kurį įėjo: 
aritmetika. geometrija, astronomija ir... mu- 
zika. Tad suprantama, kodėl tais laikais mate- 
metikos atitikmenį prancūzų kalboje turėjo žo- 
dis: les mathėmatigues (daugiskaitos vardinin- 
kas), kuris tik XVII a. virto daiktavardžio vie- 
neskaitos vardininku: la mathėmatigue. XVIII a. 
pabaigoje ir XIX a. pirmojoje pusėje matema- 
tika buvo suprantama kaip mokslas, nustatąs 
dydžių savumus ir nusakančius šiuos savumus 
dėsnius. Dydžiu matematikoj vadinama visa tai, 
kas gali būti laikoma sau lygiu arba nelygiu, pas- 
kutiniuoju (nelygybės) atveju patenkinančių 
santykiavimą: “mažiau'' arba “daugiau"'. Pvz., 
laikas, ilgis, plotis, aukštis, plotas, tūris, darbas, 
talpa, slėgis, greitis, pagreitis, protas, grožis ir kt. 
yra dydžiai. Tarp visų dydžių randame dviejų 
pagrindinių rūšių dydžius: matuojamuosius ir 
nematuojamuosius. Matuojamiesiems arba, anot 
vokiečių genialaus matematiko ir astronomo Ka- 
rolio Frideriko Gausso (1777— 1855), efektyvie- 
siems dydžiams galima nustatyti matavimo vie- 
netai, ir tada kiekvieno efektyviojo dydžio reikš- 
mė galima išreikšti to dydžio matavimo vienetu, 
nustačius, kiek kartų tas vienetas telpa tiriamojo 
dydžio reikšmėje. Matematikos tyrimo objektus 
sudaro tik matuojamieji dydžiai, kurių kitimo 
eigą matematika įvertina tik kiekybiniu, o ne 
kokybiniu atžvilgiu. Matematikos metodais ma- 
tuojamųjų dydžių ištirtuosius savumus nusako 
atitinkamieji dėsniai. Nematuojamųjų dydžių ki- 
timo procesams ištirti ir tų procesų dėsningumui 
nusakyti matematika yra bejėgė. Šia prasme toks 
nematuojamasis dydis, kaip, pvz., protas, negali 
patekti į matematikos tyrimo laboratoriją, nors 
protas neabejotinai yra dydis: pvz., vienas žmo- 
gus yra protingesnis, negu kitas, kuris yra už 
pirmąjį žmogų kvailesnis. Tačiau apie dviejų 
žmonių protų ir atitinkamųjų protingumų lygy- 
bę negali būti kalbos, jokiam galimumui nesant 
proto vienetui nustatyti; todėl negalima teigti, 
kiek „proto vienetų turi kiekvienas tiriamasis pro- 
tas, ir a fortiori (juo labiau) negalima atsakyti 
į klausimą: kiek kartų vieno žmogaus protas yra 
didesnis, negu kito žmogaus protas, t. y. kiek 
kartų vienas žmogus yra protingesnis už kitą? 
Ši matuojamųjų dydžių priklausomybė matema- 
tikos tyrimo obiektams ir buvo priežastimi, ko- 
dėl „Gauss apibrėžė matematiką kaip efektyvių 
dydžių mokslą, ir ligi XIX a. pabaigos matema- 


A. TAMOšAITIENĖ 


tika buvo laikoma mokslu apie matuojamųjų dy- 
džių kitimo dėsnius. 

Tačiau tokia matematikos apibrėžtis turėjo 
būti atmesta, nes ži definicija eliminavo iš ma- 
tematikos šakų tarpo tokias neabejotinai mate- 
matiškąsias disciplinas, kaip kombinatorika 
(junginių teorija), grupių teorija, aibių teorija, 
topologija, kurios dydžiais visai neoperuoja. To- 
dėl tenka rasti bendras pažymys, nustatąs, kad 
tiriamoji mokslo šaka priklauso matematikai. To- 
kį pažymi pagarsėjęs prancūzų matematikas 
Henry Poincarė (1856—1912) įžiūri begalybės 
sąvokoje ir apibrėžia matematiką kaip mokslą 
apie begalybę. Tačiau ši sąvoka nėra būdinga 
kiekvienai matematikos šakai ir nedaro matema- 
tikos kertinio akmens. Neveltui senieji graikų 
matematikai: Talesas iš Mileto (624—548 prieš 
Kr.), filosofas-geometras Platonas iš Atėnų 
(429— 348 pr. Kr.) ir Euklidas (g. 365 pr. Kr.) 
visai liovėsi vartoję savo darbuose net patį ter- 
miną: “begalybę". Pavyzdžiui, Euklidas, norė- 
damas nusakyti dėsnį, kad pirminių natūrinių 
skaičių yra be galo daug, rašo šiaip: “Pirminių 

skaičių egzistuoja daugiau, negu jų yra bet ku- 
rioje pirminių skaičių aibėje“. Čia pirminiais 
(vieniniais) vadinami tokie natūriniai skaičiai, 
kurie turi du ir tiktai du skirtingus natūrinius 
daliklius: vienetą ir save. Tad natūriniai pirmi- 
UL ka iaL ra. 245751 1 TL 18321 S O aibe 
vadinama mūsų mąstymo bei stebėjimo skirtinių 
objektų sankuopa visumon (Jurgio Cantoro api- 
brėžtis). Graikų sofistai stengėsi įrodyti, kad be- 
galybės sąvokoje glūdi logiškų prieštaravimų. 
Matematika operuoja tiesioginėmis tikrosiomis 
teigiamomis ir neigiamomis begalybėmis ir ne- 
tiesioginėmis begalybėmis, neturinčiomis jokio 
apibrėžto ženklo. Šios pastarosios gaunamos, da- 
lant bent koki baigtini nelygų nuliui skaičių nu- 
liu. Kintamajam skaičiui, t. y. tokiam, kurio 
reikšmė nėra vienoda — pastovi, bet kuris turi 
be galo daug skirtingų tikrųjų reikšmių, žymėti 
vartojamas simbolis --00,1 jei šio kintamojo 
skaičiaus visos reikšmės yra teigiamos, sudary- 
damos nepabaigiamąją tikrųjų teigiamųjų skai- 
čių aibę, ir 2) jei sutvarkius šią aibę taip, kad 
visos reikšmės sudarytų nuolat didėjančių skai- 

čių aibę, gaunama, kad pradedant nuo tam tikros 
kintamojo skaičiaus reikšmės, ši teigiamoji reikš- 
mė ir visos tolesnės teigiamosios reikšmės virsta 
ir lieka didesnės, negu bet kuris laisvas parinktas 
teigiamas skaičius. Tatai trumpai nusakoma 
šiaip: teigiamas kintamas skaičius yra lygus 
plius begalybei, jei jo nuolat didėjančioje reikš- 
mių aibėje pakankamai tolimi nuo pradinės 
reikšmės teigiamieji skaičiai (aibės elementai) 
yra kiek norint dideli. Neigiamas kintamas skai- 
čius yra minus begalybė, jei jo nuolat mažėjan- 
čių neigiamųjų reikšmių, t. y. nuolat didėjančių 
šių reikšmių absoliučių didumų nepabaigiamoje 
aibėje pakankamai tolimų nuo pradinės neigia- 
mos reikšmės neigiamųjų reikšmių (aibės ele- 
mentų) absoliutūs didumai yra kiek norint di- 
deli. Atmetus matematikos definiciją, kaip moks- 
lo apie begalybę, tenka taip pat atmesti mate- 
matikos apibrėžtį, kaip aibių mokslo, kaip tatai 
buvo norėta definuoti kai kurių matematikų 
XIX-ojo amžiaus pabaigoje, nes ir aibės sąvoka 
nėra matematikai būdinga. 


Baigtinių ir nepabaigiamųjų aibių savumus 
ir nusakančius šiuos savumus dėsnius tiria ir nu- 
stato speciali matematikos disciplina, Jurgio 
Cantoro (1845—1918) XIX-am a. sukurta aibių 
teotrija. Aibės objektais, vadinamais elementais, 
gali būti ne tik skaičiai, bet ir lygtys vienu ne- 
žinomuoju ar keliais nežinomaisiais, šių lygčių 
sistemos, tikrųjų ar kompleksinių nepriklauso- 
mųjų kintamųjų dydžių (argumentų) priklauso- 
mieji kintamieji dydžiai — šių argumentų ma- 
tematiškosios funkcijos, vieno ar kelių argu- 
mentų tolydžios ar trūkios (netolydžios) funk- 
cijos obuoliai ant obels, mokiniai klasėje, stu- 
dentai auditorijoje, knygos bibliotekoje ir pan. 
Tuo būdu aibės gali operuoti elementais, nieko 
bendro su matematika neturinčiais. Savaime aiš- 
ku, kad baigtinės ar nepabaigiamos aibės, suda- 
rytos iš vienodų nors ir pasikartojančių elemen- 
tų, turi būti laikomos vienodos. Tačiau aibių ne- 
galima laikyti dydžiais, nes nelygioms aibėms 
svetimas yra santykiavimas: “mažiau" arba 
“daugiau". Jei dvi baigtinės aibės turi nevieno- 
dą elementų skaičių ir jei mes būtume susitarę 
didesne baigtine aibe laikyti tą, kuri turi dau- 
giau elementų, tai kas galėtų atsakyti į klausi- 
mą: katra dviejų nepabaigiamųjų aibių, kurių 
kiekviena turi be galo daug elementų, yra dides- 
nė? Klausimas šiuo atveju būtų likęs be jokio 
atsakymo. Tad neįmanoma aibės lyginti pagal 
jų elementų skaičių: J. Cantoro pasiūlymu, aibės 
lyginamos pagal savo tūrį, kurį nustato aibės 
galia, žymima simboliu-ženklu J (skaityk: alef), 
vadinamu kardinaliniu skaičiumi. Anot Cantoro, 
aibės galia yra aibės metmuo (projekcija) mūsų 
dvasioje. Dvi aibės laikomos vienodai galingo- 
mis, jei tarp šių aibių elementų galima nustatyti 
tobula, t. y. vienareikšmė ir apverčiama atitin- 
kamybė, taip, kad kiekvieną tiriamos aibės ele- 
mentą atitiktų vienas ir tiktai vienas kitos paly- 
ginamos su ja (vienodai galingos) aibės elemen- 

tas, ir atvirkščiai, kad tuo pat metu kiekvieną 
antrosios aibės elementą atitiktų vienas ir tiktai 
vienas pirmosios aibės elementas. Baigtinėms 
aibėms galios idėja sutampa su jų elementų skai- 
čiaus idėja. Visos nepabaigiamos aibės, vienodai 
galingos su natūrinių skaičių aibe, vadinamos 
suskaitytinėmis aibėmis. Suskaitytinių aibių visi 
elementai galima sunumeruoti, pagal jų užima- 
mas aibėje vietas. Pvz., visų natūrinių lyginių 
skaičių suskaitytinėje aibėje skaičius 2 sudaro 
pirmąjį elementą, skaičius 4 — antrąjį elementą, 


skaičius 6 — trečiąjį elementą, skaičius 504 2 
du šimtu penkiasdešimt antrąjį elementą, skai- 
čius 1008 — penki šimtai ketvirtąjį elementą 


ir t. t. Nepabaigiamos aibės, kurių elementų ne- 
galima sunumeruoti, ir kurių galia yra tuo būdu 
didesnė, negu visų natūrinių skaičių aibės galia, 
vudinamos nesuskaitytinėmis aibėmis. Pvz. yra 
nesuskaitytinė visų vieno tikrojo argumento 
tolydinių tikrųjų funkcijų aibė ir pan. 

Neidentifikuojant matematikos su aibių teo- 
rija, tenka atmesti ir matematikos sutapatybini- 
mas su logika. nors tendencija matematikai suta- 
patybinti su formalia logika aiškiai reiškėsi kai 
kuriose matematikose XX-ojo amžiaus pradžioje. 
Legika yra taisyklingo protavimo mokslas, nusta- 
tąs dėsningo protavimo savumus ir nusakančius 
šiuos savumus dėsnius. Nors matematika, kaip ir 
kiekvienas tikras mokslas, grindžia savo mokslinę 
statybą grynai logiškais pamatais, savo išva- 
dose turi būti griežtai logiška ir turi vengti bent 
mažiausio prieštaravimo logikos nesugriauna- 
miems dėsniams, bet logikos gvildenami taisyk- 
lingo protavimo procesai yra proto veiklos pro- 
cesai, o protas, nebūdamas matuojamuoju dydžiu, 
kaip aukščiau buvo pastebėta, negali sudaryti 
matematikos tyrimo objekto. 

Užtat matematikai yra būdinga skaičiaus są- 
voka: kiekviena grynosios matematikos discipli- 
na operuoja skaičiais, baigtiniais ar nebaigiamais, 
be galo mažais ar be galo dideliais, pakankamai 
mažais ar pakankamai dideliais, kiek norint ma- 
žais ar kiek norint dideliais, pastovias ar kinta- 
mais. Skaičiai yra tvarkomos proto veiklos da- 
riniai, išreiškiami ženklais (simboliais), kurie 
yra jungiami ir derinami pagal taisykles (nusa- 
kytus dėsnius), kurias savo ruožtu nustato grynai 
logiškos apibrėžtys.*) Šiąja skaičiaus definicija 
pagrįsta matematika yra skaičių mokslas. Tir- 
dama savo metodais išoriniai chaotiškus gamtos 
procesus, matematika įvertina šiuos vyksmus 
kiekybiniu atžvilgiu, išskirdama iš šių procesų 
pasireiškiančius juose matuojamus kintamus dy- 


*) Moderni matematikos filosofija apibrėžia absoliu- 
tų skaičių, kaip vienos atsajos (abstrakčios) aibės indi- 
vidualų pažymį (išreiškiamą ženklu), kuris ją atskiria 
nuo kitų tos pačios rūšies abstrakčių aibių. Tačiau ši ne- 
aiški ir, palyginti, siaura skaičiaus definicija, neatitinka 
skaičiaus esmės tąja prasme, kuria nuo amžių operuoja 
matematika, ir todėl turi būti atmesta. šiuo klausimu ž. 
Georgi Schischkoff. Gegenwaertige philofophische Pro- 
bleme der Mathematik. Dr. Georg Luettke Verlag. Berlin 
1944, Psl. 94. Pastaba “). 


džius, kuriems ji nustato dėsningumą, išreiškia- 
mą funkcine pareinamybe tarp šių tiriamųjų 
dydžių, nesirūpindama gamtos reiškinių priežas- 
tingumo tyrimų. 

Būdama vieninteliu griežtuoju mokslu, ma- 
tematika atmeta tiriamųjų objektų individualius 
savumus, abstrahuoja (atsitraukia) nuo realybės, 
kurią ji atsieja pro savo koštuvą, ir sudaro ti- 
riamųjų gamtos procesų bendrąsias idealiąsias 
schemas, kuriomis jos gauti dėsniai yra absoliu- 
čiai griežti ir tikslūs. Šių matematiškųjų dėsnių 
taikymas paskiriems realiems atvejams, pasitai- 
kantiems aplinkos išorės tikrovėje (realybėje), 
yra būtinai reikalingas pataisų —korektyvų, par- 
einančių nuo tikrovės tiriamųjų objektų indivi- 
dualiųjų savumų. 

Matematika yra grynai objektyvus mokslas, 
kuriame visai neatsiliepia ir neatsispindi tyri- 
nėtojo subjektyvus "aš". Nors matematikoj nuo- 
lat vartojami posakiai: “Iš čia gauname, turime, 
randame, žinome“ ir pan. yra tarytum subjekty- 
vaus pobūdžio, tačiau šie sakiniai iš tiesų neįneša 
į matematikos tyrimo sritį jokio subjektyvaus 
elemento. Šie posakiai įgavo matematikoje visas 
pilietybės teises, nors jie ir galima būtų pakeisti 
ir neasmenine forma: “iš čia gaunama, turima, 
randama, žinoma“ ir pan. 


Visa matematikos mokslo konstrukcija yra 
grindžiama postulatais-aksiomomis, kurie sudaro 
matematikos statybos tvirtus logiškus pamatus. 
Postulatais, arba aksiomomis, modernioje mate- 
matikoje vadinami paprasčiausieji neginčytini 
teigimai, priimti be įrodymo, kaip kitų tolesnių 
teigimų-tezių, kuriuos nusako šiais postulatais 
pagrįsti matematiškieji dėsniai, pagrindas. Jau 
graikų filosofas Platonas (429—348 prieš Kr.) 
reikalavo, kad kiekvienas matematikos dėsnis- 
teorema būtų sudarytas, kaip logiška išdava iš 
anksčiau įrodytų dėsnių. Tik nedaugelis papras- 
čiausių teigimų, kurie negalima pagrįsti kitais, 
dar paprasiesniais teigimais, leista Platono susi- 
stemintų mokslų filosofojoje statyti matemati- 
kos mokslo konstrukcijos pagrindan; pvz., pa- 
gristas tik potyriu teigimas — postulatas: “Per 
du taškus erdvėje egzistuoja viena ir tik viena 
išvesta per šiuos taškus tiesė“. Kadaise aksiomo- 
mis buvo vadinami savaime aiškūs teigimai. Ta- 
čiau itin sparti moderniosios matematikos raida 
sugriovė daug ligi šiol vartojamų aksiomų se- 
nąja prasme ir privertė rimtai suabejoti savai- 
me aiškių teigimų egzistencija. Todėl XX-ojo 
amžiaus matematikoje nė vienas teigimas nėra 
savaime aiškus ir aksioma identifikuojama su 
postulatu, nors, istorinės tradicijos dėliai, įvardas 
aksioma (naująja prasme) paliktas pagrindi- 
niams paprasčiausiems neįrodomiems teigimams 
apibūdinti. Aksiomų esmės nesuvokimas nemo- 
dernioje matematikoje neretai stabdydavo ma- 
tematikos raidą. Pvz., ligi XIX a. pradžios ma- 
tematika žinojo tik vieną, vadinamą euklidinę 
geometrijos sistemą, kurią graikų matematikas 
Euklidas (g. 365 prieš Kr.) yra 325 m. pr. Kr. 


paskelbęs savo pagarsėjusiame veikale Stoicheia 
(Elementa). Geometrijos pagrindan, be kitų 
aksiomų, Euklidas yra pastatęs V-ąją lygiagre- 
čių tiesių aksiomą (pagal senesnį paskirstymą, 
vienuoliktąją aksiomą), kurios turinys, gana 
komplikuota forma Euklido nusakytas, galima iš 
esmės išreikšti šiaip: per kiekvieną erdvės taš- 
ką, gulintį duotos tiesės išorėje, galima išvesti 
viena ir tik viena tiesė, lygiagretė su duotąja tie- 
se. Tačiau ši aksioma nesudaro jokio savaime aiš- 
kaus teigimo, ir todėl taip pat logiški bus ir kiti 
teigimai, kaip, pvz., “per kiekvieną erdvės taš- 
ką, gulintį duotos tiesės išorėje, galima išvesti 
ne tik vieną, bet be galo daug skirtingų tiesių, 
lygiagrečių su duotąja tiese". Šiuo postulatu- 
aksioma du XIX a. matematikai: rusas N. Loba- 
čevskis (1793—1856) ir vengras J. Bolyai (1802 
— 1860), eidami visai savarankiškai nustatytais 
keliais, vienas kito darbų nežinodami, pagrindė 
naują neeuklidinės geometrijos sistemą, vėliau 
pavatintą Bolyei-Lobačevskio geometrija. Gaus- 
so mokinys, pagarsėjęs geometras vokietis Rie- 
mann (1826—1866) sukūrė dar vieną skirtingą 
neeuklidinės geometrijos sistemą, vėliau pava- 
dintą Riemanno geometrija, pagrindęs ją aksio- 
ma: “per kiekvieną erdvės tašką, gulintį duotos 
tiesės išorėje, negalima išvesti nė vienos tiesės, 
lygiagretės su duotąja tiese". Kaip tatai įrodo 
šių trijų geometrijos sistemų: Euklido ir 2-jų 
neeuklidinių: Bolyai-Lobačevskio ir Riemanno 
pagrindinimo gilesnis gvildenimas, šių sistemų 
esmė glūdi ne lygiagrečių aksiomoje, o tiesės są- 
vokoje, kaip tatai buvo pastebėta dar lietuvio ma- 
tematiko-teologo A. Jakšto-Dambrausko (1860— 
1938). Kaip griežtai įrodyta vokiečių genialaus 
matematiko K. F. Gausso XX a. pradžioje, visos 
šios geometrijos sistemos: Euklido ir neeuklidi- 
nės yra logiškai izomorfiškos; arba galioja jos 
visos, arba nė viena! 

Matematikoje yra tik pagrindiniai papras- 
čiausi neredukuotini paprastesniems neirodomi 
teigimai-aksiomos ir jų tiesioginės logiškos išda- 
vos-dėsniai arba teoremos. Greta jų, matemati- 
koje operuojama susitarimais, kurie visuomet 
turi būti aiškiai nusakyti, norint išvengti gali- 
mų komplikacijų. 

Paprasčiausi vartojami matematikoje skaičiai 
yra natūriniai skaičiai: vienas, du, trys, ke- 
turi ..., kurie žymimi šiaip: 1, 2, 3, 4, 5,... Šie 
skaičiai sudaro seką, t. y. tokią elementų (šiuo 
atveju skaičių) visumą, kurioje kiekviename gre- 
timų elementų dvejete galima nurodyti, katras 
šio dvejeto elementas yra artimesnis ir katras to- 
lesnis. Natūrinių skaičių sekoj: 1, 2, 3, ... arti- 
mesnis dvejeto skaičius yra mažesnis skaičius, o 
tolesnios dvejeto skaičius yra didesnis skaičius. 
Natūrinių skaičių seka yra nepabaigiama, nes, 
leidus, kad ši seka yra baigtinė, t. y. leidus, kad 
vienas natūrinis skaičius yra šios sekos paskuti- 
nis elementas, tučtuojau gaunama, kad šis pas- 
kutinis skaičius yra visų didžiausias natūrinis 
skaičius, o tai yra nesąmonė: iš tiesų, pridėjus 

visų didžiausiam natūriniam skaičiui vienetą, 
gaunamas dar didesnis natūrinis skaičius, dides- 
nis, negu “visų didžiausias" natūrinis skaičius! 
Natūrinių skaičių pavyzdžiu iliustruosime mate- 
matinio protavimo eigą. Visų natūrinių skaičių 
savumų gvildenimas ir nusakančių šiuos savumus 
dėsnių nustatymas remiasi keturiais postulatais: 


1) Vienetas yra natūrinis skaičius, nesuda- 
rąs jokio kito natūrinio skaičiaus sekmens (Nach- 
folger), t. y. prieš vienetą nėra nė vieno natūri- 
nic skaičiaus; 

2) Kiekvienam natūriniam skaičiui egzistuo- 
ja vienas ir tiktai vienas gretimas eilinis tolesnis 
natūrinis skaičius. “Vienas ir tiktai vienas" su- 
prantamas taip, kaip jį nustato logikos termino- 
logija, būtent: “U yra vienas ir tiktai vienas, jei 
egzistuoja toks a, kuris yra U, ir kai a yra U ir w 
yra U, tai a ir w yra identiški." 

3) Išskyrus vienetą, kiekvienas natūrinis 
skaičius yra gretimo eilinio natūrinio skaičiaus 
sekmuo. 

4) Kiekvienas nusakąs natūrinių skaičių sa- 
vumus dėsnis laikomas irodytu natūrinių skaičių 

sekos visiems elementams, jei a) šis dėsnis yra 
įrodytas vienetui ir jei b) leidus, kad šis dėsnis 
galioja natūriniam skaičiui n: — n, gaunama, kad 
šis dėsnis galioja tada ir natūriniam skaičiui 
1 nt 

Ketvirtas — išprotavimo iš n apie n + 1 pos- 
tulatas sudaro matematiškosios indukcijos po- 
stulatą, dažnai klaidingai vadinamą visiškosios 
(pilnosios) indukcijos postulatu. 

Išeidama iš šių keturių aksiomų-postulatų, 
matematikos šaka — teorinė aritmetika kon- 
struoja visų natūrinių skaičių sritį, randa svar- 
biausias natūrinių skaičių savybes, prikergia 
jiems nenatūrinį skaičių — nulį, kaip dviejų ly- 
gių natūrinių skaičių skirtumą, ir nustato pa- 
imtus su ženklų — (minus) natūrinius skaičius, 
kaip nulio ir natūrinių skaičių skirtumus, pava- 
dinusi juos sveikais racionaliais neigiamais skai- 
čiais, ir tuo būdu natūrinių skaičių sritį praple- 
čia į visų sveikųjų racionalių skaičių sritį, kurią 
sudaro skaičiai: (0-1 24305 Sveikieji 
racionalūs skaičiai yra vieninteliai skaičiai, su- 
darą išorės tikrovės atvaizdus- Tokių vaizdų ne- 


besudaro, kaip pastebėjo anglų matematikas — 
škotas W. R. Hamilton (1805—1865), jau trup- 
meniniai racionalūs skaičiai, kurie gaunami, kaip 
dviejų sveikųjų racionalių skaičių dalybos vieno 
kitu (iškyrus dalybą nuliu) tiesioginė išdava. 
Racionali trupmena yra ne kas kita, kaip su- 
Jungtų tam tikra tvarka suderintų tarp savęs 
sveikųjų racionalių skaičių dvejetas. 

Pradėjusi nuo paprasčiausių natūrinių skai- 
čių savumų tyrimo ir keturių pagrindinių arit- 
metikos veiksmų ( sudėties, atimties, daugybos ir 
dalybos) su jais nustatymo, kas sudaro elemen- 
tinės aritmetikos tyrimo objektą, matematika 
apibendrina skaičiaus sąvoką, įveda nulį, neigia- 
muosius sveikuosius racionalius skaičius, trupme- 
ninius racionalius apibrėžtus skaičius ir pagaliau 
aritruetinius dydžius — bendrinius skaičus, ku- 
rių visas galimas reikšmes sudaro racionalūs 
skaičiai, gaunami iš natūrinių skaičių, pastaruo- 
sius sudedant, atimant, dauginant, keliant natū- 
riniu laipsniu ir dalant ne nuliu. Prikergusi su- 
dėčiai, atimčiai, laipsnio kėlimui, daugybai ir da- 
lybai t y. penkiems racionaliesiems veiksmams 
dar šaknies traukimo operaciją, matematika kon- 
struoja iracionalius skaičius, kurių šaknys ne- 
gali būti išreikštos griežtai nė vienu racionaliu 
skaičiumi. Lyginių laipsnių šaknys iš neigiamųjų 
racionalių skaičių sudaro naują skaičių klasę — 
grynai menamus arba manomus skaičius. 

Visų natūrinių skaičių aibei prikergę O, visų 
teigiamųjų trupmeninių racionalių skaičių aibę 
ir visu neigiamųjų racionalių skaičų aibę, gau- 
name jungtinę nepabaigiamąją suskaitytinę visų 
racionalių skaičių aibę. Gautai tuo būdu kelių 
aibių sumai prikergę dar visų iracionalių, bet ne 
grynai menamųjų skaičių aibę, sudarysime visų 
tikrųjų skaičių nepabaigiamąją nesuskaitytinę 
aibę. 

Tikrąjį, racionalų ar iracionalų skaičių su- 
jungus su grynai menamuoju skaičiumi, gauna- 
mas skaičių dvejetas, kuris galima laikyti tik- 
rojo ir grynai menamojo skaičiaus suma. Ši su- 
ma vadinama paprastu kompleksinių (sudėtiniu) 
skaičiumi. Šios sumos tikrasis dėmuo matuoja- 
mas tikruoju vienetu, o grynai menamasis dė- 
muo matuojamas grynai menamuoju vienetu, žy- 
mimu i arba j, kurio kvadratas laikomas sąlygi- 
nai lygiu neigiamajam tikrajam vienetui. Tuo 
būdu bendras paprasto kompleksinio skaičiaus 
pavidalas yra a + bi arba a T bj, kur a ir b yra 
tikrieji skaičiai, sudarą kompleksinio skaičiaus 
tikras komponentas. Jei bent viena šių kompo- 
nentų lygi tiesioginei begalybei, tai kompleksinis 
skaičius virsta kompleksine begalybe. Kai a ar b 
arba abu drauge sudaro netiesioginę begalybę, 
tai skaičius a + bi virsta kompleksine netiesio- 
gine begalybe. Sudarę trijų dėmenų sumą, ku- 
rios pirmas dėmuo matuojamas tikruoju vienetu, 
o kiti du dėmenys matuojami dviem skirtingais 
menamais vienetais, gauname skaičių trejetą 
(ternioną), vadinamą antrosios eilės kompleksi- 
niu skaičiumi, definuojamu, kaip tikrojo skaičiaus 
ir dviejų skirtingų grynai menamųjų skaičių su- 


ma.  Ternionas galima redukuoti paprastam 
kompleksiniam skaičiui. 1852 m. anglų matemati- 
kas škotas Hamilton yra įvedęs į matematikos 
tyrimo sriti hiperkompleksinius arba ultrakom- 
pleksinius  skaičius-kvaternionus  (ketvertus). 
Kvaternioną sudaro vieno tikrojo ir trijų iš es- 
mės skirtingų grynai menamųjų skaičių suma. 
Kvaterniono dviejų skirtingų menamųjų vienetų 
sandaugai galioja ne komutatyvus ( perstatinėji- 
mo), bet alternatyvus (skaitliojimo) dėsnis: su- 
dauginamiesiems pasikeitus vietomis, šių dviejų 
skirtingų menamųjų vienetų sandauga keičia sa- 
vo ženklą į priešingą, nekeisdama tačiau savo di- 
dumo. Kvaternionas yra trečiosios eilės kom- 
pleksinis skaičius. 

Sudarę atitinkamas penkių, šešių, septynių 
ir t. t. dėmenų sumas, kurių tik vienas dėmuo 
yra tikrasis skaičius, o visi likusieji dėmenys yra 
skirtingi grynai menamieji skaičiai, gauname 
aukštesnių eilių hiperkompleksinius skaičius, va- 
dinamus K. Weierstrasso (1815—1897) skaičiais. 
Jei hiperkompleksinių skaičių skirtingų mena- 
mųjų vienetų skaičius be galo didėja, tai šių 
vienetų visuma sudarys suskaitytinę nepabaigia- 
mąją aibę, ir hiperkompleksinis skaičius virsta 
be galo didelio skaičiaus dėmenų suma, vadina- 
ma ne Archimedo (:287—212 pr. Kr.) skai- 
čiumi. Grynai menamieji vienetai atitinka nu- 
kreiptus (krypties) dydžius, vadinamus vekto- 
riais, kuriems apibrėžti reikia duoti ne tik tik- 
ras skaičius. bet ir dar kryvtis: pvz., veikianti 
materialių kūną jėga yra vektorius. Aritmetiniai 
dydžiai, kuriems apibrėžti pakanka duoti tikras 
skaičius, vadinami skaliarais. Pvz., materialaus 
kūno masė, rmechaniškas darbas yra skaliarai Jei 
dauginant du vektorius, gaur:mas sandaugos 
vektcrius, tai ir saudauga vadinama vektorinė ir 
pati vektorinė daugyba žymima ženklu x tarp 
sudauginamųjų. Jei dviejų vektorių sančauga su- 
daro skaliarą, tai ir sandauga vadinama skalia- 
rinė ir pati skaliarinė daugyba žymima ženklu . 
(tašku) tarp sudauginamųjų vektorių. 

Tuo būdu matematika nustato tris pagrindi- 
nes skaičių klases: tikrųjų skaičių, paprastų 
koripleksinių skaičių ir hiperkompleksinių skai- 
čių. Šiu skaičių klasių bendruosius savumus ir 
nusskančius šiuos savumus dėsnius tiria ir nu- 
stato Maieinaiikos disciplina, vadinama teorinė 
aritmetika. Kita matematikos šaka -— skūičių 
teorija yra pačių skaičių mokslas, tirias indivi- 
dualius visi rūšių skaičių savumus. Skaičių teo- 
rija visų pirma operuoja natūriniais skaičiais, 
sveikais racionaliais, sveikais kompleksiniais ir 
sveikais hiperkompleksiniais skaičiais. Paprasti 
įzompleksiniai skaičiai a + bi, kur a ir b yra lik- 
rieji skaičiai, o grynai menamas vienetas pažv- 
mėtas i, vadinami sveikais kompleksiniais skai- 
čiais, kai a ir b yra sveikieji racionalūs skaičiai. 
Hiperkompleksiniai skaičiai (Weiestrasso skai- 
eia Kė 0 US + ūnin, kur n > 2, 
orig A70 an yra tikrieji skaičiai ir ti, to, 

., in yra skirtingi menamieji vienetai, vadina- 
mi sveikais hiperkompleksiniais skaičiais, jei visi 

tikrieji skaičiai: do, a,, 4,, ..., ūn yra sveiki ra- 
cionalūs skaičiai. Tiriamųjų sveikųjų skaičių 
sritį skaičių teorija praplečia ir prikergia šiai 
sričiai sveikųjų algebrinių skaičių sritį. Algebri- 
niais skaičiais vadinamos natūrinio laipsnio al- 
gebrinės lygties vienu nežinomuoju, kai visi ati- 
tinkamojo daugianario koeficientai yra sveikieji 
racionalūs skaičiai, šaknys. Specialiu atveju, kai 
vyriausiojo nario koeficientas virsta vienetu, O 
visi kiti koeficientai yra bet kurie sveikieji Tacio- 
nalūs skaičiai, algebrinės lygties visos šaknys 
(tikrosios ir kompleksinės) vadinamos sveikais 
algebriniais skaičiais. Nealgebriniai skaičiai ne- 
gali būti jokios algebrinės natūrinio laipsnio lyg- 
ties sveikais racionaliais koeficientais tikromis ar 
kompleksinėmis šaknimis; nealgebriniai skaičiai 
vadinami transcendentiniais skaičiais.  Pavyz- 
džiui, apskritimo ilgio geometrinis santykis su to 
paties apskritimo skersmeniu sudaro transcen- 
dentinį skaičių +. Kad + yra nealgebrinis, bet 
transcendentinis skaičius, tai pirmą kartą buvo 
griežtai įrodyta vokiečių matematiko Ferdinando 
Lindemanno 1882 m. straipsnyje: “Ueber die 
Zahl +". Įrodęs, kad + yra transcendentinis 
skaičius, Lindemann yra tuo būdu neigiamai iš- 
sprendęs skritulio kvadratūros problemą, kuri 
2100 m. laiko tarpu likdavo neišspręsta ir atvira 
problema. Šios problemos esmė buvo tokia: ar 
galima tik skriestuvo ir liniuotės pagalba išbrėž- 
ti skritulys, griežtai lygiaplotis duotajam kvadra- 
tui? Šis uždavinys yra tolygus problemai: ar ga- 
lima, vartojant tik skriestuvą ir liniuotę, griež- 
tai išbrėžti skaičius +, lygus duotojo skritulio 
ploto geometriniam santykiui su to paties skri- 
tulio radiuso kvadratu? Matematikoje įrodyta, 
kad tik algebriniai skaičiai galima griežtai iš- 
brėžti, vartojant tik skriestuvą ir liniuotę; trans- 
cendentiniai skaičiai tokio savumo visai neturi. 
Tad Lindenmann, įrodęs skaičiaus 7 transcen- 
dentiškumą, eo ipso yra įrodęs skritulio kvad- 
ratūros problemos sprendimo negalimumą. 

“ Dabartinėje matematikos raidos fazėje mate- 
matika turi aibę didesnių ir siauresnių proble- 
mų, laukiančių atitinkamojo sprendimo. Tad pla- 
čioje visuomenėje pasklidusi nuomonė, kad ma- 
tematikos tolesnė raida yra neįmanoma, nes visi 
matematikos klausimai yra išspręsti, ir kad tuo 
būdu matematika yra galutinai susikristalizavęs 
mokslas, kuriam nieko nepridėsi ir iš kurio nieko 
neatimsi — yra perdėm klaidinga! 1932 m. Švei- 
carijoje Ciuriche įvykusiame tarptautiniame ma- 
tematikų kongrese įžymiausias XX a. matemati- 
kas, miręs 1943 m., vokietis Dovydas Hilbert yra 
paskelbęs 30 tik didžiųjų matematikos proble- 
mų, ligi šiol neišspręstų ar neišsprendžiamų tu- 
rimomis matematikos priemonėmis. Iš tokių pro- 
blemų itin minėtinos dvi: Fermato didžioji pro- 
blema ir daugelio dangaus kūnų problema. Ge- 
nialus prancūzų matematikas, iš profesijos teisi- 
ninkas, Petras Fermat (1601—1665) Diofanto 
(+250—300) aritmetikos paraštėse yra palikęs 
trumpą užrašą, kad jam pavyko įrodyti teoremą: 
lygtis x" Ą—- y" — 2", kur n yra natūrinis skaičius, 

nemažesnis, kaip trys, yra neišsprendžiama svei- 
kais racionaliais nelygiais nuliui skaičiais x, y, Z; 
tačiau, Fermato teigimu, vietos stoka neleidžia 
jam šio dėsnio įrodymą surašyti! Praslinko jau 
300 metų nuo Fermato dėsnio paskelbimo, ir ligi 
šiol lieka bergždžios eilinių ir įžymiausių mate- 
matikų visos pastangos šiai ieoremai griežtai įro- 
dyti arba nustayti bent vieną sveikųjų racionalių 
skaičių x, u,.z trejetą, kuris patenkintų aukščiau 
duota neapibrėžtinę lygtį, esant n > 2 Matema- 
tikų pastangos Fermato didžiajam dėsniui įrody- 
ti, nors ligi šiol šio įrodymo ir nenustatė, tačiau 
davė ir teigiamųjų vaisių: šių pastangų dėka, 
E. E. Kummero (1810—1893), J. W. Dedekindo 
(1831—1916), L. Kroneckerio (1823—1891) 
ir kt. buvo sukoncentruota skaičių kūnų ir šių 
kūnų idealų teorija. 

Skaičių kūnu K vadinama skaičių teorijoje 
tokia tikrųjų, paprastųjų kompleksinių arba hi- 
perkompleksinių skaičių nepabaigiamoji aibė, ku- 
rios elementai — skaičiai patenkina dvi sąlygas: 
1) bent du skirtingi skaičiai sudaro šios aibės 
elementus ir 2) jei du skaičiai p ir g (skirtingi 
arba vienodi) sudaro aibės K elementus, tai taip 
pat skaičiai: p — g, p — g, pą ir, kai g = 0, tai 


skaičius sudaro taip pat kūno K elemen- 
tus. Jei skaičiai, sudarą skaičių kūno K, trum- 
piau kūno K, elementus yra racionalūs skaičiai, 
tai atitinkamas skaičių kūnas įprasta žymėti P. 
Kūnas P yra visų mažiausias skaičių kūnas ir 
sudaro kiekvieno skaičių kūno K dalinį kūną, 
t. y. kiekvienam skaičių kūnui K priklauso visi 
skaičių kūno P elementai, tačiau skaičių kūne K 
gali atsirasti tokie skaičiai, kurie nesudaro skai- 
čių kūno P elementų. Du skaičių kūnai, K, ir K; 
sudaryti griežtai iš tų pačių skaičių, laikomi ly- 
giais skaičių kūnais. Tai įprasta žymėti šiaip: 
K, = K..“) Kiekvienas kūnas K, nelygus kūnui 
P, eo ipso turi bent vieną elementą — skaičių, 
kuris yra arba iracionalus, arba nėra tikras (rea- 
lus) skaičius, t. y. arba grynai menamas, arba pa- 
prastas kompleksinis, arba hiperkompleksinis 
skaičius. Nulis visuomet priklauso kiekvienam 
skaičių kūnui K. Jei polinomo (daugianario), 
kurio laipsnis n yra neneigiamas sveikas racio- 
nūlus skaičius, visi koeficientai priklauso kūnui 
K, tai sakoma, kad šis daugianaris yra polinomas 
kūne K. Skaičius m vadinamas reliatyviai algeb- 
riniu skaičiumi kūne K, jei šiame kūne egzistuoja 
toks tapatybiniai neišnykstas polinomas, kurio 
vieną nulinę vietą (šaknį) sudaro skaičius m. 

Tegul a, b, c,....,m reiškia apibrėžtus svei- 
kuosius algebrinius skaičius, sudarančius skaičių 
kūno K elementus, kurie ne visi drauge yra ly- 
gus (0-iui. Šiomis sąlygomis n-tojo laipsnio skai- 
čių kūno K idealu, arba trumpiau idealu vadina- 
ma tokių skaičių aibė, kurie bent vienu būdu ga- 
lima atvaizduoti tiesine alegbrine forma: pa + 
- gb - 70 +...4 mo, kur skaičiai p, g, 7,...v 


*) Ženklas — (trys lygiagretiški brūkšniai) yra ta- 
patybės ženklas. 


yra sveikieji algebriniai skaičiai, sudarą n-tojo 
laipsnio alaebrinio skaičių kūno K elementus. 
Pagal šią apibrėžtį, idealą sudaro visų sveikųjų 
algebrinių skaičių pavidalo pa + gb Ą- rc +... 
"r mv nepabaigiamoji aibė, taip kad kiekvienas 
idealo elementas yra sveikas algebrinis skaičius. 
Šioje kūno K sveikųjų algebrinių skaičių ncpa- 
baigiamoje 4ibėje yra bent vienas, nelygus nu- 
liui cleinentas, sudarąs sveiką algebrinį skaičių. 
Kiti to paties idealo elementai sudaromi iš šio, 
nelygaus nuliui pagrindinio elemento sudėties, 
atimties ir daugybos keliu. Skaičių kūnų idealai 
turi visus natūrinių skaičių savumus. Idealų ty- 
rimas sudaro moderniossios skaičių teorijos vie- 
ną svarbiausių problemų. 

Be ligi šiolei neišspręstos definityviai Fer- 
mato cidžiosios problemos, taip pat laukia spren- 
Gimo mMateniaiiškomis priemonėmis trijų ir dau- 
gelio kūnų problema astronomijoje ir dangaus 
mechanikoje. Tai yra problema, kurioje tiriamas 
dangaus kūno judesys mažiausiai dviejų kitų 
kūnų įtakoje, kai vienintelės tarp šių kūnų vei- 
kiančios j6g0s yra visuotinės gravitacijos New- 
tono jėsos, atvirkščiai proporcingos dviejų ma- 
terialių kūnų tarpusavio nuotolio kvadratui. Me- 
chanika jau trijų kūnų judesio problemą gali iš- 
spresti ir sprendžia tik tuo atveju, kai problema 
yra suprastinta, pvz., leidžiama, kad visi trys ti- 
riamieji judesio atžvilgiu dangaus kūnai turi sa- 
vo masių centrus vienoje plokštumoje ir pan. 
Kaip yra įrodęs H. Poincare (1856— 1912), iš rei- 
kalingų trijų kūnų tarpusavio judesiui nustatyti 
dešimties integralų dabartiniais matematikos me- 
todais galima nustatyti tik keturi integralai! 
Griežtas trijų ir daugelio dangaus kūnų judesio 
problemos sprendimas yra neįmanomas, varto- 
jant ligi šiol žinomus analizinius metodus, ir yra 
reikalingas matematikos raidos, kurios dėka ga- 
lima laukti atsiradimo naujų, ligi šioi nežinomų, 
mMaiematinių metodų, kuriais 17 galima būtų ši 
problema išspręsti. Jau aukščiau išdėstyti du pa- 
vyzdžiai v0cd0, kad, priešingai nusistojusiai vi- 
suomenėje nuomonei, matematikos raida ne tik 
nėra stabilizuota, bet žengia sparčiai į priekį. 
Matematikoje periodiškai atsiranda naujų discip- 
linų, kurios kuriamos, norint visų pirma išspręsti 
tokius klausimus, atsako į kuriuos reikalauja iš 
matematikos kiti, negriežtieji mokslai, pvz., tech- 
nika, tuo tarpu matematika buvo dar nepakan- 
kamai išsirutuliavus šiems klausimams griežtai 
išspręsti. Paskutiniųjų 25-rių metų laikotarpiu 
kilo, pvz., naujoji matematikos šaka — integrali 
geometrija, kurios kūrėju yra Hamburgo univer- 
siteto prof. W. Blaschke; prieš tai buvo sukurta 
integralių lygčių teorija ir pan. | 2 

Savo protavimams ir šių protavimų išvadoms 
trumpai ir suglaustai fiksuoti, matematika var- 
toja formulas, kurios sudaro matematiškų min- 
čių stenogramas — trumpus sutartinus užrašus, 
kuriuos kiekvienas matematikas lengvai dešif- 
ruoja. Formulos neturi nieko bendra su mate- 
matikos esme; formulų laikymas atmintyje su- 
daro nereikalingų Žmogaus proto apkrovimą ir 


nėra nieku būdu logiškai pateisintas. Vengiant 
apsunkinti protą apkrovimu formulomis, tenka 
ir rekomenduotina gatavos formulos imti iš ati- 
tinkamų matematikos knygų, neapsunkinant at- 
minties šių formulų kalimų. 

„„ „Natūrali matematikos raida yra kylančių pa- 
čioje matematikoje naujų problemų ir ligi šiol 
neišspręstų problemų sprendimų ieškojimo ir 
atitinkamų susijusių su šiomis problemomis klau- 
simų pagilinimo ir tyrimo išdava. Nors matema- 
tika visuomet buvo ir lieka scientia pro scientia 
(mokslas dėl mokslo) ir nors ji, plėsdama savo 
tyrimo sritį ir įvesdama naujas sąvokas ir kons- 
truodama naujus gvildenimo metodus, visai ne- 
atsižvelgdavo į tai, ar jos nauji metodai ir nau- 
jos mMmatematitškos sąvokos bus taikomi kitiems 
mokslams, tačiau ne kartą stiprų akstiną savo 
moksliniam akiračiui praplėsti ji patirdavo iš 
kitų, giminingų jai taikomųjų mokslų. Ji ne- 
gali likti abejinga pareikštiems jai kitų mokslų 
reikalavimams ir, stingant atitinkamų metodų, 
turi praturtinti savo turinį naujais metodais, no- 
rėdama tinkamai išspręsti statomas jai kitų 
mokslų neišspręstas arba naujai iškilusias, ryšium 
su šių mokslų raida, problemas. 

Tirdama gamtos procesus ir įvertindama juos 
kiekybiniu atžvilgiu, matematika išskiria figū- 
ruojančius šiuose procesuose matuojamus dy- 
džius, nustatydama ryšį tarp jų atitinkamais dės- 
niais, nusakančiais šių dydžių savumus. Grynai 
matematikai visų pirma rūpi tiriamųjų procesų 
dėsningumas, veikianti tarp procese pasireiš- 
kiančių dydžių savitarpio funkcinė pareinamybė. 

Dydžiai, kuriais operuoja matematika, yra 
dviejų pagrindinių rūšių: pastovūs ir kintamieji 
dydžiai. Pastovus tiriamos problemos sąlygomis 
dydžiai turi be galo daug reikšmių, tačiau visos 
šios reikšmės yra vienodos, taip, kad pastovus 
dydis iš tiesų turi vieną ir tiktai vieną pasikarto- 
jančią reikšmę, išreiškiamą tikruoju ar komplek- 
siniu skaičiumi. Kintamasis tiriamos problemos 
sąlygomis dydis turi skirtingas reikšmes, išreikš- 
tas tikrais ar kompleksiniais skaičiais, ir šių 
reikšmių aibė, kai dydis kinta tolydžio ar trūkiai, 
pastaruoju atveju sudarydamas baigtinius ar ne- 
pabaigiamus šuolius ir spragas, gali būti nepa- 
baigiama. Pastovūs vienam klausime dydžiai gali 
tapti kintamais kitos problemos atžvilgiu ir at- 
virkščiai. Duotojo apskritimo bet kurio taško 
nuotolis nuo apskritimo centro yra pastovus dy- 
dis, lygus šio apskritimo radiusui, o duotos to 
paties apskritimo plokštumoje laisvai parinktos 
tiesės bet kurio taško nuotolis nuo apskritimo 
centro yra kintamas dydis, turįs be galo daug 
skirtingų reikšmių.  Kintamieji dydžiai, kurių 
galimos reikšmės, išreikštos tikrais ar komplek- 
siniais skaičiais, parenkamos visai laisvai, ne ry- 
šium su kitų kintamųjų dydžių galimų reikšmių 
parinkimu, vadinami laisvais arba nepriklauso- 
mais kintamaisiais arba argumentais. Jei keli 
dydžiai kinta taip, kad visiems jų, be vieno, lais- 
vai įsigijus bet kurias savo reikšmes, likusio vie- 
no dydžio atitinkamos reikšmės negali būti lais- 

vai parinktos, bet yra suderintos su likusiųjų dy- 
džių duotomis reikšmėmis, sudarydamos vieną 
visai apibrėžtą skaičių ar kelis apibrėžtus skai- 
čius, tai pastarasis dydis vadinamas likusiųjų dy- 
džių-argumentų vienareikšmė ar daugiareikšmė 
matematinė funkcija, arba trumpiau funkcija. 
Pagal bendriausią Lejeune-Dirichlet (1805— 
1859) funkcijos apibrėžti, kintamasis dydis y va- 
dinamas kintamojo dydžio x funkcija, jei y—o 
reikšmės yra suderintos (koordinuotos) su duo- 
tomis x—o reikšmėmis. Ryšį tarp argumentų ir 
jų funkcijos nustato arba lentelė, kurioje sura- 
šomos funkcijos reikšmės, atitinkančios duotas 
toje pačioje lentelėje argumentų reikšmes, arba 
formula, nustatanti funkcinės pareinamybės tarp 
argumentų ir jų funkcijos analizinę išraišką. Ši 
formula nusako, kokios operacijos ir kuria tvar- 
ka reikia nuveikti su duotomis laisvomis argu- 
mentų reikšmėmis, norint nustatyti suderintas 
su šiomis reikšmėmis funkcijos reikšmes. Šios 
funkcinės tarpusavio pareinamybės tarp kinta- 
mųjų dydžių ieškojimas ir nustatymas atitinka- 
mųjų analizinių formulų pavidalu sudaro vieną 
svarbiausių matematikos uždavinių. 

Be funkcinio ryšio, tarp kintamųjų dydžių gali 
būti koreliacinis santykiavimas, kuris pasireiškia 
tuo, kad visų tiriamųjų kintamųjų dydžių, be vie- 
no, laisvai parinktųjų galimų reikšmių davimas 
(užduotis) keičia likusiojo kintamojo dydžio api- 
brėžtos galimos reikšmės matematiškąją tikimy- 
bę. Šis pastarasis dydis vadinamas tada surištų 
(koreliaciniu santykiavimu) likusiųjų kintamų- 
jų dydžių atžvilgiu kintamuoju dydžiu arba 
trumpai surištu dydžiu, o likusieji dydžiai vadi- 
nami nepriklausomais (koreliacijos atžvilgiu) 
kintamaisiais dydžiais. 

Ši koreliacinį kintamųjų dydžių santykiavi- 
mą tiria ir atitinkamus priežastingumo ryšius 
tarp reiškinių nustato mokslas apie atsitiktinius 
įvykius ir nusakančius šių įvykių savybes dės- 
nius, vadinamas tikimybių teorija. Tikimybių 
teorija yra taikomos matematikos disciplina. 
Gamtoje nėra atsitiktinių griežta to žodžio pras- 
me įvykių: kiekvienas įvykis yra vieno ar kelių 
kitų įvykių tiesioginė ar netiesioginė išdava — 
pasekmė ir savo ruožtu pats yra kito ar kitų įvy- 
kių, kuriuos jis sukelia, priežastimi. Tačiau žmo- 
gaus protas savo netobulumo dėka, dažnai yra 
bejėgis visoms tiriamojo įvykio priežastims, ku- 
rių tik mažąją dalį jis yra susekęs, nustatyti. To- 
kie įvykiai vadinami atsitiktiniais. Atsitiktinių 
įvykių pasirodymo pasitikėjimo laipsni nustato 
naujas dydis — matematiškoji tikimybė. Atitin- 
ką laukiamąjį įvykį atvejai vadinami palankiais 
laukiamam įvykiui, jei vienam šių atvejų atsiti- 
kus, laukiamas įvykis būtinai turi įvykti. Nepa- 
lankūs laukiamam įvykiui arba jam priešingi yra 
tokie atvejai, kiekvienam kurių atsitikus, laukia- 
mas įvykis negali įvykti ir tikrai neįvyksta. Visų 
palankių laukiamam įvykiui atvejų skaičius, su- 
dėtas su visų nepalankių laukiamam įvykiui at- 
vejų skaičiumi, sudaro visų, atitinkančių klausi- 
mą: kas turi atsitikti? — atvejų skaičių. Tiria- 

mieji atsitiktinio įvykio atvejai yra 1) lygiai ga- 
limi, t. y. nei vienas jų neturi pirmenybės pasi- 
rodyti prieš kitą, 2) vien tiktai galimi, t. y. ĮVY- 
kiui įvykus, vienas šių atvejų būtinai turi atsi- 
tikti, ir negali atsitikti joks kitas atvejas, Ir paga- 
liau 3) nesutaikomi, t. y. vienam šių atvejų atsi- 
tikus, likusieji tiriamieji atvejai tuo pat metu 
negali atsitikti. Matematiškąja laukiamojo atsi- 
tiktinio įvykio tikimybė vadinamas visų lygiai 
galimų, vien tik galimų ir nesutaikomų atvejų, 
palankių laukiamam įvykiui, skaičiaus geometri- 
nis santykis su visų lygiai galimų atvejų, atitin- 
kančių klausimą, skaičiumi. Tikrojo įvykio tiki- 
mybė lygi vienetui ir vadinama tikrenybė. Nega- 
limojo įvykio tikimybė lygi nuliui ir vadinama 
negalimybė. Atsitiktinio įvykio tikimybė tuo bū- 
du išreiškiama bendrai tikrąja teigiamąja arit- 
metine trupmena; tikimybės maximum yra 1, o 
minimum 0. Matematiškosios tikimybės vienetą 
sudaro tikrenybė. Be nustatomo, tikimybės pa- 
galba, koreliacinio santykiavimo tarp kintamųjų 
dydžių, gali būti tarp šių dydžių aukščiau ištir- 
tas funkcinis ryšys, nustatomas matematiškosios 
analizės priemonėmis. Abiem atvejais — kore- 
liacinio santykiavimo ar funkcinės pareinamybės 
tarp duotųjų dydžių — tyrimas redukuojamas 
operavimui skaičiais, šiais gražiausiais ir giliau- 
siais žmogaus intelekto padariniais. Tačiau skai- 
čių mokslas — matematika negali būti tobulas, 
nes ir šio mokslo kūrėjas — Žmogaus protas, pa- 
gaminęs skaičiaus sąvoką, yra labai tolimas tam 
intelekto idealui, kurį taip vaizdžiai, nors ir per- 
dėtai, yra nupiešęs pagarsėjęs prancūzų astrono- 
mas — Matematikas Laplace (1749— 1827): 

“Jeigu egzistuotų toks intelektas, kuriam vie- 
ną akimirksnį būtų leista sužinoti visos gamtoje 
veikiančios jėgos ir visatos sudėtinių dalių tar- 
pusavio suskirstymas ir jei, be to, šis protas būtų 
pakankamai galingas šiems duomenims analizei 
pavergti, — tai toks aumuo (intelektas) viena 
tormula išreikštų ne tik didžiausių visatos kūnų, 
bet taip pat ir lengviausio atomo judesius. To- 
kiam protui nebūtų likę nieko nežinomo, ir atei- 
tis, lygiai kaip ir praeitis, atsistotų prieš jo 
žvilgsnį. Žmogaus dvasia toje tobulybėje, kurią 
Ji sugebėjo suteikti astronomijai, rodo tik silpną 
šio intelekto siluetą. Jos išradimai mechanikoje 
ir geometrijoje, kartu su visuotinės traukos dės- 
nio nustatymu, tik priartino ją prie pasaulio sis- 
temų būsimų ir buvusių stovių suvokimo ir nu- 
sakymo vienodomis analizinėmis išraiškomis. 
Taikydama ši metodą kai kuriems kitiems savo 
pažinimo objektams, ji įstengė apibendrinti ste- 
bimų reiškinių vyriausius dėsnius ir numatyti 
tuos reiškinius, kuriuos iškelia duotos apystovos. 
Jos pastangos tiesai rasti tik priartina ją prie 
aukščiau atvaizduoto intelekto, kuriam ji tačiau 
visada liks be galo tolima?) 

Baigiantis XX a. pirmajai pusei, žmogaus in- 
telektas, pagilinęs gamtos jėgų pažinimą, suge- 


') Žiūr. Oeuvres completes de Laplace. Pari 
me place aris 1876. 


KELYJE 
Į ČERVENE 


N. N. 


Čia duodama ištrauka iš tos skaudžios epo- 
pėjos, kada Stalino vardu keli tūkstančiai žmo- 
nių buvo varomi į mirties vietą už Červenės. Šį 
vaizdą pateikia lietuvis, kuris pats buvo varo- 
mas toje mirties kolonoje, tačiau kuriam pasise- 
kė išvengti žudikų smūgio. šių šiurpių atsimi- 
nimų autorius taip sako: “Matyt aš daug ma- 
čiau Červenės žudynėse. Esu vienas iš tų lai- 
mingųjų, išlikusių gyventi dar šiame pasaulyje". 


Red. 


Enkavedistai ėjo iš šono arba jojo raiti. Kai 
pavargdavo, jiems buvo siunčiamos mašinos. 
Taip jie pasikeisdavo: paeina kiek kilometrų, 
paskui sėda į mašinas, o jų vietą užima kiti. Jie 
turėjo ir šunų, kuriuos gabeno sunkvežimiuose, 
tačiau jų nevartojo, ligi mus nuvarė į Červenę. 


Pirma auka iš senelių buvo majoras Apuls- 
kis iš Telšių, dar caro armijos karininkas. Už 
Minsko kokiame penktame ar šeštame kilomet- 
re jis pasisakė, kad esąs pavargęs ir negalįs to- 
liau eiti. Buvo senas žmogus. Išgirdau, kad jam 
labai mandagiai atsakė: “Tai gerai. Eik čia, šok 
per griovį ir eik į mišką". Vos tik jis peršoko 
per griovį, rusai davė šūvį jam į pakaušį, ir žmo- 
gus krito. 


Tokių atsitikimų kelyje pasitaikydavo la- 
bai dažnai. Kas tik nepajėgė eitit, tą vietoje šau- 
dė. 

Prisimenu, kaip vienas lenkų karininkas ėjo 
kartu su žmona. Jis buvo visus metus sėdėjęs 
kalėjime, labai nusilpęs ir nepajėgė toliau žy- 
giuoti. Su juo atsiliko ir jo žmona. Vienas enka- 
vedistų prisiartino ir jai pasakė: “ Aš jums pata- 
Tiu nesilikti'. Ji tare: “Nesitrauksiu nuo vyro ir 
neisiu tolyn“. Kolonai kiek pasistūmus, tuojau 
abu juos vietoje nušovė. 


Paskui atėjo eilė vienam senukui. Jis gal 
buvo gudas iš Lenkijos — žmogus aukštas, pil- 
no kūno sudėjimo, visas sušilęs ir suprakaitavęs, 
nes diena buvo karšta. Jis nepajėgė toliau ženg- 
ti, pradėjo verkti ir dejuoti: “Dieve mano, Dieve 
mano, ką reikia daryti?" 


Mes jį guodėm, vedėm paėmę už pažastų. 
Bet jis visai nusilpo. Enkavedistai jį pagriebė už 
apikaklės, metė į griovį ir pradėjo šaudyti, ta- 
čiau taip nesėkmingai, kad paleido bene aštuonis 
šūvius. O senelis labai rėkė tuo metu. Galop jis 
nutilo. 


Tada buvo paimta viena moteris. Neteko 


man pasiteirauti, kas ji tokia buvo. Kalbėjau su 
Ja rusiškai ir lenkiškai. Ji turėjo vaikiuką, ko- 
kių ketverių ar penkerių metų. Mažytis čia pra- 
Še gerti, čia valgyti, bėt, žinoma, niekas jam to 
negalėjo duoti. Paėmė jį motina nešti, nors pati 
buvo prakaituota, visa suplukusi. O buvo gražiai 
apsirengusi — prisimenu, kaip šiandien: tam- 
siai mėlynas kostiumėlis — žakietukas ir sijonė- 
lis. Iš rūbų spėjau, kad ji galėjo būti Lenkijos 
gudė, bet ne iš rusų, nes paskui, būdamas Gudi- 
joje, niekur nemačiau tokiais rūbais apsirengu- 
sios moters. Ji galėjo būti truputį per trisdešimt 
metų ir neseniai suimta — kalėjimo dar neiš- 
varginta. | 


Kai ji pavargo, berniukas iškrito jai iš ran- 
kų. Enkavedistai paėmė ją ir išvedė iš kolonos. 
Aš nudžiugau. Tariau sau, kad jie vis dėlto pasi- 
gailės tos moters su kūdikiu. Nė nepagalvojau, 
kad "galėtų įvykti tokių scenų, kokią vėliau pa- 
mačiau. 

Moterį pastatė į karklyną, o vaikiuką — 
priešais ją. Priėjo du enkavedistai, užsidėję gu- 
minius apsiaustus. Išgirdau, kad vienas sako ant- 
ram: “Nagi tau įsako NKVD viršininkas". Ma- 
tyt, jam buvo duotas įsakymas, kad ją nušautų, 
o tas atsikalbinėjo. Tada jis paėmė revolverį, už- 
sikišo už skverno, prisiartino per kokius keturis 
metrus ir atkišo ginklą į moterį. Tas kūdikis bu- 
vo mažas, bet suprato, ir sušuko tokiu siaubingu 
balsu: 

— Mama! 

Atsisukęs jis griebė motiną į glėbį, apsika- 
bino ją. Enkavedistas šovė motinai čia į.kaktą, 
čia į krūtinę. Ji krito — kartu su savo sūneliu. 
Apsikabinęs jis gulėjo ant kritusios motinos. Ta- 
da priėjo enkavedistas, paėmė vaikui už apikak- 
liuko, paleido du šūvius į pakaušį ir paliko, už- 
metęs ant motinos. 


Šios scenos niekados nepamiršiu savo gyve- 
nime. 

Vėliau, maždaug po dviejų savaičių, kai grį- 
žom ištrūkę iš žudynių, radom toje pačioje po- 
zoje begulinčią motiną ir vaiką. Tik lavonas jau 
buvo susmukęs. Tebebuvo ir kiti, tarp jų ir ma- 
joras Apulskis. Bet jį pažinti buvo galima tik iš 
drabužių, nes veidas jau buvo pajuodavęs. 


Toje kolonoje iš šešių ar septynių tūkstan- 
čių žmonių septintadalis galėjo būti moterys. 


Taigi buvo daugel moterų, vaikų — ir gana ma- 
žų vaikų. Daugelis moterų pradėjo nusilpti, nes 
buvo nevalgiusios ir negėrusios — niekas neda- 


vė. Pirmosios pradėjo silpnėti nėščios. Todėl vi- 
sas jas, kurias tik enkavedistai galėjo pastebėti, 
iš kolonos išrinko. Viso jų buvo šešiolika. Joms 
įsakė pereiti per griovį, sustatė pievoj prie kark- 
lyno ir čia iš kulkosvaidžio visas sušaudė. O tai 
buvo jaunos moterys, kokių dvidešimt, dvide- 
šimt penkerių ar trisdešimt metų. 

Ir taip jas paliko pakelėje. 

Kolona nužygiavo toliau. 

J. BLEKAITIS 


Ateik, vos spėjama... Ateik, švelni galybe! 
Apsvaik mano kančia, sudek, ištirpk many! 
Aš, leipstanti liepsna naktų aistringam glėby, 
šaukiuos tavęs — ateik, įsūnyk, leisk sunykt! 


Aš raudu vakarais širdy be tavo aido — 
čia net šešėliuose perdaug šiurkščios jėgos, 
perdaug jos prakaituotam saulės veide, 
gašliuose kūnuose, jų šiurpuliuos svaigiuos. 


Nuženk iš nežinios, kaip tyras apreiškimas! 
Man minioje vienam trošku — atbaik mane! 
Gana aš skendau čia, sunkiam dienų vyne, 
nuo savo žemiškos, girtos dainos užkimęs. 
Nuženk! Kaip žaibas trenk! Įsiliepsnok many, 
paleiski pelenais ir su manim sunyk!... 


ANDRIUS (1920—1941) 


Kalnas buvo aukštas jam. Vos ėjo, 
siaubą panarindamas žydruos 
raibstančiųjų žvilgsnių ežeruos. 
Jis svyravo nuo didžiulio vėjo, 


jam vienam tesiaudžiančio. Tačiau 
nešaukė širdis: kažkas lyg barstė 
kastuvais jos dūžius vis kurčiau, 

kaip vis tolstančius grumstus ant karsto. 


Saulė bėgo kūnu pagaugais 

(brolis buvo dvidešimties metų), 

lyg speigai. Lyg reždamos nagais, 
visos naktys jam ant skruostų metės. 


Jis nebandė gintis. Tik kažkuo 
skausmui skundės antakis užlaužtas. 
žemė skendo skrendančiuos taškuos. 
— Ši naktis ateis manęs ieškot. — 
Paskutinis kalnas buvo aukštas... 
(1948) 


—————————————————————— ||| | | | 


bėjo susekti dar vieną sunkiausiai suvokiamų 
gamtos paslapčių, nuodugniai išanalizavęs “leng- 
viausio atomo“ judesį ir nustatęs atominio mi- 
krokosmo vidinį pasaulį. Šio mikrokosmo struk- 
tūros pažinimo tiesioginis rezultatas — uranijaus 
ir vandenilio izotopo atomo suskaldymas, varto- 
jant žmogaus genijaus surastas ir pagamintas 
atomines bombas. Tačiau žmogaus aumuo, naują 
istorijos erą pradedąs atominės energijos taiky- 
mo žmonijos civilizacijos raidai ženklu, ir dabar 
lieka netobulas ir be galo tolimas tam idealiam 

protui, kurį taip įtikinamai apibūdino Laplace! 
Tad ir vienas giliausių ir darniausių šio žmogaus 
proto kūrinių — matematika, netobulo intelekto 
darinys, niekados negalės pasiekti tobulumo ir 
būtinoje tolydinėje savo raidoje turės ieškoti ir 
kurti naujus matematiškojo tyrimo metodus, 
stengdamasi duoti griežtą logišką sprendimą visų 
tų problemų, kurias ji pati iškelia ir kurias jai 
duoda ir duos kiti gamtos mokslai, visų pirma 
empiriniai mokslai. 


IBIEIEIRACI NERA 


JONAS AISTIS SESERS BUITIES KRYžKELEĖSE 


Neseniai prabėgusių metinių šven- 
čių dienomis mane aplankė laukia- 
ma viešnia — devintoji Jono Ais- 
čio kūrybos knyga “Sesuo Buitis". 
Su džiaugsmu atvožiau voką, beveik 
vienu aisikvėpimu ją perskaičiau. 
Tiesa, toji devintoji, tai nedidelis J. 
Aisčio eileraščių rinkinys, tik 45 pus- 
lapiai, bet ji vieninga savo išgyveni- 
mu ir polėkiu, savo mintim ir išjaus- 
tu estetiniu vaizdu. Tuose negausiuo- 
se puslapiuose tikrai apstu subtilių, 
nuoširdžių ir krištolinių poezijos pos- 
mų. Atpažįstame Joną Aistį jo Pir- 
muosiuose žŽingsniuose, atpažįstame 
ir Laukime, paskutiniame 'Sesers 
Buities" knygų eilėrašty, kur poetas 
šitaip jautriai prabyla: 

Ir toks šviesus džiaugsmas ima, 

Kad atodūsiu giliu, 

Kaip švelnus šilų ošimas, 

Atneša puokštes gėlių 

Mielas ir smagus laukimas... 


Sesers buities kryžkelėse mes be 
paliovos laukiame. Laukiame myli- 
mos ir draugo, laukiame troškimų 
žiedo prasikalant, laukiame giedres- 
nio rytojaus, laukiame tiesos, perga- 
16s ir laisvės grįžimo. Ir visas šis 
mūsų gyvenimas, ar tik nėra ties 
kapų anga besibaigiąs laukimas? 
Subtiliai ir giliai simboliškai Jonas 
Aistis dainuoja Laukimą. Bet ir kas 
gi daugiau belieka poetui, kai dalia 
tokia pikta pamotė, kai pasaulis pra- 
rado pusiausvyrą, kai, anot St. Ylos, 
dievų miške siautėja žvėrys? Jis lau- 
kia. Stabterėjo prie savo kūrybinio 
darbo 25 metų gairės, gal kančios 
veriama širdimi atsiduso, ir laukia... 

“Sesers Buities" knygos, tai Jono 
Aisčio pėdsakai, atžymintieji jo nu- 
eitą kūrybinį kelią ir tą platų barą, 
kurį jis iškirto mūsų literatūros lau- 
ke. Tokia proga per maža apsiribo- 


ti recenzija. Reikia į jį pažvelgti iš 
toliau, reikia nors prisiminimais pa- 
gerbti žymųjį poetą, kurio širdis, 
kaip ir mūsų daugumo, tebėra kupi- 
na vilties ir laukimo, tebėra pilna 
tikėjimo. 

Dvidešimt penkeri metai yra dul- 
kė prie amžinybės slenksčio. Tačiau 
jie yra beveik ištisas šios žemės 
žmogaus gyvenimas. Per tuos dvide- 
šimt penkerius metus daugiausia sė- 
jama ir pjaunama. Ir yra tokis vidi- 
nis reikalavimas, vidinė ugnis — kuo 
daugiausia per tą laiką lobių su- 
krauti. Dvidešimt penkeri kūrybinio 
darbo metai, tai Žmogaus vasaros 
darbai. Tartum bitė, tuo metu jis 
stengiasi pripildyti gėrybėmis kiek- 
vieną korio ląstelę. Ir, štai, vieni ap- 
sikrauna medžiaga, o kiti eina į 
žmones ir dalina savo dvasios tur- 
tus, išdalina savo širdį kaip gyvybės 
duoną. 


Daug šalių apkeliavom, jau daug 
papročių regėjom. Sulinksta žmo- 
gaus nugara prieš jėgą, prieš despo- 
tizmą ir prieš kapitalą, bet širdies 
šilima spindi jo akys, kai jis žvelgia 
į savo tautos kūrėjo veidą. Gal ne 
be pagrindo Dostojevskis tarė, kad 
menas išvaduos pasaulį. Džiūgavo vo- 
kiečiai, kai iš tremties grįžo jų ra- 
šytojai, džiūgavo, kai Šveicarijoj gy- 
venąs Hesse buvo pagerbtas Nobelio 
premija. Matom, kad ir amerikiečiai 
moka kultūringai ir net iškilmingai 
savo kūrėjus atžymėti ir pagerbti. 
Didžiųjų tautų vyrai ir moterys, su- 
laukę vienokių ar kitokių savo veik- 
los sukaktuvių, gali ramiai atsilošti 
ir atsikvėpti, turi ko pasiklausyti ir 
kuo pasigėrėti. Ar nūdien tokią ap- 
linką turi lietuvis rašytojas ar kuris 
nors kitas mūsų kultūrininkas? Prieš 
pusmetį poetas Faustas Kirša, 


vienas žymiųjų pomaironinės lyrikos 
šulų, Amerikoj sulaukė 60 metų am- 
žiaus, bet net kultūros žurnalai ju- 
biliato nepastebėjo. Lietuviai šioj ša- 
ly savo jėgomis į dangų kėlė mūrus, 
krovė visokioms įmonėms turtus, 0 
dabar ne vienas viso gyvenimo san- 
taupom turtina ir taip jau turtingų 
miestų iždus. Tai, tartum, klaikaus 
likimo pasityčiojimas, bet tai yra 
tikrovė, kurioj netruks paskęsti ir 
daugumas naujųjų ateivių, jeigu tik 
laiku neišgirs motinos kalba tariamų 
žodžių. Įsivaizduoju tad ir Joną Ais- 
tį, užsidarius; nedideliame Putnamo 
miestely, Conn. valstybėj. Sukakties 
dieną, tikriausia, niekas jo neaplan- 
kė, niekas nuoširdžiau nepaspaudė 
rankos. Tvyrojo tik vienišumas ir... 
laukimas. Pagaliau, iš ko susideda 
tie jo sukaktuviniai metai? Gal tik 
vieną dešimtmetį jis buvo laisvas 
veikti ir kurti laisvoj tėvynėj, o pas- 
kui, išvykęs Prancūzijon kaip valsty- 
bės stipendininkas, atsidūrė tremty, 
iš kurios dar ir šiandien negali grįž- 
ti. Žinau, sugretinimas, kurį pada- 
riau, liūdnas yra, tačiau tai tik su- 
gretinimas, anaiptol ne ašaros. Man 
rodos, tikslingiau yra žvelgti kas- 
dienybei į akis, o ne smilkytis smil- 
kalais, kurie yra ne šių dienų, ku- 
riuose ir rytojus gali būti ne tasai 
įsivaizduotasis. 


Jonui  Aisčiui šiandien priklauso 
gražiausi žodžiai, nuoširdžiausi svei- 
kinimai. Savo kūryba jis nusipelnė 
gražaus akademinio pagerbimo, bet 
ar turime pakankamai atmosferos ir 
nuotaikos tiems žodžiams ir sveikini- 
mams tarti? Per pastaruosius dvejus 
metus mūsų literatūros gyvenimas 
pasinėrė nešvankioj emigracinėj ba- 
loj. Per tuos dvejus metus, nušali- 
nus etiką, orumą, taktą ir net pado- 
rumą, nelyginant šiukšlių, į mūsų li- 
teratūros lauką buvo prisvaidyta tiek 
seklių ir piktų frazių, paskleista tiek 
neapykantos ir nepagrįsto niekinimo 
bei niekinimosi, kaip dar, berods, nie- 
kad nėra buvę. Čia buvo pamirštas 
tasai giedras Aisčio laukimas, čia 
buvo pamiršta, kad tik kūrybos Žo- 
dis turi vienokia ar kitokią vertę, čia 

buvo pamiršti esminiai mūsų nūdie- 
nos rašytojų uždaviniai, pradėta kirs- 
ti šaka, ant kurios patys kirtėjai 
maivosi susitūpę, baisiai skėtriojant 
ir šūkaujant pradėta kovoti su vėjo 
malūnais. Berods, prof. J. Brazaitis, 
kažkuria proga viešai kalbėdamas, 
tarė, kad emigrantai — politiniai pa- 
bėgėliai — svetimose šalyse išgyvena 
tris regimus tarpsnius: pirmas esąs 
kupinas kūrybinių polėkių, pastangų 
susiorganizuoti, pasireikšti ir išsilai- 
kyti, antrame tarpsny emigrantas 
taikstosi su svetima aplinka, sten- 
giasi joje prigyti, atitrūksta nuo sa- 
vo bendruomenės siekimų, trečiame 
tarpsny vykstąs emigrantų masės su- 
skilimas, jų tarpusavė nesantaika ir 
net susiniekinimas. Mes esame gyvi 
liudytojai, kad tokia dalia ištiko 
skaičium ir intelektualiniu pajėgumu 
nemenką rusų emigraciją. Per 30-tį 
metų jos kaip ir neliko. Tų klaikių 
reiškinių jau apstu ir mūsų gyveni- 
me, tiek visuomeniniame, tiek ir 
kultūriniame. Tačiau aš vis dar ne- 
noriu sutikti, kad lietuvis rašytojas, 
ta gyvoji tautos siela, jau būtų pasi- 
davęs anai griaunamajai žvaigždžių 
įtakai. Vienu žodžiu, atmosfera tvan- 
ki, o nuotaika sunki (už tris žodžius 
kartais gali sulaukti trijų šimtų strė- 
lių). Tačiau reikia iš mūsų gyveni- 
mo išvytus žodžius atgal grąžinti, 
reikia širdį atverti, tuo labiau, kad 
Jonas Aistis yra tarpe tų, kurie pa- 
stoviai myli savo tautos žmogų ir 
stengiasi daugiau gero negu blogo 
surasti jo pastangose ir veiksmuose. 


Gal anapus tų 25 metų vieną kar- 
tą Kaune, Laisvės alėjoj, sutikau 
Petrą Juodelį, žmogų besisielojantį 
lietuvių grožine literatūra. Buvo va- 
sara, kvepėjo liepos, 0 mėlyname 
danguj plūduriavo baltų debesėlių 
ižas. Tada aš buvau vyras, jau išne- 
šęs savo vardą į viešumą pro Ado- 
mą Jakštą, J. Tumą-Vaižgantą, V. 
Putiną-Mykolaitį, Balį Sruogą, Ka- 
Zzį Binkį ir E. Radzikauską, išklausęs 
skaudesnių ir malonesnių sprendimų, 
jau vieną kitą bičiulį susiradęs ra- 
šytojų šeimoj. Petras Juodelis tada 
man tarė: 

— Žinai, Santvarai, turiu pačiam 
nepaprastą naujieną. Suradau poetą, 


tokį poetą, kokio mūsų literatūroj 
dar nebuvo. 
— Tai tikrai negirdėta naujiena. 


Kas jis toks? 

— Jonas Kossu-Aleksandravičius. 

— Palauk, iš kurgi tokia į tolu- 
mas nusitęsusi pavardė? Argi ne- 
būtų galima jos išversti į lietuvių 
kalbą (mat, buvau ir tebesu aršus 
pavardžių atlietuvinimo šalininkas)? 

— Tuo tarpu tai nesvarbu, — at- 
sakė man Juodelis. — Svarbu, kad 

Kossu puikus poetas. Savo dvasia ji- 
sai pačiam nebus svetimas. 

Petras Juodelis mane gražiai nu- 
teikė. Tuo metu, nors mano eiles jau 
spausdino rimtieji literatūros žurna- 
lai, jaučiausi labai vienišas. Mano 
artimieji draugai Antanas Rimydis ir 
Juozas Tysliava sutapo su Keturių 
Vėjų revoliucija, o aš, nors to lite- 
ratūrinio sąjūdžio sparnu ir užkabin- 
tas, negalėjau į jį įtilpti. Mano dva- 
sia ir poezijos samprata anaiptol ne- 
siderino į aną miesto triukšmą. Da- 
bar, va, tarta, kad yra ir daugiau 
tokių, kurie jieško savito ir origina- 
laus kelio. Norėjau susipažinti su 
Jonu Kossu-Aleksandravičium, norė- 
jau pamatyti ir paskaityti jo eilių. 
Vartydamas periodiką, vis dairiausi, 
ar nepamatysiu kur to šaunaus poe- 
to su egzotiška pavarde. Bet jis nesi- 
rodė. Teko dar palaukti, teko gero- 
kai laukti, kol mudu susidūrėm akis 
į akį. 

1926 m. man teko palikti Kauną, o 
1927 m. rudenį jau buvau Italijoj. 
Bent ketveriems metams su kaupu 
aš atitrūkau nuc laikinosios sostinės 
kultūrinio gyvenimo, pasinėriau į 
studijas, svaigau italų kultūros gau- 
siose apraiškose ir didybėj. Bet vis 
pro pravirų durų plyšį pažvelgdavau 
ir į nutolusią Lietuvą. Neprisimenu, 
gal 1928, o gal 1929 m. mane pasie- 
kė “Piūvis". Tame žurnale aš ir ap- 
tikau Joną Kossu-Aleksandravičių. 
Taigi mudu susipažinom ne namie, o 
žydrojo dangaus šaly Italijoj. Savo 
dvasia jis tikrai buvo man artimas, 
bet forma, tuo Aisčio subtilumu ir 
trapumu, gan tolimas. Gal todėl, kad 
mano širdis jau buvo tam susitikimui 
paruošta, aš, keletą kartų Kossu eilė- 
raščius perskaitęs, pats vienas sau 
tariau: 

— Tikrai, didis poetas gimė. 

Laikas, kaip neužtvenkiama upė, 
nesulaikomai bėgo. 1932 m. baigiau 
mokslus, dar sykį apkeliavau visą 
italų žemę ir grįžau į Lietuvą. Pra- 
ėjęs visą eilę šerengų, pajutęs kai 
kurių meno vadovų kandų būdą, pa- 
galiau tą patį grįžimo rudenį buvau 
priimtas į Valstybės Teatrą. Neilgai 
trukus, toj meno šventovėj man bu- 
vo įsteigtas net atskiras etatas (dėl 
kurio, bolševikams užplūdus Lietuvą, 
ne vieną kartą turėjau progos pajus- 
ti piktos valdžios ranką) — tapau 
operų vertėjas ir lietuvių kalbos prie- 
vaizda Operos Teatre. Negalččiau 
tarti, kad pirmieji žingsniai būtų bu- 
vę lengvi ir saldūs. Jei ne aprėžta 
tema, būtų galima daug kas papasa- 
koti apie teatro rūmų žmones ir jų 
darbus. Bet aš buvau jų tarpe, sten- 
giausi juos pažinti ir suprasti, o pa- 
sitaikiusius sunkumus įveikė jau- 
natvė, noras dirbti, noras kalnus nu- 


J. Aistis 


versti ir marias perbristi. Tokia idea- 
lizmo kupina dvasia, tokiu, pasaky- 
čiau, renesansiniu veržlumu alsavo 
ano meto Lietuvos žmonės. Susišildęs 
naujose pareigose, apsipratęs su dar- 
bu, pradėjau išeiti į gatves, į Laisvės 
alėją ir į žmones. Vėl sumezgiau ry- 
šį su Kazimieru Binkiu. Nors ir iš 
tolo sekiau Lietuvos literatūrinį gy- 
venimą, bet, tik grįžęs namo, paste- 
bėjau, kad mūsų poezija ir net proza 
per tuos beveik penkerius metus nu- 
žengė į priekį šuolius, pakilo neregė- 
tosna aukštumosna. Jaunųjų poetų 


prieky žygiavo kaskart vis labiau 
garsėjanti trijulė — Jonas Kossu- 
Aleksandravičius, Bernardas Braz- 


džionis ir Antanas Miškinis. Nei vie- 
no jų asmeniškai aš dar nepažino- 
jau, nors visi jie buvo beveik mano 
kartos vyrai. K. Binkis ragino daž- 
niau jį lankyti, o ten aš pamatysiąs 
ir Aleksandravičių ir Miškinį. Ta- 
čiau dienos lėkė, laiko buvo neper- 
daugiausia, tam pačiam kely vis 
prasilenkdavom. Tikriausia, jau ir 
tada egzistavo tasai “mielas ir sma- 
gus laukimas''! 

Jei atmintis dar visai nesubiro, Jo- 
ną Aistį susitikau ir susipažinau 
Valstybės Teatre. Pertraukos metu, 
kai vyko vienas šaunesnių literatūros 
vakarų. Aš tame literatūros vakare 
nedalyvavau, bet puikiųjų poetų tri- 
julė dalyvavo in corpore. Kokie pir- 
mieji įspūdžiai? Jonas Aistis man 
atrodė labai kuklus, drovus, kažkaip 
susivaržęs, net nekalbus. Tckis jisai 
man labai patiko. Norėjosi tvirčiau 
tą pažintį sumegzti, bet tokie daly- 
kai nekepa taip greitai kaip paploti- 
niai. O gal ir aš jam netinkamu bū- 
du apsireiškiau.  Vaidenasi dabar 
man vaizdai, iš ano vakaro atlėkę. 
Po literatūrinio subuvimo, manding, 
visi urmu mes nuėjom į Metropolį. 


Ten gražiai linksminomės, nemažai 
postringavom, bėt Jonas Aistis man 
buvo šaltas ir abejingas, nors korek- 
tiškas ir mandagus. Ak, tuo metu, 
tai aš tik vėliau sužinojau, jisai jau 
turėjo širdies draugą — Antaną 
Miškinį, tai mano pastangos įsiteikti 
ir negalėjo rasti atgarsio. Tikrai, be- 
rods, retai kada pasitaiko tokia bi- 
čiulystė tarp dviejų rašytojų, kokia 
yra buvusi tarp Jono Kossu-Aleksan- 
dravičiaus ir Antano Miškinio. Susi- 
draugavo juodu mokyklos suole, o 
paskui, jei matai jų vieną, tai atro- 
do, kad jis čia dar ne visas, dar 
kažko šalia jo trūksta. Dabar, va, 
vieną sesuo buitis atbloškė į Putna- 
mo miestelį, o Antanas Miškinis vėl 
kažkur... 

Taigi, nauja draugystė nesusimez- 
gė, bet aš vėl grįžau į tas gretas, 
kuriose visada buvo mano širdis. Ga- 
li būti tampresni ar vėsesni mūsų 
tarpusaviai ryšiai, bet kūrybos mei- 
lė, dailiojo žodžio meilė ir tasai ais- 
tinis katarsis visus mus apjungia, ta 
pačia šilima gaivina darganoj ir 
giedroj. Atseit, mano grįžimas į ra- 
šytojų tarpą prasidėjo. Berods, ne- 
trukus Ukmergėj buvo rengiamas li- 
teratūros vakaras, kuriame jau ir 
man teko dalyvauti. Jaučiausi kaip 
debiutantas, nes ilgesnį laiką tokiuo- 
se parengimuose nesirodžiau, 0 ir 
daugumas to vakaro dalyvių — tie 
naujieji vardai. šokęs į pirmąją ug- 
nį, kaip turiu paprotį, turėjau pro- 
gos pro užuolaidos kampą stebėti ir 
klausyti savo naujųjų kolegų pasiro- 
dymo. To vakaro prisiminimai tebė- 
ra gyvi ir šiandien, kaip ir pati Uk- 
mergė, besipuošianti naujais pasta- 
tais, nauju gyvenimu ir jau ne mas- 
kolišku miesto reikalų tvarkymu... 

Bernardas Brazdžionis, ir Ameri- 
koji girdimas literatūros vakaruose, 
nuo Ukmergės iki šių dienų liko išti- 
kimas savo skaitymo stiliumi. Net 
tokius lyrinius deimančiukus, kaip jo 
“Per pasaulį keliauja žmogus“, jis 
skaito galingu ir pakeltu balsu, ta- 
rzytum bardamasis. Tačiau tame glū- 
di Brazdžionio skaitymo originalu- 
mas ir grožis, tame skaitymo suges- 
tija. Kazys Inčiūra, kartu ir dramos 
teatro aktorius, savo lakios vaizduo- 
tės eilėraščius Ukmergėj paskaitė 1a- 
bai gražiai. Antanas Miškinis pasiti- 
kėjo savim, turėjo išjieškotą pozą, 
skaitė graudendamas ir truputį dai- 
nuodamas. Tas jam pritiko, tame bu- 
vo Miškinis. Aš laukiau Aisčio, tuo- 
met dar Jono Kossu-Aleksandravi- 
čiaus. Jo pasirodymas į salę įnešė 
giedrą ir šilimą. Jau tada Jonas Ais- 
tis buvo besimokančio Lietuvos jau- 
nimo mylimasis. Jo vardą linksnia- 
vo studentai humanitarai, jo knygas 
grobstė gimnazijų mokiniai. Ir UKk- 


mergėj jisai jau buvo pažįstamas, 
bet ir čia į sceną jis išėjo kukliai, 
nedrąsiai, lyg savęs bijodamas (visiš- 
ka priešingybė Ant. Miškiniui). Ir 


skaitė jis iškeldamas kiekvieną 
reikšmingesnį žodį, išryškindamas 
vaizdą, susiradęs savitą skaitymo 


melodiją. Rodos, ir dabar galėčiau 
užrašyti tas natas, kurios kilo iš to- 
kių posmų: 

Toli, už marių mėlynųjų, 

Už šilo, už laukų, 

Ten karalaitę pamotė išgujo, 

Išgujo iš namų. 


Ruduo. Lietus. Ir šuo ten kaukė 
Nedrąsiai, patylom... 

O karalaitė buvo šviesiaplaukė, 
Akim kaip linas mėlynom... 


Arba: 


O, kaip tavęs man neminėti! 
O, kaip tavęs man nekartot! 
Žiogeliai šoko menuetą 

Nakty iš tūkstančio naktų... 


Ukmergėj literatūros vakaras pa- 
sisekė. Visi mes buvom gražiai įver- 
tinti ir pagerbti, bet Jonas Kossu- 
Aleksandravičius savo subtilia lyri- 
ka gal daugiausia gerbėjų tenai su- 
sirado. Po vakaro, manding, visi mes 
buvome pakviesti vaišių pas banko 
direktorių Pijų Grajauską. Kai nū- 
dien atsigrįžti į tas dienas, kai ap- 
žvelgi vėlesnių įvykių lauką, tai tie- 
siog apčiuopiamai pajunti, kokie ma- 
ži mes esam prie užvertų rytojaus 
durų. Argi mes tada žinojom, argi 
pats Aistis tada nujautė, kad Gra- 
jauskų namuose auga puiki mergai- 
tė, kuri jį lydės per įsisiūbavusį gy- 
venimo vandenyną? Bet tai įvyko. Ir 
tai yra gražu, kaip visada bus gra- 
žu prisiminti, kad mes viešėjom Uk- 
mergėj. 

Sakoma, kad kelionės žmones su- 
jungia ir išskiria. Kelionė į Ukmer- 
gę mudu su Aisčiu suartino. Aš pra- 
dėjau užeiti pas jį į Žemės Banką, 
kuriame jis dirbo ir kur gal bandė 
ne vieną eilėraštį parašyti. Nuošir- 
džiai pasikalbėdavom, o kartais gal 
ir pasiguosdavom. Mačiau, kad ban- 
ko aplinka jo sielai svetima, bet kas- 
dieninės duonos iš rašytojo plunks- 
nos Lietuvoj dar neužteko. Teko tad 
tarnauti mamonai, o šalia jos sosto 
nevisada mūzos skraido. Be to, ži- 
nojau, kad Aistis negali rašyti ir 
braukyti. Jeigu jis parašo eilių pos- 
mą, iš jo vieną žodį išbraukia, tai la- 
pa meta ir pradeda kurti iš naujo. 
Ak, ir tame nesunku įžvelgti jo gi- 
lų estetinį jausmą, tą jo apdainuo- 
tąjį kūrybinį katarsį. Nežiūrint, kad 
dirbo banke, Aistis tuo metu pla- 
čiai reiškėsi kaip lyrikas ir kaip kul- 
tūrinis publicistas. Apie Joną Aistį 
kaip lyriką labai gražiai ir tiksliai 


yra kalbėjęs Ant. Vaičiulaitis. Va, 
tie jo žodžiai: 

“Jonas Kossu-Aleksandravičius sa- 
vo žodį įrėžia taip aiškiai ir tokiu vi- 
daus atkaklumu, kad imi galvoti apie 
tuos auksakalius, kurie kadaise taip 
kantriai ir su tiek meilės brėžė smul- 
kiausias detales. Tasai poeto tikslu- 
mas ir griežtumas yra gimęs iš ilgo: 
įsiklausymo ir budėjimo ties pražys- 
tančiu žiedu, tirpstančiu sniegu, 
žvaigždžių dangumi, pūstelėjusiu kal- 
nų vėju, ties pasakomis, naktimis, ši- 
lais, aidesiais ir tyluma. Iš jo eilė- 
raščių gaunamas įspūdis, lyg jis mus 
vestų į tolimo žavesio, į dainų, nuo- 
stabiųjų raštų praeitį, į labai gra- 
žias dienas ir stebuklingas vietas, 
kurių tačiau niekad neprieinam, lyg 
išguiti Rojaus vaikai. Dėl to jo ly- 
rika skendi pesimizme, didžiuliam 
sielvarte ir nerime..." 


Publicistiniai J. Aisčio straipsniai 
buvo išleisti atskira knyga, pavadin- 
ta “Dievai ir smūtkeliai". Jeigu poe- 
zijoj Aistis yra intymus, trapus ir 
subtilus, tai publicistikoj jo žodžiai 
kartais ir gana griausmingai su- 
skambėdavo. Ypačiai smarkiai buvo 
komentuojamas jo ginčas su prof. 
Balčikoniu dėl Kossu-Aleksandravi- 
čiaus pavardės. Bet laikas lekia, 
žmonės daro vingius, o kartais atsi- 
grįžta į tą, prieš kurį šiaušėsi. Jo- 
nas Kossu-Aleksandravičius kadaise 
tą pavardę, skambančią išdidžiai ir 
bajoriškai, gynė, o dabar jis yra tik 
Jonas Aistis. Tartum viskas 
subėgo į tą žemės grumstą, iš kurio 
visi mes esam kilę. Aš tuo gėrėjau- 
si, aš tuo ir dabar džiaugiuosi. Ir 
tikrai miela, kad mano bičiulystė su 
Jonu Aisčių, su tuo puikiu žmogum, 
nėra prislėgta jokio šešėlio. Kartą 
jis mane aplankė net Palangoj, kur aš 
buvau surentęs gūžtą rytojaus šal- 
tesnei dienai. Nepajėgiau ilgesniam 
laikui jo sulaikyti, jis valandą kitą 
pasėdėjo atvirame lange, kažkodėl 
vėl buvo nekalbus ir, truputį atsikvė- 
pęs, išvažiavo į Kauną. Aš negau- 
džiau jo žvilgsnių, net nepastebėjau, 
bet jis Palangoj pamatė mano Mo- 
tiną, kurią vėliau jautriu ir šiltu Žžo- 
džiu prisiminė. Tokis yra Jonas Ais- 
tis. Ir, va, už tą pastabumą mano 
širdy jam yra daug nuoširdaus ir 
tyro dėkingumo. 


Drauge pabūti, drauge keliauti su 
Jonu Aisčiu ir dar mums teko ne 
vieną kartą. Prisimenu Dotnuvą, Lie- 
tuvos Žemės Ūkio Akademiją, su jos 
miela profesūra ir judria akademinė 
jaunuomene, su tais būsimais žemės 
ūkio tvarkytojais ir kėlėjais. Ir ten 
buvo rengiamas literatūros vakaras. 
Važiavom vėl visas būrys. Mekeno 
Liudas Gira, sąmojais šaudėsi Anta 

nas Rimydis su Antanu Miškiniu, 
retkarčiais į jų kalbas įsiterpdavo ir 
Jonas Aistis, tada Jonas Kuosa-Alek- 
sandriškis. Akademijos salėj litera- 
tūros: vakaras praėjo pakilioj nuotai- 
koj ir gal net priedangoj akademinio 
iškilmingumo. Po vakaro — vaišės, 
paruoštos guvių studenčių agrono- 
mių. Prie vaišių stalo valgėm ir gė- 
rėm, dainavo studentai, dainavo ii 
poetai. Kaip tokiais atvejais beveik 
visada pasitaiko, šeimininkai pristojo, 
kad..aš: -padainuočiau vienas. Nesi- 
duodamas per ilgai: raginti, pakilau 
ir padainavau porą populiarių itališ- 
kų dainų. Tačiau tuo metu italai bai- 
gė užimti Abisiniją, metė tam žy- 
giui; paremti į. Mussolinio paruoštus 
maišus. vedybinius „žiedus ir kitas 
brangenybes, o karalių karalius Sa- 
lasi jau keliavo. į Londoną: Mano ne- 
apdairumas, pasirodo,. buvo .begėdiš- 
kas. Jis nepaprastai papiktino mano 
jaunystės dienų brolį Antaną Rimydį 
ir naują bičiulį Antaną Miškinį. Gir- 
di, kaip aš galėčiau drįsti šu uzurpa- 
torių dainomis ir su jų kalba šiame 
pobūvyje pasirodyti! Nuotaika šilo, 
žodžiai darėsi vis garsesni, šeiminin- 
kai pradėjo nerimauti. Aš pažinojau 
savo draugus, tad didelio pavojaus ir 
rimto susikirtimo nelaukiau. Bet ku- 
rį laiką kovos „lauke už italų dainas 
aš skerečiojau vienas. Mano priešai 
darėsi vis atkaklesni ir vis labiau 
niršo, nes aš jų puolimus mėginau 
paversti juoku. Ir oras jau gerokai 
buvo įkaitęs, kai pakilo Jonas Aistis 
ir pareiškė, kad jis kovosiąs drauge 
su Santvaru. Tai kardą iš rankų iš- 
mušė Miškiniui, o su Antanu Ri- 
mydžiu mums irgi nederėjo kaip gai- 
džiams kautis. Aprimom, o aš vaišių 
rengėjus paprašiau, kad jie niekad 
daugiau neragintų manęs dainuoti. 
Esmėj tai buvo juokingas vieno dai- 
niaus nuotykis. Kitą rytą, kai suki- 
lom ir važiavom į traukinį, vėl visi 
buvom lietuviai. 

Dabar prisimenu šiltą rudenio va- 
karą. Rinkomės į Kauno geležinkelio 
stotį. Rinkomės Prancūzijon išlydė- 
ti mieląjį Joną Aistį, kuriam Švieti- 
mo Ministerija paskyrė aukštiesiems 
mokslams eiti stipendiją. Tuo metu 
pasauly nerimas didėjo, nes Hitlerio 
puikybė augo ne dienomis, bet valan- 
domis. To nerimo smūgius ir mes, 
lietuviai, aiškiai jautėm. Tačiau ne- 
drįsom tarti, kad atriedą įvykiai, 
kaip apokalipsiniai žvėrys, pavergs 
mūsų tautą, sunaikins mūsų laimėji- 
mus, išgrobs mūsų aruodus, išnie- 
kins mūsų brolius ir seseris, o dau- 
gelį privers jieškoti prieglaudos sve- 
timose ir tolimose žemėse. To visuo- 
tinio nerimo įtakoj vyko ir atsisvei- 
kinimas su Jonu Aisčiu Kauno stoty. 

Jis iškeliavo, o mes likom. Bet mes 
nežinojom, kad jau tada jis iškeliavo 
į tremtį, mes nežinojom, kad iš rytų 
atkils barbarai ir sutrukdys jo grį- 
žimą, kad ateis baisios valandos, ka- 
da ir mes turėsim atsiplėšti nuo tėvų 
šventovės slenksčio. Daug sielvarto 
ir 'daug skausmo gali žmogaus šir- 
dis pakelti, bet neteisybė tokia dide- 
lė ir tokia rūsti, o mūsų balsas toks 
negirdimas. Tiesa, dalelė šeimos su- 
sirinko čia, Amerikoj. Jonas Aistis 
keletą metų :buvo tos, šeimos pirmi- 
ninkas, bet ar visi čia, kurie aną 
kartą buvo Kauno geležinkelio sto- 
ty? Vienas kitas jų išniekino save 
ir savo vardą, o kiti krito kovoj kaip 
didvyriai. Mes turim čia Aistį, turim 
Brazdžionį, o trečiasis tos šauniosios 
trijulės — Antanas Miškinis — gal 
kažkur jau audrų nublokštas. 


Maskoliai atnešė į Lietuvą baisią 
vergiją, baisią priespaudą, maro die- 
nų baimę ir siaubą. Aš tai mačiau 
savo akimis ir sąmoningai tariu — 
maskoliai, nes Stalinas yra tik puo- 
džius, kuris iš to maskoliško molio 
pasigamino milijonus niekšų. Kur jūs 
matėt kitą tokią tautą, kuri taip be- 
atodairiškai pašiduotų blogiui? Keis- 
ti ir nesuprantami todėl man atrodo 
tie mano tautiečiai, kurie dar ir 
šiandien kalba apie rusus, apie jų 
širdį ir kultūrą. Berods, kiek mūsų 
tautos istorija atsimena, mes iš mas- 
kolių patyrėm tik bestijališkumą, tad 
ar nė metas mums būtų ir dvasinės 
šviesos kitur pajieškoti, jeigu jos 
namie nerandam. Tačiau ne apie 
tai čia yra vieta kalbėti. šioj pa- 
straipoj aš tik norėjau tarti, kad 
Liudas Gira, Petras Cvirka ir gal 
dar vienas kitas, kai tik atplūdo bol- 
ševikai, stengėsi Joną Aistį iš Pran- 
cūzijos parsikviesti į Lietuvą. Ačiū 
Dievui, Jonas Aistis sirenų balso ne- 
paklausė, pasirinko tremtį ir liko 
Prancūzijoj. Tuo būdu jis nematė to 
košmaro, kurį išgyveno visi tie, ku- 
rie aną rudenį pasiliko Kauno stoty. 
Dėl to ir tauta jo krištolinėj sieloj 
gali atsispindėti kaip kankinė, kaip 
Madona su septyniais kalavijais per- 
verta širdim... 


Atmosfera 
niauri, 


įaudrinta, nuotaika 
bet aš stengiausi grąžinti į 
mūsų kasdienybę tą nuoširdumą, ku- 
ris, Mano manymu, yra būtinas, kai 
mes kalbam apie vienas kitą, kai 
mes kritikuojam vienas kitą. Ir Joną 
Aistį vaizdavau tokį, kokį jį sesers 
buities kryžkelėse 


pamačiau, paži- 
nau ir pamilau. Bet dar vieną sykį 
paimkim “Sesers Buities" knygas ir 


pacituokim posmą, kurį Jonas Aistis 
skiria Poezijai: 


Tu buvai man švelni — giedras 
. [pavasaris 


švietė tavo veiduos; guodė ir 
[linksmino 


Tavo dangiškos rankos 
Sielvarte nusiminusį. 


Teisybė, gausiomis skausmo ir 
sielvarto kekėmis apkibo mūsų gyve- 
nimo medis. „Bet argi jau nėra ap- 
raiškų, kurios mus jungtų? Argi dai- 
liojo žodžio ir ir poezijos meilė turi 
būti vis kitokia? Suprantama, tie 
klausimai ne vienam sukaktuvininkui 
yra taikomi. Su Jonu Aisčiu dabar 
mes dažniau susitinkam ir, aš pui- 
kiai matau, kad jis nėra nei tokis 
savy paskendęs, nei tokis drovus, net 
nei tokis nekalbus. Jis moka pasa- 
koti ir turi ką pasakoti. Jis yra to- 
kis pat jautrus ir subtilus žmogus, 
koks jis yra poetas. Drauge su Ta- 
vim, mielas Jonai, aš tikiu Poeziją ir 
tikiu Laukimą. Ir jau vien dėl to 
sesuo buitis yra kupina gėrio ir gro- 
žio. 

Stasys Santvaras 

NAUJOSIOS POEZIJOS ANTOLOGIJA “žEME" 


Ilgai laukta “Žemė" pasirodė. Pui- 
kus liuksusinis leidinys, pavadintas 
antologija. Jaunųjų poetų antologija 
galėjo pasirodyti ir trečiųjų “Vaini- 
kų" vardu. Atrodo, kad Kazys Bra- 
dūnas nenorėjo tęsti gražiai pradėtos 
Kazio Binkio tradicijos, ir greičiau- 
siai dėl to, kad Binkis ; savo vaini- 
ką rinko ne tik puošniąsias darželi- 
nes, bet ir kuklias laukų gėles. “Že- 
mėje" norėta padaryti atranka, kuri 
g21 daugiau laikui priklauso. Visa tai 
primenu, kad pirmų “Vainikų R 
Kirša buvo jaunesnis už "Žemės" 
Bradūną, o Binkis, Putinas iv Sruoga 
jaunesni už Nyką-Niliūną ir Nagį. 
Tokia antologija būtų galėjųsi pla- 
čiau reprezentuoti paskesnę kartą ir 
patalpinti vieną kitą tikrai joje vie- 
tos vertą autorių, netilpusį antruos: 
*“Vainikuose", kaip H. Radauskas ir 
dar vienas kitas. 

Bet norėčiau juos teisinti. Si kar- 
ta gyvena ypatingas dienas, kurios 
jucs išskyrė ir išblaškė po visus 
kraštus. Naujos kartos sąlygos, tlu- 
rint galvoje poetų kūrybai pajėgiau- 
sius metus, nėra pavydėtinos: ant jų 
jaunystės pečių laikas uždėjo jų pa- 
šaukimui perdaug sunkią naštą. Ki- 
ta: antrųjų “Vainikų karta buvo iš- 
kėstomis rankomis sutikta ne tik vy- 
resniosios kartos, bet ir maironinės 
kartos veteranų. Žemiečiai gal ir tuo 
atžvilgiu yra nuskriausti, nes jie ne- 
turėjo laimės intymiau su vyresnią- 
ja karta susieiti ir bendrauti. Visada 
yra daug kartas skiriančių dalykų, 
bet yra daug ir tokių, kurie jas jun- 
gia vienon šeimon. 

Tai jaučiu reikalo pastebėti, nes 
didelė įvado dalis (37 psl.) skirta 
jaunųjų; poezijos dvasiai ir gene/a- 
cijų santykiams aiškinti, kur yra šio- 
kių tokių netikslumų, kurie gali su- 
klaidinti skaitytoją. J. Girnius, kal- 
bėdamas apie vyresniosios kartos pa- 
sukimą į visur.meninę poeziją, rašo: 
“gal užtat ir pasipila kartais anie 
“keiksmažoužiai"... |. .“ko gi rei- 
kalaujama iš mūsų poetų, kai jie ba- 
rami"... “ir jeigų naujiesiems mūsų 
poetams neretai prikaišiojamas “ne- 
visuomeniškumas", tai greičiau dėl 
to, kad norima juose rasti tik savo 


pačių pagražintas frazes, o ne klau- 
sytis, ką jie patys turi mums šiuo 
laikų pasakyti“ (29 psl.) Nežinau, iš 
kur tai ištraukta. Gyvai sekiau spau: 
dą, ir man niekur neteko užtikti jo- 
kių senosios kartos reikalavimų nau- 
jajai kartai. Būčiau tikrai dėkingas 
J. Girniui, jei jis man nurodytų, kur 
ir kada jaunoji karta taip dažnai vy- 
resniosios buvo puolama, kur ir kada 
jai buvo statomi toki reikalavimai! 

Apskritai paėmus, įvadas puikus, 
tačiau reikėtų šis tas patikslinti. J. 
Girnius džiaugiasi, kad mūsų jaunie- 
ji poetai tiksliame ir teisingame ke- 
lyje, nes naujoji poezija gili ir idė- 
jiška. Su tuo nenorėčiau sutikti, nes 
pecezijoje ir apskritai mene ne tiek 
svarbu, kas pasakyta, bec saip pa- 
sakyta, ne kas išreikšta, pet kaip iš- 
reikšta. Lazda visada turi du galu. 
Man kažkas tvirtino, kad, atskiro“ 
paėmus, geras daiktas yra pienas ir 
geras daiktas žibalas, bet kai pieną 
sumaišai su žibalu, tai gaunasi visai 
netinkamas daiktas, kurio negali nei 
deginti, nei gerti. Poeziją sumaišius 
su filosofija gaunasi tas pats: nei 
poezija, nei filosofija. 
reikia kritiko, literatūros 
specialisto. ši karta būtų buvusi pa- 
ti laimingiausia, jei. . 1r ne dėl to, 
kad ji užaugo nepriklausomoje Lietu- 
voje, kad ją suformavo lietuviška 
mokykla, kad ji turėjo aukštoje mo- 
kykloje rimtus savus literatūros pro- 
fesorius  (Biržiškus,  Ambrazevičių, 
Mykolaitį ir Sruogą) ir savus filoso- 
fus (Šalkauskį, Maceiną ir Girnių), 
bet kad ji turėjo labai rimtų vilčių į 
tai, ko kitos kartos stigo ir mes visi 
tebestingame, — į savus daug žadė- 
jusius kritikus (Indriliūnas ir Krivic- 
kas). Poetai, neturėdami kritikų, vi- 
sada bus vieniši ir užguiti. Filosofas 
gali labai mėgti poeziją, gali ja do- 
mėtis ir sielotis, bet jis bus tik me- 
gėjas ir niekad jis specialisto ne- 
atstos. 

Mūsų jaunosios kartos poeziją pa- 
veikė, manding, trys veiksniai: savi 
ir svetimi filosofai bei filosofinė poe- 
zija; bendros Vakarų Žmogaus nuo- 
taikos, ir, nustebsite, Vilnius. Poezi- 
jos susibičiuliavimas su filosofija nė- 


Poezijai 


Ta Mūsų nuopelnas. Tai bus svetur 
filosofų rasta geležėlė: Rilkės “Duno 
elegijos", Fray Luis de Leon ir kita. 
Nežinau, kas, be filosofų, šiandien 
žinotų Rilkę, jei jis būtų neparašęs 
“Valandų knygos" ir kitų dalykų, 0 
tik tas elegijas. Ir naujosios kartos 
nevisuomeniškumas, kuriuo aš labai 
abejoju, lygiai nėra mūsiškis: kas jai 
yra būdinga, tas yra būdinga Vakarų 
jaunimui (18-35 metų žmonėms). Ne- 
seniai skaičiau, kad septyniasdešimt 
penki Sorbonos studentų nuošimčiai 
nesidomi politika ir jos stačiai neap- 
kenčia, o ir likusieji ja mažai domi- 
si, tik zeikalų verčiami dalyvauja 
oficialiose politinėse organizacijose. 
Iki šio karo ant tos mokyklos šali- 
gatvio vis būdavo kraujo, ir išimti- 
nai nuo politinių studentų riaušių. 
Jaunimas politika nusivylė ir ja ne- 
tiki. Štai kada mes pradėjome su 
Vakarais eiti koja kojon! O Vilnius 
bus paveikęs bent tris antologijos 
dalyvius. Tuos, kurių poezija turi 
epišką atspalvį ir gerą dozę patoso. 
Kaip? Gal tuo pačiu keliu, kaip ir 
Vakarų jaunimo nuotaikos. Yra da- 
lykų, kurie plūduriuoja ore, kaip Die- 
vo Dvasia virš vandenų, ir mus vei- 
kia. Gal tarpiškai? Gal per kitus? 
Vilniuje, mat, gyva Adomo Mickevi- 
čiaus dvasia, ypač Konrado improvi- 
zacija. Lenkų lyrika epiška, ji turi 
fabulą, be to— gražbylė. Ar tai blo- 
ga, ar gera — sunku pasakyti, nes 
visa priklausys nuo to, kaip tuo bū- 
du mūsų jaunoji karta išreikš save 
ir laiką. 

J. Girnius sako: "iškyla jų kūrybi- 
nis giminingumas ne tiek iš tarpu- 
savio santykių, kiek iš jų santykių 
su savo pirmtakų karta". Pagrindas 
silpnas. Be to, ar ne tiksliau ' kū- 
rybinį giminingumą“ pavadinus pa- 
prastu kartos solidarumu. Kokia ga- 
li būti kūrybinė giminystė tarp Bra- 
dūno ir Nykos-Niliūno? Bradūnas 
dar daugiau nei viena koja stovi vy- 
resnioje kartoje. Jis išaugęs iš mūsų 
žemės ir mūsų poezijos (Brazdžio- 
nio). Tai suprantu gera prasme: jis 
yra originalus, savitas, stiprus, bet 
forma ir turiniu senoje mūsų poezi- 
jos tradicijoje, subtilus ir meistriš- 
kas — kaikurie jo dalykai atlikti 
auksakalio skaptuku, tik gal temati- 
koje kiek lygus ir vienodas. Kėkš- 
tas — tai nei naujiena, užaugęs 
lenkiškosios poezijos dvasioje, bet 
antologijoje ir naujoje knygoje ( 'Ra- 
mybė man") tos įtakos baigia atsi- 
kratyti ir yra padaręs milžinišką pa- 
žangą. Nuoširdžiai jį sveikinu. Ma- 
černis — nuostabiausias mūsų rašto 
žmogus: jo vizijų kalba priartėjusi 
prozą, bet drauge ji yra orinė sielos 
kalba, pilna giedrios nostalgijos ir 
ramumo. Tikrai gaila, kad tą didelį 

ir pilnai neprasiskleidusį mūsų poe- 
zijos žiedą laikas taip anksti nusky- 
nė. Nyka-Niliūnas — gaivališkiau- 
sias mūsų rytų aukštaitiškos tradici- 
jos poetas. Jis reiškiasi galingomis 
improvizacijomis, išmeta iš savęs kū- 
pančią stichiją, turi susidaręs suges- 
tyvų ir gilų balsą. Iš visų jis yra 
filosofiškiausias. Jį galima laikyti 
būdingiausiu šio būrio žodžių, lyg ir 
jo minties atstovu. Antra vertus, ne- 
visur jis tą stichiją apipavidalina, be 
to, tarpais suabstraktėja ir pasigau- 
na teoretinio stiliaus, nors jo siela 


— lyriška. Nagys stipri ir ga- 
linga poetiška asmenybė: kietas, or- 
ganizuotas, nuostabiai išradingas, 


subtilaus jausmo, bet nevisur lygus: 
dažnai tikrą šedevrą seka seklesni 
dalykai. Dabar gi jų patys pajėgiau- 
si ir kūrybingiausi metai, o jie, kaip 
visiems, amžius netvers. Didelis ta- 
lentas yra retas. Mes galime daug 
suprasti, pateisinti ir atleisti, bet lai- 
kas nieko neteisina. 

Būtų neteisinga nutylėti “Žemės 
teoretiką: jis su tokia meile ir su to- 
kia erudicija supažindino mums savo 
bendrus. Antologijos įvade daug tei- 
singų ir gražių minčių, kurios pra- 
šosi  medituojamos ir svarstomos. 
Daug baisių ir karčių žodžių mums 
visiems. Panašiai ir aš kadaise ra- 
šiau toje savo nepopuliarioje ir kor- 
sakų išdergtoje knygoje. Ne šiandie 
mums mūsų šviesuomenė “inšiūrini- 
mais" rūpinasi. Priėjau išvados, kad 
tautą reikia priimti tokią, kokia ji 
yra: su jos garbe, su jos žaizdomis ir 
su jos pūliais. Esu tikintis Žmogus ir 
žinau, kad be Apveizdos valios ir ži- 
nios tokia didelė šviesuomenės dalis 
negalėjo palikt savo žemės. Jei ji ne- 
laimėje užmiršta savo tautą, tai reiš- 
kia, kad ji niekad jos nebuvo atsi- 
minusi. Jei ta mūsų šviesuomenė čia 
žus, tai gal mes turėtume už tai būti 
dėkingi Viešpačiui, kad jis apvalė 
mūsų tautą jos prisikėlimo dienai. 
Išimčių buvo, yra ir bus visuose 
luomuose, visose profesijose ir visose 
generacijose, o mūsų tauta kaip tik 
tomis išimtimis, tais Viešpaties Die- 
vo durneliais ir buvo visada gyva. 

Baigiant reikia pastebėti, kad la- 
bai didelė antologijoje tilpusios me- 
džiagos dalis jau kelis kartus skelb- 
ta. Šiaip knyga graži, meniška, kū- 
rybos žiedų kupina ir tikrai verta 
susidomėjimo. 

J. Aistis 


ŽMONĖS IR ŽVĖRYS 


Žmogus tampa tarsi žvėrimi, kai 
sutrypia tai, kas jį nuo Žvė- 
ries skiria: Dievo paveikslą, įspaus- 
tą Žmogaus prigimtyje. Kasdie- 
niškose sąlygose to nepastebime 

Stasys Yla 


taip ryškiai, nes žvėriškąjį Žmogaus 
reiškimąsi aptramdo valstybės įsta- 
tymai. Sužvėrėję žmonės ir iškrypė- 
liai, kurie pasidaro visuomenei pavo- 
jingi, uždaromi už grotų. Karo me- 
tu, o ypač toje valstybėje, kuri ir 
savo įstatymuose Dievo balsą užslo- 
pina, žvėrys sustoja vartuose, o žmo- 
nės suvaromi už spygliuotų virbų. 
Koks tada esti čia gyvenimas, ap- 
rašo Stasys Yla, buvęs žmogžvėrių 
rankose ir naguose. Kad iš jų dar 
gyvas išėjo, yra tiek pat nuostabus 
daiktas, kaip ir jo parašyta knyga. 
Gali ją skaityti ir labai atidžiai, vis- 
tiek visko neperpranti: lieka tamsi 
žvėries paslaptis, kaip tas neįspėja- 
mas apokalipsinis skaitmuo, kuris 
vis dėlto žmogaus vardą reiškia. 
žvėris, tas tikras gyvulys, nieka- 
da nenupuola žemiau savo prigim- 
ties. Žmogus gi nukrinta žemiau gy- 
vulio. Tuc jis parodo, kad nėra žvė- 
ris. O jei toks nėra, kaipgi žvėriški 
atrodo jo darbai, aprašomi toje St. 
Ylos knygoje: Žmonės ir žvėrys die- 
vų miške. Net patsai miškas, ku- 
riam senieji lietuviai buvo dievų var- 
dą davę (ten buvo jų žemė), naciš- 
kų žmogžvėrių buvo paverstas it ko- 
kia velnių dumblyne arba, kaip autc- 
rius pastebi, “mirusiųjų miestu... 
Tūkstančiai, čia negimę, mirė nuo 
nuodingų švirkštų, nuo dujų, nuo šū- 
vių. Iškilmingiausia mirtis buvusi 
kartuvėse. Miesto pakraštyje buvęs 


išmūrytas pečius, kuris degęs dieną 
ir naktį ir buvęs kūrenamas žmonių 
lavonais". Kūrenę jį žmonės, tikri 
žmonės, bet jie garbino žvėrį ir jo 
žymę ėmė į savo kaktą ir ant ran- 
kos (Apr. 14, 9). 

šita žvėriška ranka, pasiženklinusi 
sulaužytu kabliuotu kryžiumi, 1943 
metų pradžioje sugaudė 46 iškilius 
mūsų inteligentus iš įvairių profesi- 
jų ir sukišo į Stutthofo kacetą, prie 
gražių Baltijos marių, kur kadai bu- 
vo sena lietuvių žemė. Autorius nuo 
čia ir pradeda pasakoti slopią ir 
skausmingą, savo ir suimtųjų draugų 
kančią — tuos šiurpius ir nykius ka- 
ceto pergyvenimus. 

Kai 1943 metų kovo mėn. 25 d., 
praėjęs Kauno, Tilžės, Karaliaučiaus 
ir Marienburgo kalėjimus, iš sunkve- 
žimio jis buvo išlaipintas su kitais 
prie Stutthofo stovyklos, “gražus 
miškas supo šią vietą ir ošė taip ra- 
minamai, kaip kurorte". Atokiau sto- 
vėjęs dvieju aukštų mūrinis namas 
ir vienaaukščiai mediniai namai, 
šviesiai pilka spalva dažyti; prie jų 
buvęs įrengtas mažas sodelis su fon- 
tanu ir gulbės nameliu; visur buvę 
galima pastebėti vokiškas tvarkin- 
gumas ir švarumas, net mediniai sto- 
vyklos vartai buvę dailiai lentelėmis 
išpinti ir nubaltinti. “Viskas tuose 
vartuose gražiai suplanuota — vir- 
šuje net bokštas su langeliu įreng- 
tas. Tik ne visi pastebėjo, kad iš to 
bokšto, į kiemo pusę, kyšojo kulko- 
svaidžio tūta..." 

Ir tai buvo žvėries ženklas. Jis 
gamtos idiliją pavertęs laikė praga- 
ru sugaudytiems ir čia sugrūstiems 
žmonėms, kurie buvo sukimšti, kan- 
kinami ir marinami ankštuose ir 
žemuose barakuose, atitvertuose 
įelektrintų vielų ir apstatytuose gin- 
kluotų sargybų. Vokiška tvarka, apie 
kurią autcrius užsimena, čia reiškėsi 
masinėmis žudynėmis, o jų mėgsta- 
ma švara buvo palaikoma laistomuų 
krauju. Pabrėžti tam kontrastui, ku- 
ris skiria žmogų nuo žvėries, būti- 
nai reikėjo balto gulbės namelio. 

Autorius pažymi, kad pro jį pra- 
ėjo daugiau kaip 100,000 žmonių, 
daugiausia lenkų ir žydų. Didesnė 


jų pusė iš Stutthofc gyvi neišėjo. 
Stovyklą evakuojant, kai priartėjo 
rusų frontas, išvaryta į nežinią 


50,000 (1945 metų sausio pabaigoje). 
Kai kurie iš jų aplinkos keliu vėl bu- 
vo sugrąžinti ir vėl išvaryti. Taip 
daug nelaimingųjų suklota pakelėse, 
sniego pusnynuose ar nuleista lai- 
vais į jūros dugną. O “kuriuos Vieš- 
pats išvadavo iš priešų rankos, — 
sako autorius psalmės žodžiais, — 
klaidžioja  tyruose, vienatvėje, ne- 
rasdami kelio į gyvenimo miestą". 


Rasti būdą tam visam nupasakoti 
žodžiu ar raštu taip pat nėra leng- 
va. Reikia patirti ir išgyventi tą 
kančią. Autorius ir nurodo, kad lieka 
pasibaisėjimas nežmoniškąja dvasia, 
bet užvaldo ir aptilimas, santūru- 
mas, kuris nesireiškia šaukliai, rė- 
kiančiai ir reklamiškai. Tokia yra 
ir Stasio Ylos knyga. 

Kas norėtų joje jieškoti aprašy- 
mo žiaurių ir sadistiškų scenų, nu- 
pasakotų plačiai ir smulkmeniškai, 
to pasigestų. Autorius tik vienu ki- 
tu sakiniu tai paliečia, kaip opią 
žmonijos žaizdą, ir atšoksta. Tiesa, 
vienoj kitoj vietoj jis nustemba dėl 
tariamo savo nejautrumo, kai žmo- 
gus miršta ar kraujas išsilieja, bet 
iš visos knygos skaitytojas mato ką 
kita: didi kančia autoriaus lūpas 
užčiaupia. Ji tokia didelė, stichinė, 
kad tas sužvėrėjęs žmogus, kuris ki- 
tą užplaka, ar tas sukapotasis — 
abu jie viso siaubo neapima ir ne- 
parodo. Jis glūdi kažkur giliau — 
žmogaus sielos bedugnėse — ir pra- 
siveržia staigiai ir nelauktai. Žmogus 
lieka bejėgis tai aptarti. Kenčiąs ar 
nukentėjęs daugiau tyli: jį kažkas 
sulaiko, tiesiai žadą užima. Negi su- 
prasite ten nebuvę? 

Vis dėlto autorius stengėsi nupa- 
sakoti tą išgyventą kančią, kiek ga- 
lima plačiau ir giliau. Jei kas ne- 
suprastų, — paliktų bent dokumen- 
tas ir pamoka tiems, kurie toli bu- 
vo nuo tų baisybių ir nūn tariasi nie- 
ko bendro neturį su Žžvėriškumu. Ar 
nebuvo tai žmogaus darbai? Apskri- 
tai, Žmogaus? Autorius dėl to ski- 
ria daug vietos analizei žmogaus 
dvasios, kaip ji reiškėsi toje mirties 
unksmėje, kuri atverdavo visą Žmo- 
gų, sakytume, jį ant delno padėdavo 
Pasirodo, žmogus ir mirties agoni- 
joje pasilikdavo žmogumi, jei jis toks 
anksčiau buvo. Kas gi turėdavo ne- 
apvaldytą žvėries instinktą, čia jau 
laisvai siautėjo kitus draskydamas. 

St. Ylos knygoje galima aptikti 
tris kategorijas tokių žvėržmogių: 
esesmanus nacius; kapus, iš kalinių 
parinktus; ir karo demoralizuotus 
žmones, kuriuos autorius sutikęs 
jau už stovyklos vielų. Ana, du len- 
kų kariai ateina ir susprogdina 
bombą tarp vaikų, kurie ruošėsi pir- 
majai komunijai. Girdi, kam jie 
Dievą garbina? O stovykloje Dievo 
vardo iš viso nebuvo leista minėti. 
Kryžiai ir medalikėliai buvo nulupi- 
nėti nuo suimtųjų krūtinių su įsiutu- 
siu įnirtimu, trypiami ir laužomi. Su- 
žvėrėjęs žmogus negali pakęsti to 
ženklo, kuris jam primena, kad jis 
yra pagal Dievo paveikslą sukurtas. 

Autorius rodo tai savo knygoje iš 
visų pusių, pasirinkęs ir pasakoja- 
mąjį ir ragrinėjamąjį rašymo būdą. 


Vienam tik pasakojimui būtų paka- 
kę rašyti iš eilės, kaip laikas ir įvy- 
kiai klojosi. Bet autorius giliau žvel- 
gė. Savo pergyvenimus jis suėmė į 
atskirus epizodus, o juose iki subti- 
liausių sielos virpėjimų prieina prie 
pavienio kalinio, prie žudiko kapo ir 
prie paties vyriausio inkvizitoriaus 
nacio. Autorius tuo būdu parodo ne 
tik tai, kaip žmogus buvo niekina- 
mas, trypiamas ir naikinamas, bet ir 
ką jis išgyveno: ir žudomasis ir jo 
žudikas. Kai kuriose knygos vietose 
psichinės analizės skaitytoją verčia 
giliai susimąstyti. Ar tas mūsų laikų 
siaubas neišlindo iš po skverno žmo- 
gaus, kuris tik vardą žmogaus turė- 
jo, o seniai jau keturiomis vaikščio- 
jo ir dar tebevaikšto? 

Iš antros pusės, toje kančioje su- 
švyti tokia kilni dvasia tikro žmo- 
gaus, jo pasiaukojimas nelaimingam 
draugui, jo paslauga ir pagalba, jo 
didvyriškumas, jieškojimas Dievo ir 
pasitikėjimas Juo, kad sustoji skai- 
tęs ir susižavi: koks gražus yra tas 
taurus žmogus ir koks jis tvirtas 
kenčiančiuose! Ne visada jį sutiksi 
ir laisvėje. 

Knyga yra graudi tais savo lapais, 
lyg lietuviškomis Jeremijo raudomis, 
kur aprašomos mūsų tautos nekaltos 
aukos. Autorius pamini jų visą eilę; 
aprašo beveik dokumentiškai. Kruvi- 
nu dokumentu ir liks jie kartų kar- 
toms. Iš jų turės būti mokomasi, ko- 
kia brangi yra tautai laisvė, kaip tie 
žuvusieji savo šeimoms. Joms tie 
lapai sunku bus skaityti. 

Sunkiai kaikam versis ir tie pus- 
lapiai, kur autorius aprašo savo 
draugų nuotaikas, pokalbius, parodo 
jų nusistatyma ir dvasią, kaip ją 
kacetas veikė. Kas juos anksčiau pa- 
žino, turės pripažinti autoriaus dide- 
lį pastabumą, o kartu ir tą tiesą, 
kad subrendęs žmogus nedaug pa- 
kinta ir sunkiausiose gyvenimo sąly- 
gose. O nacių kacetas buvo ne tik 
sunkus ir žiaurus, bet daugumai — 
atverti vartai į anapus. 

Autorius yra stovėjęs viena koja 
anapus tų mirties vartų, o buvo toks 
ramus ir apdairus, kad išsaugojo 
daug savo pastabų, telkė į krūvą pa- 
tenkančius jam dokumentus bei laiš- 
kus, ir dabar tai visa knygoje ran- 
dame. Tuo ji gyva darosi ir įdomi, 
ir dar lengvai paskaitoma: tekstas 
teka neužkliūdamas, daug kur dialo- 
ginis, pajvairintas iliustracijų, pieši- 
nių, kacetinės poezijos, laiškų ištrau- 
kų ir dokumentų. 

(Stasys Yla. ŽMONĖS IR ŽVERYS 
DIEVŲ MIšKE. Kaceto pergyveni- 
mai. Viršelis ir titulinis lapas dail. 
P. Osmolskio. Skyrių pradžios pieši- 
niai kacetininko A. Kantvilo. Stutt- 
hofo planas kacetininko dipl. inž. P. 


Naručio. Stutthofo nuotraukos, ras- 
tos po karo stovyklos komendantū- 
roje, perspaustos iš leidinio “German 
crimes in Poland", Vol. II, Warsaw, 
1947. Spauda N. Pr. Seserų spaustu- 
vės, Putnam, Conn. Išleista 1951 m. 
558 psl.) S. 


Aloyzas Baronas DEBESYS PLAU- 
KIA PAŽEMIU. Išleido Anatolijus 
Kairys Chicagoje 1951 m., 224 psl., 
$2.50. 


Tais pačiais metais jau ir antra 
jauno autoriaus beletristikos knyga— 
didelės apimties ir sklidina tūrio. 
Giedra Lietuvoje, raudonoji audra, 
rudasis antraktas, Didžiojo Reicho 
susitraukimas, naujosios Europos 
griuvėsiai — visa tai ne chronolo- 
giškai, bet kryžmai ir grįžtamai 
plaukia per petitu prikimštus knygos 
lapus. Ir, kaip lyrikos knyga, su 
kiekvienu gabalu tave permeta į ki- 
tą nuotaiką, kiekvienas pasakojimas 
tau užkrauna naują filosofijos “'sis- 
temą". 


Veikalą neša ant pečių trys drau- 
gai, statybos studentai: Kazys Pet- 
rulis, Algis Balčius ir Vytas Balė- 
nas. Pasakojimas vyksta sugriautos 
Vokietijos fone, pro greitojo trauki- 
nio langą rodančiame fatališkus teo- 
rijų rezultatus. “Velniam visa staty- 
ti, jei griauname", samprotauja Ba- 
lėnas, pasiryžęs baigti su statybinėm 
studijom. Miestus, anot jo, sugriovė 
ne bombos, bet teorija, mintis. Min- 
tis, kad tu teisingai galvoji, o tą, 
“kuris kitaip galvoja, reikia užmuš- 
ti, nes jo negalima įtikinti“ (11 p.). 
Griauna ne tik puolimas, bet ir gy- 
nimas, “nes jie abu neapykanta'. 
Ir taip Balėnas nepajėgia aptarti, 
kada iš tikrųjų galima gintis, “nes 
nerandu atvejo, kada gynimasis bū- 
tų laisvas nuo neapykantos, gi ši 
vistiek yra pasiutusi blogybė“ (12 
p.). Jam atrodo, kad iš viso galimas 
tik pasyvus pasipriešinimas. 


Petrulis, buvęs mūsų kariuomenės 
karininkas, atsako jam, jog pasy- 
vus pasipriešinimas irgi muša žmo- 
nes. šią tezę paliudija jo paties iš- 
gyvenimas pirmosios okupacijos me- 
tu. Suimtas jis svarstė: pasiduoti li- 
kimui ar pabėgti. Pagaliau nutarė 
pabėgti, t. y. pasyviai pasipriešinti. 
O paskui sužinojo, kad tas jo pasi- 
priešinimas užmušė žmogų: sužaudy- 
tas žioplas sargybinis, leidęs karinin- 
kui pro išvietės langelį pabėgti. Ir 


kur dabar teisybė: “Užmušinėjau 
žmones, ir gaunu išrišimą iš visų 
valdžių... O kai kada man prisime- 


na tie žmonės ir tiesia jie į mane 
rankas" (13 p.). Todėl tam karinin- 
kui atrodo tikras kelias — savano- 
riškas sutikimas su likimu. 

Jo bendrakeleivis Algis Balčius, 
kad ir nekarininkas, karingai puola 
tą pasyvistą, sakydamas: “Kur tu 
rasi kvailį, kad nesigintų? Pasyvu- 
mas — nusikaltimas... Mušk, trauk, 
skandink, lipk ir plėšk“ (35 p.) To- 
liau jis tvirtina, kad ne tik kova 
žudo: žudo ir Meilė. Ir jis atidengia 
vieną savo vaikystės paveikslą, bene 
gražiausią ir šilčiausią visos knygos 
epizodą, stipriai psichologiškai nu- 
pieštą ir kraupiu tragizmu užbaigtą. 


Ryškios ir išgyventos to paveikslo 
detalės, paveikslo, kurio autorius —- 
8 metų herojus, patsai pasakotojas. 
štai pirmoji piemeniška meilė: 'Mer- 
gina (reiškia, tarnaitė), kuri buvo la- 
bai graži ir kurią aš mylėjau ir tai 
buvo maža ir gera meilė, nes ji ne- 
buvo abipusė, melžė karves..." 
(42 p.) Ir čia pat išvada, kodėl jis 
ir šiandien nevedęs. Toliau — kai- 
myno obuolių vogimas, nors ir tėvo 
sode tokių pat buvo: “Kai aš val- 
giau vogtus obuolius, jaučiau bai- 
mės skonį" (43 p.). O kai, prisigū- 
žęs prie obels kamieno, išgirsta 
grįžtančio kumečio žodžius, jog jis 
savo darbdavio norą įvykdęs, vadi- 
nas, padegęs Balčių, — esame jau 
tragedijos viduryje, nors, kaip pasi- 
rodys, Balčiaus ūkio sudeginimas tai 
tik menka tos tragedijos dalelytė. 
šiaipjau pats gaisras ūkininkui sa- 
vaime nepalyginama tragedija, bet 
čia ji nublanksta prieš būsimą pa- 
degėjo psichologinę tragediją, kil- 
siančią dėl nukentėjusiojo tylėjimo. 
Pasakotojo tėvas savo santūrumu iš- 
kyla prieš mus kaip reto ryškumo 
ir psichologinio išbaigtumo mūsų 
ūkininko asmenybė. 

Padegėjas Klinga, nepakėlęs dešim- 
ties metų tylėjimo, be to dar, ištiku- 
sioje žaibo nelaimėje patyręs nelauk- 
tą ir nesuinteresuotą kaimyno pasi- 
aukojimą, pasikaria. Todėl Algis da- 
bar ir daro nuoseklią išvadą, jog ty- 
lėjimas ir nekeršijimas yra blogas 
dalykas; “tik atviras smūgis yra 
garbės ir artimo meilės parodymas" 
(73 p.). O “tai nebūtų įvykę, jei bū- 
tų vykusi kova“ (38 p.). 

Čia autorius leidžia pasireikšti tre- 
čiajam draugui, Vytui Balėnui, kuris 
tvirtina: “Nemesk duona, kai tau me- 
ta akmeniu, ir nemesk akmeniu už 
akmenį, bet užsidenk" (77 p.). 
Tai savetiška izoliacionizmo teorija: 
ne pavandeniui ir ne prieš vandenį 
plaukti, bet išlipti ant kranto ir pa- 
laukti. Tą teoriją paremia pasakoji- 
mas apie dvasinį griuvimą bolševik- 
mečiuų, “kai Lietuvoj buvo netaikūs 
taikos metai". 


Ir taip problema po problemos per 
visą knygą: sąžinė ir tiesa, skriauda 
ir meilė, pasigailėjimas ir neapykan- 

Aloyzas Baronas 


ta, teisė ir teisingumas. Aišku, “'De- 
besys plaukia pažemiu" nėra filosofi- 
nis veikalas, bet tai nėra ir įprastinis 
romanas: charakterių, buities, nuoty- 
kių ar panašiai. Tai yra prebleminis 
romanas. Neatidus skaitytojas, kuris 
pasitenkins vien beletristine dėstymo 
sritimi ir nebandys įvykius ar Žžmo- 
nes surišti su keliamomis problemo- 
mis, autoriaus bus nesupratęs. Lygiai 
prašaus pro šalį ir tas, kuris mėgintų 
eiti į veikalą, taikydamas silogizmų 
metodą ar jieškodamas filosofinės 
sistemos. Baronas — rašytojas, tai- 
gi su Maceina nesivaržo. 


Patys tų problemų kėlėjai, studen- 
tai technikai, karo poveikyje virto 
pamanomais filosofais. Juos tokius 
jadarė vertybių griuvimas, tiesų kai- 
taliojimasis, žodžiu, totališkai suriz- 
gęs karas. Pagal Vaižgantą, čia rei- 
kėtų pripažinti karui nuopelną..., nes- 
gi ir vidutinis filosofas vertingesnis 
už gerą inžinierių. 

Autoriaus. rikiuojami studentai fi- 
losofai problemas kelia aštriai, reiš- 
kinius interpretuoja originaliai, įvy- 
xius vertina be gailesčio. Ar galima 
svetimą duoną padalyti? Žinoma, ne 
— atsakytų kiekvienas. Aišku, kad 
taip — žodžiu ir veiksmu įrodo Ba- 
rono herojus, ir tai mažesnio kalibro, 
ūkininkas Petrėnas, “'mobilizavęs"' se- 
nio Povilo duoną. 

Kaip idėjų, taip ir veikėjų knygoje 
paberta keistų ir įdomių. Bene origi- 
naliausias jų visų yra teismo sekre- 


torius Juozas Augštys, savo filosofi- 
jomis nervinąs teisėją, stebinąs mer- 
ginas, iššokstąs iš padorios aplinkos. 
Augštys kiekvienam randa kitokį ir 
apytinkamį žodį. Gražiai alaus pada- 
vėjai suka galvą teigdamas, jog kiti 
mirštą du kartu, o jis pats mirsiąs 
tik kartą, todėl ir linksminasi “už 
tą Dievo dovaną". Kitai merginai 
(kuriai, ar tiksliau, kurios iš šalies 
pasigautam vaikui vėliau jis bando 
paaukoti savo pavardę) išreiškia pa- 
geidavimą, kad ji būtų alaus stikli- 
nė, bet ji yra debesis... Visas Augš- 
čio epizodas, “Trečiasis taškas", toks 
turiningas, kad jis pats vienas suda- 
rytų normalų romaną. 

Kalbant apie kompoziciją, reikėtų 
iškelti porą pastabų. Autorius, pasi- 
žymįs stipria argumentacija, vienur 
kitur nepagaili tų argumentų vir- 
šaus uždėti. Taip atrodo, kad Klin- 
gai pasikarti nėra būtinas motyvas 
prisipažinimas prie kaltės ir paskui 
susigriebimas, pagalvojus, jog Balčių 
to tikrai nežinota. Arklio išgelbėjimo 
scena psichologiškai galėjo uždėti 
tašką tragedijai. Arba Augštys, arti- 
mo meilės dėlei paaukojęs Jievai savo 
pavardę ir toliau jieškodamas visų 
trijų geriausios sugyvenimo galimy- 
bės, tiksliau turėjo pasitraukti gry- 
nu psichologiniu motyvu, be pašalinės 
įtakos, t. y. bolševikų antplūdžio. 
Dabar psichologinė drama bandoma 
paryškinti atsitiktiniu aplinkos įvy- 
kiu, o tatai jau yra minusas. 

Barono žodis taiklus, sakinys verž- 
lus, visa kalba gaivališka. Bet ji 
griežtai skiriasi nuo Savickio arba 
Vaičiulaičio išdailinto sakinio, ište- 
kintos kalbos: Baronas toks žalias, 
gyvas, netašytas. Rodos, pati poezija 
nežabota veržiasi pro jo sakinį. 

“Žemė tyliai alsavo, kaip miegan- 
ti banda" (38 p.) (reiškia: buvo tai- 
ka, ne karas). 


"Skaitydavau knygas ar pradalges 


(= pjoviau), ar miego valandas' 
(50 p.). 
“Buvo juoda tyla. Rodos, girdėti 


kabančiam paveiksle geriančių van- 
denį arklių prunkštimas" (190 p.). 

Randame stiliškai ir išjieškotų vie- 
tų, pvzZ.: 

— Matai, sprogsta beržai, — ir 
mostelėjo ranka į jų baltą žygiavimą 
prc klojimą (72 p.). 

"Kai įėjome į žolėmis ir vašku 
kvepiančią seklyčią, pamačiau ant 
lentos Klingą. Jis (— lavonas) buvo 
praėjęs pro policiją ir gydytoją ir 
dabar ilsėjosi ant lentos truputį pra- 
sižiojęs" (68 p.). 

Specialiai priekabių norint, gali- 
ma tuose autoriaus jieškojimuose ap- 
tikti ir vieną kitą netikslumą, pvzZ.: 


“Vienam labai artimam žaibo susi- 
mąstyme (— staigumas, trenkimas!) 
aš pamačiau..." (52 p.) 

"Ir gailesys jos ir savo laimės už- 
deda rankas ant Augščio pečių (su- 
prask: Augštys pasigaili merginos)" 
(150 p.). 

"Ne vienas toks atsitikimas galėjo 
būti jų pasiutusiam vergo kelyj po 


šaltos žiemos dangaus žvaigždžių 
spindėjimu", 10 (perdaug prikrauta 
pažymių). 

Vengiant  šabloninio  nusakymo, 


kartais sudaromas abejotinos vertės 
pakaitalas. Pvz., kad ir žodis "stovi" 
nevisai jaukiai jaučiasi tokiuose Ba- 
rono posakiuose: viltis stovi, ruduo 
stovi, karštis stovi, laimė stovi. 

"Aukso minčių" rankiotojai gali čia 
jų prisirinkti kiekviename puslapyje: 
„Gali padėti išmokėt skolas, verkt ir 
juoktis, bet kentėti ne" (182 p.). 
"Geras mažai skiriasi nuo kvailio. 
Tik kvailio visi bijo, 0 gero ne" 
(183 p.). “Miegoti, valgyti ir mirti— 
įprasta“ (184). 

Ak, normaliomis sąlygomis apie 
“Debesys plaukia pažemiu“ reikėtų 
rašyti ne recenzija, bet straipsnį, o 
to straipsnio vardas būtų Žaltvykslė. 
Mūsų prozos liūne išniro žaltvykslė. 
Nuostabiai gyva, viliojanti ir žavin- 
ga tame mūsų patamsyje toji klai- 
džiojanti švieselė. Ir taip, rodos, ra- 
mu uždengti 1951 metus su ta didžia 
naujiena. 


Ben. Babrauskas 


LIETUVOS ŪKIO ATSTATYMO 
STUDIJŲ KOMISIJOS DARBAI 


Šis rotatorium spausdintas leidi- 
nys pasirodė 1951 metų vasario mė- 
nesyje Bostone. Leidėjas yra Lietu- 
vos Ūkio Atstatymo Studijų Komi- 
sijos Prezidiumas, redaktorius — 
Juozas Audėnas. 

šis pirmas Lietuvos Ūkio Atstaty- 
mo Studijų Komisijos Darbų sąsiu- 
vinis parodo, kad dar yra idealistų, 
kurie, nežiūrint didžiausių sunkumų, 
imasi taip svarbaus ir taip labai 
naudingo darbo. 

šio leidinio turinį sudaro: L. U. A. 
S. K. Prezidiumo pratarmė, inž. Pr. 
Drąsučio studija apie Lietuvos Elek- 
tros Ūkį, prof. J. Kaminsko straips- 
nis, raginantis darbo nenutraukti, 
inž. J. Dačinsko straipsnis, pavadin- 
tas: L. Ū. A. Studijų komisija ir jos 
uždaviniai. Gale pranešimai. 


Pratarmėje pasakyta: “Lietuvos 
Ūkio Atstatymo Studijų Komisija 
šiuo leidiniu pradeda spausdinti 


Krašto atstatymo reikalais paruoš- 
tus darbus. Tas studijas tektų laiky- 
ti Planavimo Komisijos pradėto dar- 
bo tąsa. Pl. K-jos išleistoji knyga 
“Išlaisvintos Lietuvos Ūkis“ talpina 


programinę medžiagą. Ten paskelb- 
tos gairės ir programos yra kolekty- 
vinio darbo vaisius. Kolektyvinis Lie- 
tuvos Ūkio atstatymo reikalų nagri- 
nėjimas buvo lengviau įmanomas Vo- 
kietijoje. Emigracija mūsų bendra- 
darbius išsklaidė po visą pasaulį, tad 
šiuo metu kolektyvinis darbas sun- 
kėja, nes dėl didelių atstumų į posė- 
džius ar konferencijas neįmanoma 
sukviesti didesnio bendradarbių skai- 
čiaus. Atstatymo klausimais paruoš- 
tų darbų aptarimas platesniu mastu 
tėra įmanomas tik spaudos pagalba. 
Tais samprotavimais remdamosi Stu- 
dijų Komisija ryžosi leisti savo leidi- 
nį, nors ir ribotame kiekyje, ir tuo 
tarpų jį spausdina rotatoriumi, bet 
ji mano, kad ir šiuo būdu tas dar- 
bas atliks savo uždavinius: 


1) įvairiais ūkio klausimais ben- 
dradarbių paruošta vertinga medžia- 
ga ir iškeltos naujos mintys neliks 
gulėti autoriaus ir komisijos stal- 
čiuose, bet bus plačiau paskleistos 
tais klausimais besidominčiai visuo- 
menei; 

2) atskirų asmenų paruoštas ir 
viešai paskelbtas studijas specialistai 
galės nuodugniau aptarti, papildyti, 
o reikalui esant ir pakeisti; 

3) Komisija tikisi, kad šie leidi- 
niai paskatins bendradarbius baigti 
pradėtus darbus ir juos įgalins savo 


studijas paskelbti spaudoje; savo 
ruožtu tie leidiniai sužadins didesnį 
lietuvių visuomenės susidomėjimą 


krašto atstatymo reikalais; 


4) tie leidiniai duos vertingos me- 
džiagos ne tik Lietuvos ūkio atsta- 
tymo plano sudarymui, bet bus nau- 
dinga informacija ir mūsų politinėje 
kovoje? (Psl. 3—4). 


Dipl. inž. Prano Drąsučio studija 
apie Lietuvos elektros ūkį yra pa- 
ruošta kruopščiai. Tvirtinimus pa- 
iliustruoja diagramos, lentelės, sta- 
tistikos, žemėlapiai. Autorius, patei- 
kęs apžvalgą apie buvusį elektros 
ūkį Lietuvoje ir aptaręs trumpai ga- 
limybes jam vystytis išlaisvintoje 
Lietuvoje, siūlo eiti šitokiu keliu: 
“Pradžioje vandens elektrinės stato- 
mos tiktai ant mažesnių upių, labiau 
derinantis prie pradinio mažo elek- 
tros pareikalavimo, tiktai Kaunui ap- 
rūpinti statoma didesnė vandens 
elektrinė ant Neries ties Jonava ar 
tie Kaunu, ir Vilniui aprūpinti stato- 
ma didesnė vandens elektrinė ant 
Neries arti Vilniaus. Kitos stambes- 
nės vandens elektrinės ant Nemuno 
ir Neries statomos vėliau, atsiradus 
pakankamam elektros pareikalavi- 
mui, kai pirmoj eilėj pastatytos jau 
bus pilnai išnaudojamos ir pribręs 
reikalas statyti aukštojo įtempimo 
transporto tinklą, pagal pagrindinį 


“Lietuvos Energijos Komiteto" suda- 
rytą elektrifikacijos planą“. (Psl, 
25). Toliau autorius kalba atskirai 
apie krašto elektrifikacijos vykdymo 
organizaciją, personalą, projektus, 
įrengimus ir medžiagas, lėšas ir įsta 
tymus. 

Prof. Kaminskas savo rašinyj ra- 
gina visus bendradarbius nekreipti 
dėmesio į skeptikus ir tuos, kurie su 
pašaipa žiūri į šį darbą, priminda- 
mas reikalą ruoštis ateičiai. 

Ir šiuo leidiniu reikia tik pasi- 
džiaugti ir palinkėti ištvermės taip 
sunkiame darbe. 


Kun. Kazys Mažutis 


“EGLUTES" VIENERIŲ METŲ 
KOMPLEKTĄ PAVARčIUS 


Kai Lietuvoje turėjome bent kele- 
tą laikraščių vaikams, dabar, turbūt, 
visame pasaulyje teturime tik vieną 
“Eglutę", kuri su viltimis žengia į 
trečiuosius metus. Jos reikšmė yra 
didelė. Per ją mūsų mažieji susipa- 
žįsta su savo tautos istorija, jos rū- 
pesčiais, didžiosim asmenybėm. Kar- 
tu ji įpratina gimtoj kalboj skaityti, 
ugdo knygos meilę ir kartu gina nuo 
svetimos lektūros, kuri kartais yra 
net kenksminga. 

Ir šių metų “Eglutė", gabiam pe- 
dagogui Pr. Naujokaičiui redaguo- 
jant, pateisino save. Ji ne tik davė 
vaikams gražios skaitymo medžiagos, 
bet kartu atžymėjo didžiąsias šių 
metų sukaktis, prisiderindama prie 
jaunųjų pasaulio. Reikia džiaugtis ir 
tais skyriais, kuriuose supažindina- 
ma su mūsų kraštu, jo istorija ir 
praplečiamas gamtos mokslų akira- 
tis. Šituose skyriuose mūsų jauni- 
mas randa tai, ką seniau gaudavo iš 
lietuviškos mokyklos. Reikia atžymė- 
ti ir “Atžalėlių" skyrių, kur telkiami 
patys pirmieji plunksnos bandymai. 
Redaktorius tikrai paskatins jaunuo- 
sius ir sugebės juos ugdyti rimtes- 
niems plunksnos darbams. 

Visus numerius sumaniai puošia 
dail. Osmolskis. Jo piešinys yra pa- 
prastas, vaikams suprantamas ir 
kartu nuotaikingas. Kitos klišės, 
nors ir suskolintos iš kitur ir vyres- 
niesiems daug kur matytos, parink- 
tos įvairiai ir skoningai. Iliustravi- 
mas senaisiais dailininkų kūriniais, 
fotografijomis šiuo atveju yra būti- 
nas, nes jaunimas per jas susipa- 
žįsta su praeitimi. 

Ko reiktų pageidauti, “Eglutei" 
žengiant į trečius metus? Iki šiol 
redaktorius tame pačiame numeryje 
net keliose vietose dėdavo to paties 
autoriaus kūrinius, ypač eilėraščius. 
Gal reiktų paieškoti daugiau bendra- 
darbių ir išvengti to paties autoriaus 
padalinimo per kelias vietas. Būtų 

ANASTAZIJOS TAMOšAITIENĖS AUDINIAI 


Anastazija Tamošaitienė savo au- 
diniais yta atsirėmusi į ilgų tradi- 
cijų liaudies meną. Iš jo, lyg iš 
versmės, ji gaivinasi ir reiškiasi sa- 
vita kūryba. Liaudies meną, ypač 
audinius, ji pažįsta labai gerai (pa- 
rašė keturias knygas apie lietuvių 
audimą). čia nepamirštinas ir jos 
vyras dail. A. Tamošaitis, taip pat 
didelis liaudies meno žinovas, jos 
nuolatinis patarėjas (išleidęs keletą 
tomų “Sodžiaus meno"). Iš kitos 
pusės dailininkė A. Tamošaitienė tu- 
ri ir platų meninį išsilavinimą. Į sa- 
vo kūrybą ji įlieja ir paskutinius 
meno laimėjimus. 

Kaip audėja dailininkė, A. Tamo- 
šaitienė reiškiasi plačia skale: tauti- 
niai drabužiai, juostos, pirštinės, ki- 
limai ir t. t. Ši pastaroji šaka (kili- 
mai), kur ji gali išsitiesti plačiau su 
savo fantazija, dailininkės labiau 
mėgstama. 

Kurdama priejuosčių, juostų, pirš- 
tinių ar kitų audinių raštus, ji sto- 
vėjo prieš ilgą tradiciją, gerai buvo 
išstudijavusi šimtus gražiausių pa- 
vyzdžių. Tačiau ausdama kilimą, ji 
neturėjo nieko iš praeities. Visuose 
smulkiuose audiniuose, pasinaudoda- 
ma. liaudies ornamentikos motyvais, 
ji nepasiliko paprasta kopijuotoja. 
Jos dailininkės siela ir čia skleidėsi 
kūryba. Ji stilizuoja ornamentus ir 


labai gera, kad skaitymo medžiaga 
būtų kuo labiau surišta su mūsų 
kraštu, jo geografija ar istorija. 
Daugiau vietos turėtų rasti legen- 
dos, pasakojimai apie senas pilis, 
mūsų miestus. 

Dabar sunku rasti bendradarbių, 
ypač iš jaunimo tarpo. Tačiau ir se- 
niau vaikų laikraščius beveik ištisai 
prirašydavo vyresnieji. Ir šiuo metu 
reiktų kuo daugiau sutelkti įvairių 
sričių bendradarbių, kuriems “Eglu- 
tė" rūpėtų, ir taip pat skatinti pačius 
jaunuosius rašyti. Linkime, kad “Eg- 
lutė" pasiektų visas lietuviškas šei- 
mas, kad ten užpildytų spragas, ku- 
rios susidaro, neturint lietuviškos 
mokyklos, ir neštų vaikams džiaugs- 
mą bei paguodą. P. J. 

siekia didesnio dekoratyvinio įspū- 
džio, juos padidina, išryškina. Pačio- 
je spalvoje suranda daugiau žaismo 
ir deriny daugiau įvairumo. 

Dailininkės fantazija ir meninis 
pajėgumas prasiskleidžia kilime, ku- 
rį ji su dideliu darbštumu ir kant- 
rumu puoselėja. Sveikintini ir jos 
užsimojimai ir drąsa sukurti lietu- 
višką kilimą. 

Šia proga verta prisiminti keliais 
bruožais ir kilimų istoriją Lietuvoje. 
Jie yra atkeliavę iš tolimų rytų. Pats 
žodis "kilimas" yra persiškos kilmės. 
Kilimų prekyboje šis vardas taiko- 
mas tik vienai rūšiai, vadinamai 
“karamani", kurios abi pusės yra 
vienodos. Mūsų tarmės pažįsta ir ki- 
tą žodį — divonas. šio žodžio kilmė 
turkiška, per arabus patekusi į Eu- 
ropą. Lietuvoje irgi kai kur “kili- 
mais" vadinami pailgi, abiejų vie- 
nodų pusių kilimai (technika austi- 
nė ir pintinė), o “kaurais" vadinami 
kvadratiniai, vienos pusės kilimai 
(megztinės technikos). Paprastai šių 
rūšių Žmonės neskiria ir vadina juos 
bendru kilimų vardu. 

Apie senuosius mūsų kilimus netu- 
rime jokių žinių, jokių išlikusių pa- 
vyzdžių. Sutinkame tik kitų tautų 
inventorių sąrašucse. XVII a. Ukrai- 
nos dvaruose dažnai minimas “lietu- 
viškasis kilimas". Yra žinių, kad jie 
pasiekdavo net Vengriją. Nieko nega- 
lime pasakyti apie jų ornamentus, ar 
jie buvo liaudies mėgstami ar iš V. 
Europos atėję tos rūšies pavyzdžiai. 
Jau XVIII a. Lietuvoje atsirado ma- 
da kilimais iškloti dvarus. Gal tas ir 
paskatino išvystyti kilimą. Iš istorijos 
žinome, kad čartorickiai, Sapiegos 
Ružanoje, Pšezdzieckiai Postavuoge 
buvo įsitaisę “audimo fabrikus". 
(Radvilai turėjo gobelenų dirbtuvę. 
Jos pavyzdžių yra išlikę). Visus 
šiuos senuosius kilimus sunaikino lai- 
kas. Jų ornamentika greičiausiai bus 
perkelta į kitus audinius, ypač į 
priejuostes. 

A. Tamošaitienė šia prasme ir yra 
lietuviškojo kilimo pionierė. Neturė- 
dama pavyzdžių, ji pasinaudojo ben- 
dromis liaudies meno studijomis, pa- 


sirinko būdingesnius crnamentus ir 
juos pamėgino sukomponuoti kilime. 
šalia to, ji reiškėsi ir kaip sava- 
rankiška dailininkė, stengdamasi ki- 
lime išlaikyti lietuviškąją liaudies 
meno nuotaiką. 

Iš padarytų pavyzdžių, kaip ma- 
tosi, dailininkė labiau mėgsta ant 
sienų  kabinamuosius kilimus, 0 ne 
tiesiamuosius. Ant grindų tiesiamieji 
kilimai slopina dekoratyvinį momen- 
tą ir neleidžia pilnai žaisti spalvom. 
šituose kilimuose ji daugiausia ir 
naudojasi augmenijos ornamentais 
(tulpės iš priejuostės), kai kur įve- 
da ir geometrinius (lovatiesių) orna- 
mentus. Paskutiniu laikų šitoje rū- 
šyje ji sustiprino augmenijos moty- 
vus, kurie kai kur primena skrynios 
raštus. 

Sieniniams kilimams A. Tamošai- 
tienė pajieškcjo tematikos. Ji čia 
vaizduoja Joninių naktį, tėviškės lau- 
kus, pjūtį, šokius, Lietuvą, Baltijos 
jūrą, laivą ir t. t. Paskutiniu laiku 
išaudė “Kalėdos Kanadoje" ir Min- 
daugo krikšto sukakčiai “Karalienės 
Mortos krikštas“. Jau pati te- 
matika suponuoja, kad dailininkė 
pasaulį supranta simboliškai. šis jos 
pasaulis atrodo išaugęs iš pasakų, 1e- 
gendų, atmieštas lengva melancholi- 
ja. Šią nuotaiką ji pasisėmė iš lietu- 
viškos liaudies meno dvasios ir papil- 
dė savo fantazija. Iš liaudies meno 
ji ir sudarė savo vidinic ir išorinio 
pasaulio sintezę. 

Išraišką audime jau daug nulemia 
pati technika, kuri neleidžia nukryp- 
ti į detales ar linijų niuansus. Ji ir 
išaugo visu savo dailininkės charak- 
teriu  dekoratyviniame  traktavime. 
Aukštų aukštais sustatytos figūros, 
medžiai, kryžiai nesilaiko jokios pro- 
porcijos, perspektyvos, bet žiūrovą 
veikia kaip dekoratyvinės “dėmės"'. 
Tačiau viską apjungia bendra nuo- 
taika ir harmonija. Spalvose ji tęsia 
nusistovėjusią liaudies meno tradici- 
ją — gausų margumą ir subtilumą. 

Savo kūrybos kelyje A. Tamošai- 
tienė vis dar jieško ko nors naujo. 
Kiekvienas kilimas atneša platesnius 
jos pasaulius ir naujus spalvų deri- 
nius. Kaip jai pasiseks dar labiau iš- 
tobulinti lietuviškąjį stilių, parodys 
ateitis. Savo darbo entuziazmu ji 
prisidėjo prie lietuviškųjų audinių iš- 
populiarinimo. Jos išauklėtos ir pa- 
skatintos naujos audėjos menininkės, 
įsijungusios į šį darbą, ras dar pla- 
čią dirvą. 

Anastazija Tamošaitienė gimė 
1910 m. Vainute. 1931 m. baigė Kau- 
no Dailės Mokyklą. Studijavo kilimų 
ir gobelenų meną švedijoje ir Austri- 
joje. 1939 m. vadovavo Vilniaus 
"Marginiams". Nuo 1940 m. iki 


KELIAS Į SOCIALINĖS 


Socialinio klausimo sprendimas 
yra viena iš jautriausių mūsų šimt- 
mečio problemų, gi socialinio teisin- 
gumo įgyvendinimas išspręstų ir vi- 
są eilę kitų svarbių problemų, esmin. 
gai priklausančių nuo valstybės pi- 
liečių ir visuomenės gerbūvio. Štai 
kodėl socialinis teisingumas tapo 
mūsų dienomis labiausiai nagrinėja- 
mu klausimu. 


Problemos priežastys ir apimtis 

Tikroji problemos priežastis yra 
socialinio teisingumo trūkumas, cha- 
rakteringas visiems laikams. Greitai 
didėjęs gyventojų skaičius ir sun- 
kiosios pramonės susikūrimas 18—19 
šimtmečių bėgyje ypatingai padidi- 
no beturčių nuošimtį ir pavertė dar- 
bininkiją mašinų vergais, o kapitalo 
akumuliacija pastoviai krypo į vis 
mažesnį žmonių skaičių konkurenci- 
jos dėka. Prie šių priežasčių iš es- 
mės dar prisideda moralės kritimas, 
susijęs su krikščioniškosios meilės 
gesimu. To pasėkoje susidarė milži- 
niška “posūnių" klasė, kuria nedaug 
kas rūpinosi; priešingai, egoizmo 
vedami turtingieji stengėsi vien juos 
panaudoti ir išnaudoti. Didžturčių ir 
valdančiųjų klasė dar daugelyje 
valstybių naudojosi viduramžio pri- 
vilegijomis, kurios išsiliko iki mūsų 
šimtmečio, neatsižvelgaint į radika- 
lų ūkio bei socialinės santvarkos pa- 
sikeitimą. 

Šių faktorių pasėkoje, socialinio 
teisingumo problema, nors ir būda- 
ma įvairiems kraštams labai skir- 
tinga, apima visą pasaulį; kur tik 
baltosios rasės atstovai įkėlė koją, 
ten atsirado ir jinai; o jos sprendi- 


1942 m. mokė audimo technikos Kau- 
no Pritaikomosios Dailės Institute, 
nuo 1946 m. iki išvykimo į Kanadą, 
iki 1948 m. buvo instruktorė Pritai- 
komojo Meno Mokykloje Freiburge. 
Savo darbų pirmą parodą surengė 
1935 m. Kaune. 1937 m. dalyvavo 
Tarptautinėje parodoje Paryžiuje, 
1938 m. Berlyne, 1939 m. New Yor- 
ke. Visose parodose už savo meniš- 
kus darbus yra gavusi atsižymėjimų 
ženklų ir medalių. šiuo metu gyve- 
na Kanadoje ir dirba lietuvių audinių 
dailės srityje. P. Jurkus 


VEISUOMENINIS 
GYVENIMAS" 


PROBLEMOS SPRENDIMĄ 


mo sunkumas mūsų laikais glūdi ir 
tame, kad dėl technikos ir pramonės 
nuolatinės pažangos nėra įmanoma 
socialinė stabilizacija, kuri reikalin- 
ga ilgalaikiam šios problemos 
sprendimui. 


Sprendimo bandymai 

Kaip tik Aix amžiaus viduryje 
marksizmas davė pirmąjį kategorinį 
Naujųjų Amžių atsakymą į sociali- 
nio klausimo sprendimą bendros 
nuosavybės pagrindu. (šis atsaky- 
mas ir jo praktika yra mums paly- 
ginamai perdaug gerai pažįstami, 
kad reikėtų juos svarstyti). 

XIX amžiaus pabaigoje (1891 m.) 
popiežiaus Leono XIII enciklika 
“Rerum Novarum“ davė esminius 
pagrindus socialinės tvarkos įgyven- 
dinimui. Jos pradžioje pasmerkia- 
mas socialistinis sprendimas ir įro- 
domas marksizmo  neteisingumas, 
panaikinant asmeninę nuosavybę ir 
vedant prie naujo vergijos įsigalėji- 
mo. Iš tiesų, jei iš žmogaus viskas 
atimama, tai tuo pačiu jam išplėšia- 
ma ir laisvė, nes jis neturi kur ir 
kaip jos panaudoti: laisvei taip pat 
reikia dirvos... bent ekonominio 
minimumo savarankumui palaikyti. 


Krikščioniškieji socialinio teisingumo 
principai 

“Rerum Novarum" reikalauja ly- 
giateisiškumo visoms klasėms. "Tai 
reiškia bet kokių privilegijų panai- 
kinimą. Ji sako, kad valstybės už- 
davinys yra siekti bendro visų pilie- 
čių gerbūvio, teisingesnio turtų pa- 
dalinimo ir šventadienių bei atosto- 
gų, o taip pat ribotų darbo valandų 
apsaugojimo ($$ 48-60). Iškeliamas 
krikščionių darbininkų profesinių są- 
jungų steigimo reikalas ($ 77). 

Bažnyčia pažada bendradarbiavi- 
mą socialinio klausimo sprendime, 
ypatingai per krikščioniškosios mei- 
lės, kaip visų dorybių karalienės, 
propagavimą. 

Tvirtinama, kad tik religija gali 
šią blogybę (t. y. socialinį neteisin- 
gumą), kartu su jo šaknimis iš- 
rauti, ir tas priklauso nuo moralės 
atnaujinimo krikščioniškoje dvasio- 
je. Jei tas neįvyks, visos kitos, nors 
ir daug žadančios, žmogiškojo gud- 


rumo priemonės mažai padės kelyje 
į gerovę ir išsigelbėjimą. 

Sekantis didelis Katalikų Bažny- 
čios įnašas yra popiežiaus Pijaus XI 
enciklika apie visuomeninę santvar- 
ką, pavadinta “Guadragesimo Anno" 
(1931 m.). Joje išdėstoma tas dide- 
lis “Rerum Novarum" sėkmingumas 
bei reikšmė ir sakoma, kad “R. N." 
yra krikščioniškųjų socialinių  pa- 
stangų “Magna Charta", o “Guadra- 
gesimo Anno" tėra jos išaiškinimas 
ir papildymas. čia teigiama, kad 
proletariatas turi teisę į turtą ir 
nuosavybę, ir kad atlyginimas už 
darbą turi sudaryti tam pagrindą 
(š 63). Vel tvirtinama, kad žemės 
gėrybės yra neteisingai padalintos 
tarp mažo didžturčių skaičiaus ir ne- 
paprastos beturčių eibės. Reikalau- 
jama naujo žemės gėrybių padalini- 
mo pagal gerbūvio arba socialinio 
teisingumo normas ($ 58). 

Pasmerkiama kapitalistinė ūkio 
sistema ne jos esmėje, bet jeigu ji 
nusižengia teisingumo normoms ir 
išnaudoja dirbančiuosius, neatsi- 
žvelgdama į žmogaus garbę, į socia- 
linį ūkio charakterį ir į bendrą ger- 
būvį. 

Atsižvelgiant į socialistinį-mark- 
sistinį susiskaldymą (kurio dar ne- 
buvo Leono XIII laikais), pasmer- 
kiamas komunizmas dėl jo bedievy- 
bės, socializmas gi — atmetamas. 

Teisingi reikalavimai ir siekimai 
socialinėje srityje neturi nieko, kas 
prieštarautų krikščioniškajai teisy- 
bei, ir jie visiškai nėra socialistiški. 
Todėl, kas ieško socialinės teisybės, 
neturi jokio pagrindo prisidėti prie 
socializmo ($ 115). Krikščionybė gi 
ir socializmas yra nesuderinami dėl 
skirtingų pažiūrų į žmogų, visuome- 
nę, į ūkį, auklėjimą, valstybę ir t. t. 
Dėl to geras katalikas niekuomet 
negali būti socialistas ($$ 117-123). 


Smerkiami ir katalikai, kurie iš- 
naudoja dirbančiuosius, siekdami 
pelno ir užmiršdami meilės ir teisin- 
gumo įstatymus. ($ 125). Reikalau- 
jama ekonominio gyvenimo sukrikš- 
čioninimo. (Šš 136-138). Kova dėl 
socialinės gerovės turi vykti Bažny- 
čios vadovybėje, todėl kreipiamasi 
dėl pastangų vieningumo ir dėl vie- 
nybes: ($ 147). 

Tokios yra pagrindinės Katalikų 
Bažnyčios mintys socialinio klausi- 
mo sprendime (teisingiau — dalis 
jų; tik pačių enciklikų studijavimas 
atidengs jų visumą). Tolimesnės Ka- 
talikų Bažnyčios pastangos randa- 
mos popiežiaus Pijaus XI encikliko- 
je “Divini Redemptoris", paskelbtoj 
1937 m. Jos pagrindinė idėja: prieš 
ateistinį komunizmą ir už socialinį 
teisingumą bei meilę. Galop Pijaus 
XII didžiosios prakalbos apie nau- 
ją socialinę tvarką, pasakytos 1942 

ir 1944 m. Kalėdose, ryškiai papil- 
do Katalikų Bažnyčios kovą už tei- 
singą socialinę santvarką. 


Konkrečių priemonių reikalingumas 


Socialinės santvarkos principai, 
pateikiami “R. N." ir “G. A.", yra 
vienprasmiški ir aiškūs ir pakanka- 
mai išsamūs, taip kad jų pažinimas 
sudaro tvirtą pagrindą socialinio 
klausimo svarstymui ir sprendimui. 

Tačiau šalia principų yra visuo- 
met būtinas konkrečių priemonių 
svarstymas, norint pereiti prie s0- 
cialinio teisingumo įgyvendinimo. 
Vienok čia, dėl galimų konkrečių 
priemonių gausumo, jų įvairumo, 
ekonominių ir socialinių sistemų 
prieštaravimo, praktiškų normų nu- 
statymo, o taip pat dėl paties vyk- 
dymo tempo patenkama į nuomonių 
skirtumus ir tuo pačiu besiplečian- 
čius sunkumus, juos įgyvendinant. 
Kaip tik čia yra tas tikrasis labirin- 
tas, kuris yra neaplenkiamas tiek at- 
skiram žmogui, tiek partijai, tiek ir 
bet kokiai vyriausybei, kaip kad ir 
pačiai Bažnyčiai. Katalikų Bažnyčia 
negali nustatyti visai konkrečių nor- 
mų dėl nepaprasto šios problemos 
įvairumo ir skirtingumo kiekvienoje 
šalyje, net ir tos pačios valstybės 
viduje. 

Dvi sprendimo sritys 

Savo praktiška plotme šis klausi- 
mas atsistoja prieš akis 1) kaip že- 
mės ūkio (nuosavybės) ir 2) kaip 
pramonės (bei prekybos) klausimas. 
Kita kas, kaip socialinis draudimas, 
tinkama mokesčių sistema yra svar- 
būs, bet jau antraeiliai uždaviniai. 

žemės ūkio klausimas yra leng- 
voji šios problemos fazė, ir naujas 
žemės padalinimas yra techniškai 
įmanomas kiekvienoje šalyje, atsi- 
Žvelgiant į visų žemės ūkyje gyve- 
nančių gerbūvį. Pavyzdys— Lietuva, 
kur žemės ūkyje gyvenančių refor- 
ma buvo esminis veiksnys į visoke- 
riopą pažangą ir gerbūvį. 

Tačiau pramonės ir prekybos su- 
socialinimas bendrai gerovei yra la- 
bai painus uždavinys, ypač atme- 
tant jau iš praktikos pažįstamas ka- 
pitalistinę ir socialistinę sistemas. 
Čia “naujas padalinimas" kaip ir ne- 
įmanomas, nors klausimo sprendė- 
jas yra aiškus: vyriausybė arba dar 
konkrečiau — partijos. Didinant 
valstybės iniciatyvą ir kontrolę, žen- 
giama prie planuoto ūkio ir tuo pa- 
čiu socializmo link. Planuotas ūkis 
pakerta privatinę iniciatyvą, kuri la- 
bai reikšminga bet kokiai pažangai. 
Be to, šio klausimo sprendimui turi 
didžiulės įtakos tarptautinė padėtis. 
Sakysime, uždraudus Lietuvoje di- 
desnę nuosavybę ar kapitalą, lietu- 
viai pradės krauti savo turtus už- 
sienyje, darydami šaliai nuostolių ... 

Sugestijos 

šiuo metu konkrečių priemonių 
nagrinėjimas Lietuvos mastu yra 
sunkus ir naujos socialinės santvar- 
kos paruošimas mūsų tėvynės atei- 
čiai vargu ar neš kada nors reikia- 
mų vaisių, kai sunku nujausti, ką 
ten rasime. Ir vistik tai lieka būti- 
nu dalyku, nes Tėvynei išsilaisvinus, 
pirmasis klausimų kompleksas bus 
socialinės tvarkos atkūrimas. Siūly- 
tinas tokios palyginamai konkrečios 
problemos nagrinėjimas: Kaip ge- 
riausiai atitaisyti bolševikų padary- 
tą socialinę neteisybę Lietuvoje? 
Gyvenant Amerikoje yra taip pat 
aktualus reikalas nagrinėti, kokios 
priemonės yra tikslingos kovai už 
socialinį teisingumą JAV? Tas pa- 
čias priemones bus galima vienaip 
ar kitaip pritaikyti ir Lietuvoje. 

Kai mūsų dienomis pasaulio gy- 
ventojų daugumas nesilaiko krikš- 
čioniškosios meilės ir teisingumo 
dėsnių, t. y. katalikiškosios etikos 
bei moralės, ir patys savo perteklių 
neatiduoda artimui, kuriam jų trūks- 
ta, visos. tos gėrybės turėtų bū- 
ti iš jo paimtos ir atiduotos tiems, 
kurie taip pat turi teisę tuo nau- 
dotis... Tikslas įgyvendinti sociali- 
nį teisingumą turi būti ne vien pa- 
saulio gerbūvio simbolis, bet ir jo 
tikrovė. 

Į klausimą, kas turi dalyvauti s0- 
cialinio klausimo sprendime, atsa- 
kymas yra aiškus: kiekvienas, kuris 
gali daryti socialinį neteisingumą ar 
teisingumą. Tai reiškia, ne vien 
Bažnyčia ar valstybė, unijos ar par- 
tijos, bet ir kiekvienas žmogus. 


Bendrai paėmus, šios problemos 
gvildenimas pradėtas pavėluotai, to- 
dėl nežiūrint paskutiniųjų  dešimt- 
mečių pastangų, pažvelgę į valsty- 
bes, kurių gyventojų daugumą suda- 
ro katalikai (pav., Pietų Amerikos 
valstybės, Ispanija, Italija ...), mes 
matome, kad socialinės santvarkos 
atžvilgiu jos yra daugiau atsiliku- 
sios už protestantiškąsias šalis. Tai 
dar vienas motyvas, kad nepakan- 
ka tik svarstyti šį klausimą, bet bū- 
tina ir ieškoti konkrečių sprendimo 
formų, nes jos lemia iš esmės. Rei- 
kia naujų ekonominio gyvenimo 
principų, naujos vidurio sintezės tarp 
socializmo ir kapitalizmo kraštutinu- 
mų, kitais žodžiais: sintezės tarp 
planuoto ūkio ir liberalizmo, kad ji 
palengvintų didžiosios žmonijos da- 
lies sunkią šios dienos naštą... 

"Todėl kiekvieno pareiga prisidėti 
prie tos didžiulės, milijonams žmo- 
nių daromos skriaudos atitaisymo, 
visų pirma patiems vykdant socialinio 
teisingumo principus, aiškiai išdėsty- 
tus “Rerum Novarum" ir “Ruodrage- 
simo Anno" enciklikose, toliau — 
pasiruošiant socialinio ir ekonominio 


atkūrimo darbams Lietuvoje, ir da- 
lyvaujant socialinio teisingumo pa- 
stangose JAV; ir reikia tikėtis, kad 
šioji kova, laikui bėgant, duos pa- 
grindą socialinės gerovės kilimui ir 
krikščioniškosios moralės  atgimi- 


mui. 
J. Pikūnas 


EUROPINIO SĄJŪDžIO KONFE- 
RENCIJA 


Londone sausio 21-24 d. d. įvyko 
Europinio Sąjūdžio Konferencija, ku- 
rioje dalyvavo laisvųjų ir pavergtųjų 
kraštų atstovai, partijų lyderiai, par- 
lamentarai. Lietuvą atstovavo Lietu- 
vių Tautinio Sąjūdžio paskirti: nuo- 
latiniais nariais — dr. S. Bačkis, B. 
Balutis, M. Brakas; stebėtojais — V. 
Sidzikauskas, nuvykęs iš New Yorko, 
dr. P. Karvelis, V. Balickas, prof. J. 
Baltrušaitis, plk. Lanskaronskis, Ba- 
jorinas, Varkala, O. Prapuolenytė. 
Konferencijoje buvo svarstoma esa- 
moji pavergtuose kraštuose padėtis 


politinėje, ekonominėje, socialinėje 
srityje. Buvo priimtos gairės, kaip 
po šių kraštų išlaisvinimo reikės 


tuos kraštus tvarkyti ir atstatyti ko- 
munistinio režimo suardytą gyveni- 
mą. 


Laisvųjų kraštų iniciatyva buvo 
priimta nutarimai, kuriuose sakoma, 
kad, Sąjungininkų kariuomenei iš- 
laisvinus Vakarų pavergtus kraštus, 
Centro ir Rytų Europoje pasiliko 
okupantai. Ten nėra nei individuali- 
nės nei tautinės laisvės, visos dvasi- 
nės, moralinės vertybės naikinamos. 
Nutarimuose primenama, kad visos 
Europos tautos siekia tikros ir rea- 
lics laisvės pavergtoms tautoms. Vi- 
sos tautos pareiškė, kad tikroji tai- 
ka nėra suderinama su dabartiniu 
Europos padalinimu. Tikra taika bus, 
kai pavergti kraštai atgaus laisvę ir 
nepriklausomybę. 


PATAISOS 


"Aidų" nr. 1. Jono Kario-Karecko 
straipsnyje “Lietuvos valiuta amžių 
bėgyje" reikia padaryti šias esmines 
pataisas: psl. 20 — antroj eilutėj kai- 
rėje, vietoje “9,390" turi būti “0,390"'; 
psl. 21 — virš. 17-tos eil. dešinėje tu- 
ri būti sakinys: “(Vėliau kaldino 
auksines monetas ir Step. Batoras, 
Zygimantas III, bei Jonas Kazimie- 
ras)"; psl. 22, — Step. Batoro mo- 
netų pavyzdžiai ne “(20-29)", bet 
"(26-29)"; psl. 24 — lentelėje, Zyg. 
Augusto Obolis turi šiuos svorius: 
0,317; 0,035; 110, gi Dinaras—0,317; 
0,070; 220. 


—————————————————————————————— 


Moderniškas iliustruotas lietuvių magazinas, 
kuris paveikslais pavaizduoja pasaulio lietuvių 
gyvenimą. 

Kiekviename numeryje telpa apie 40 aktua- 
lių nuotraukų. 

Prisiuntus adresą, vienas numeris siunčia- 
mas susipažinimui nemokamai, 

Metinė prenumerata $3.00 bet kuriame 
krašte. 


Adr.: 9204 S. Broadway, Los Angeles 3, Calif. 

DAKBININKAS 


630 Bushwick Ave, Brooklyn 21, N. Y. | 


———L———— 2 


SAVAITEJE 


Jis sklinda plačiai ne tik Jung- 
tinėse Amerikos Valstybėse ir 
Kanadoje, bet ir kituose užjū- 
rio kraštuose. Subūręs daug 
bendradarbių, jis puoselėja pir- 
moje vietoje lietuviškus reika- 
lus, duoda plačias lietuviškų ko- 
lonijų korespondencijas, svarsto 
tarptautinės politikos, kultūros 
ir religijos klausimus. DARBI- 
NINKAS turi kūrybos, moterų, 
jaunimo, sporto ir kitus skyrius. 
DARBININKAS eina 36 metus. 
Nuo praėjusių metų yra sujung- 
tas su buvusiais “Amerikos" ir 
“Lietuvių Žinių“ savaitraščiais. 


Prenumerata metams: 


ISEINA DU KARTU 


DRAUGAS — GERIAUSIAI INFOR- 


MUOTAS DIENRASTIS 


Jis turi savo korespondentus 
daugelyje kraštų ir didesniuose 
užsienio politikos centruose ir 
plačiai informuoja apie viso pa- 
saulio lietuvius, gyvenimą pa- 
vergtoje Lietuvoje. Mokslo, me- 
no literatūros, architektūros 
klausimais sutelkęs specialistus 
ir šeštadieniais išleidžia kultū- 
ros priedą. DRAUGAS turi lie- 
tuvių kalbos, sveikatos, teisės 
patarėjo, statybos, moterų ir 
sporto skyrius. Šiuo metu 
DRAUGAS yra pigiausias lie- 
tuvių dienraštis. 


DRAUGO prenumerata: 


Chicagoje ir Cicero: 


AN A 55.00 metams 14m. 3mėn. 1mėn. 
Brooklyne, N. Y. 39.00 $9.00 $5.00 $2.75 $1.25 
Uk (0 Kitur JAV ir Kanadoje: 

Pusmečiui — -—4--—-—-— $3.00 $6.00 $4.50 $2.50 $1.00 


Susipažinimui siunčiama dvi sa- 
vaites nemokamai. 


Užsakymus su pinigais siųskite: 


DARBININKAS, 


Redaguoja — Antanas Vaičiulaitis 


2334 So. Oakley Ave., 


Užsienyje: 
$11.00 $5.50 $83.00 81.35 


Užsakymus su pinigais siųskite: 


DRAUGAS, 
Chicago 8, 

Meninė priežiūra — Telesforas Valius 


Leidžia — Tėvai Pranciškonai 


Redakcijos adresas: 


Dailininko adresas: Tel. 


Administracijos adresas: 


Ant. Vaičiulaitis, 85-64 144th St., Jamaica 2, N. y 
Valius, 84 Pine Crest Rd., Toronto, Ont., Canada 


„ Kennebunk Port, Maine 

MALONUS LIETUVI, 


besirupindamas savo tautos likimu, 
skaityk, platink ir palaikyk 
kultūros žurnalą 


AED 'U-5 


AIDAI savo puslapiuose atskleidžia religijos, mokslo, meno ir literatūros : 
turtus; ž 

AIDAI puoselėja lietuvišką kultūrą ir telkia aplink save žymiausias mūsų į 
tautos pajėgas; 

AIDAI gvildena visuomeninius klausimus, vertina naujus veikalus ir tiesia 
kelius į vieningą tautos gelbėjimo žygį. 


* 


AIDAI 
yra žiburys šių dienų klaikumoje, 
todel 1952 metais 


tegul šviečia jie kiekvieno lietuvio inteligento 
pastogėje! 


* 


PRENUMERATOS KAINA: JAV ir Pietų Amerikoje 5 doleriai. 
Kanadoje — 5.50 (kanadiški 6 doleriai). 
Kituose kraštuose — 6 doleriai. 
Paskiras numeris: JAV — 50 centų, kitur — 55 centai. 


ADMINISTRACIJOS ADRESAS: 
AIDAI, Kennebunk Port, Maine 


